‘ധനരാജിന്റെ കടം പാർട്ടി വീട്ടും, ഒരു നയാപൈസ ആരും അപഹരിച്ചിട്ടില്ല’: സിപിഎം » Newsthen\n‘ധനരാജിന്റെ കടം പാർട്ടി വീട്ടും, ഒരു നയാപൈസ ആരും അപഹരിച്ചിട്ടില്ല’: സിപിഎം\nകണ്ണൂർ: അച്ചടക്ക നടപടി പൊട്ടിത്തെറിയിലേക്ക് നീങ്ങിയതോടെ പയ്യന്നൂരിൽ കൊല്ലപ്പെട്ട പാർട്ടി പ്രവർത്തകൻ ധനരാജിന്റെ കടം പാർട്ടി വീട്ടുമെന്ന് സി പി എം. വിശദീകരണക്കുറിപ്പ് സിപിഎം ജില്ലാ സെക്രട്ടറി എം വി ജയരാജനാണ് ഇറക്കിയത്. പയ്യന്നൂർ സർവീസ് സഹകരണ ബാങ്കിലെ ധനരാജിന്റെ കടം പാര്‍ട്ടി വീട്ടുമെന്ന് ഇതിൽ പറയുന്നു. അതേസമയം ധനരാജ് ഫണ്ടില് നിന്ന് ഒരു നയാപൈസ ആരും അപഹരിച്ചിട്ടില്ലെന്ന് ജില്ലാ സെക്രട്ടറി പറയുന്നു. ധനരാജിന്റെ ബന്ധുക്കള്‍ക്ക് ഫണ്ട് നല്‍കിയതും, വീട് നിര്‍മ്മിച്ചതും കേസിന് വേണ്ടി ചെലവഴിച്ചതും ഈ ഫണ്ട് ഉപയോഗിച്ചാണെന്ന് അദ്ദേഹം പറഞ്ഞു. രക്തസാക്ഷി ഫണ്ട് തട്ടിയെടുക്കുന്ന ശീലം സി പി എമ്മിനില്ല. ശവം തീനിയും അഴിമതിക്കാരനും കെ സുധാകരനാണ്. കോൺഗ്രസ് രക്തസാക്ഷികളുടെ ഫണ്ട് തട്ടുന്നത് സുധാകരനാണെന്നും സി പി എം ജില്ലാ സെക്രട്ടറി കുറ്റപ്പെടുത്തി.\nഫണ്ട് വിവാദത്തില് സിപിഎം പയ്യന്നൂര് മുന് ഏരിയ സെക്രട്ടറി വി.കുഞ്ഞിക‍ൃഷ്ണനെ അനുനയിപ്പിക്കാനുള്ള സിപിഎം നീക്കം പാളി. കുഞ്ഞികൃഷ്ണനുമായി ചര്‍ച്ചക്ക് പി.ജയരാജനെയാണ് പാര്‍ട്ടി നിയോഗിച്ചിരുന്നത്.പയ്യന്നൂർ ഖാദി സെന്ററിലെ പി ജയരാജന്‍റെ ഓഫീസിലെ ചര്‍ച്ച പത്ത് മിനിട്ട് മാത്രമാണ് നീണ്ടു നിന്നത്. പൊതു പ്രവർത്തനം അവസാനിപ്പിച്ചെന്ന തീരുമാനത്തിൽ മാറ്റമില്ലെന്ന് കുഞ്ഞികൃഷ്ണൻ അറിയിച്ചു. ഇക്കാര്യം മാധ്യമങ്ങള്‍ക്ക് മുന്നില് അദ്ദേഹം സ്ഥരീകരിച്ചു. ടി ഐ മധുസൂധനൻ എം എൽ എ യ്ക്കെതിരെ ശക്തമായ നടപടിവേണമെന്നും അദ്ദേഹം ആവശ്യപ്പെട്ടു.\nസിപിഎം കണ്ണൂ‍ര് ജില്ലാ കമ്മിറ്റിയുടെ നിര്‍ദേശപ്രകാരമാണ് പി.ജയരാജൻ അനുനയനീക്കം നടത്തിയത്. രക്തസാക്ഷി ഫണ്ടിൽ തിരിമറി നടന്നതായി പരാതിപ്പെടുകയും പാര്‍ട്ടിയെ തെളിവ് സഹിതം അക്കാര്യം ബോധിപ്പിക്കുകയും ചെയ്ത തന്നെ സ്ഥാനത്ത് നിന്നും മാറ്റിയത് അംഗീകരിക്കാനാവില്ലെന്ന നിലപാടിലാണ് കുഞ്ഞികൃഷ്ണൻ. തിരിമറിയിൽ ആരോപണം നേരിടുന്ന പയ്യന്നൂര് എംഎൽഎ ടിഐ മധുസൂദനനെ പാര്‍ട്ടി ജില്ലാ സെക്രട്ടേറിയറ്റിൽ നിന്നും ജില്ലാ കമ്മിറ്റിയിലേക്ക് തരംതാഴ്ത്തിയ നടപടി പര്യാപ്തമല്ലെന്നും കൂടുതൽ ശക്തമായ നടപടി മധുസൂദനനെതിരെ വേണമെന്നും കുഞ്ഞികൃഷ്ണൻ ആവശ്യപ്പെട്ടു.\nകുഞ്ഞികൃഷ്ണനെതിരായ അച്ചടക്ക നടപടിക്ക് പിന്നാലെ പയ്യന്നൂരിലെ പാ‍ര്‍ട്ടിയിൽ അമ‍ര്‍ഷം രൂക്ഷമാണ്. പാര്‍ട്ടി പ്രവര്‍ത്തകരുടേയും അനുഭാവികളുടേയും വാട്സാപ്പ് ഗ്രൂപ്പുകളിൽ നിന്നും കൂട്ടത്തോടെ ആളുകൾ ലെഫ്റ്റ് അടിക്കുന്ന സാഹചര്യമുണ്ടായി. പലരും പ്രൊഫൈൽ ഫോട്ടോയായി കുഞ്ഞികൃഷ്ണൻ്റെ ചിത്രമാണ് ഇപ്പോൾ ഉപയോഗിക്കുന്നത്. വിഷയം പയ്യന്നൂരിൽ പാര്‍ട്ടിയെ ഗുരുതരമായി ബാധിക്കുമെന്ന ആശങ്കയെ തുടര്‍ന്നാണ് പി.ജയരാജനെ നിയോഗിച്ച് അനുനയ നീക്കത്തിന് ജില്ലാ നേതൃത്വം തുടക്കമിട്ടത്.\nപയ്യന്നൂരിലെ ഫണ്ട് തിരിമറിയിൽ പാർട്ടിക്ക് പണം നഷ്ടപ്പെട്ടിട്ടില്ല എന്ന് ആണയിടുന്ന സിപിഎം പക്ഷെ മൂന്ന് ഫണ്ടുകളിലായി ഒരുകോടിയോളം രൂപ അപഹരിച്ചു എന്ന തെളിവ് സഹിതമുള്ള പരാതിക്ക് മറുപടി നൽകുന്നില്ല. ധൻരാജ് രക്തസാക്ഷി ഫണ്ടിലെ 42 ലക്ഷം നേതാക്കൾ പിൻവലിച്ചതിന് ബാങ്ക് സ്റ്റേറ്റ്മെന്റ് ഉൾപെടെ തെളിവ് സമർപ്പിച്ചിട്ടും ഒരു അന്വേഷണം നടത്താൻ പോലും സിപിഎം ഇതുവരെ തയ്യാറായിട്ടില്ല. ഫണ്ട് മോഷ്ടിച്ച ടിഐ മധുസൂധനനെ എംഎൽഎ സ്ഥാനത്ത് നിന്ന് പാർട്ടി രാജി വയ്പ്പിച്ചില്ലെങ്കിൽ നിയമപരമായി നീങ്ങുമെന്ന് കോൺഗ്രസ് വ്യക്തമാക്കി.\n2011 ജൂലൈ 16നാണ് പയ്യന്നൂരിലെ സജീവ സിപിഎം പ്രവർത്തകനായ സി.വി.ധൻരാജ് കൊല്ലപ്പെടുന്നത്. ധൻരാജിൻ്റെ കടങ്ങൾ വീട്ടാനും വീട് വച്ച് നൽകാനും പാർട്ടി രക്തസാക്ഷി ഫണ്ട് ശേഖരണം നടത്തി. ധനരാജിന് പയ്യന്നൂരിലെ പാർട്ടിക്കാർക്കിടയിലുണ്ടായിരുന്ന ജനപ്രീതി കാരണം എൻപത്തിയ‌ഞ്ച് ലക്ഷത്തിലധികമാണ് ഫണ്ട് കിട്ടിയത്. 25 ലക്ഷം രൂപയ്ക്ക് ധൻരാജിന്റെ കുടുംബത്തിന് വീട് വച്ചുനൽകി. ഭാര്യയുടെയും രണ്ട് മക്കളുടെയും പേരിൽ5ലക്ഷവീതവും അമ്മയുടെ പേരിൽ3ലക്ഷവും സഹകരണബാങ്കിൽ സ്ഥിര നിക്ഷേപം ഇട്ടു. ബാക്കി വന്ന 42 ലക്ഷം പയ്യന്നൂരിലെ രണ്ടു നേതാക്കളുടെ ജോയിൻ്റ് അക്കൗണ്ടിൽ സ്ഥിര നിക്ഷേപമാക്കി.\nധൻരാജിന് ഉണ്ടായിരുന്ന 15 ലക്ഷത്തിൻ്റെ കടംവീട്ടാതെയായിരുന്നു ഈ നിക്ഷേപം. ധൻരാജിൻ്റെ ഭാര്യയ്ക്ക് സഹകരണ സ്ഥാപനത്തിൽ ജോലിയുണ്ടെന്നും ആ വരുമാനത്തിൽ നിന്നും കടം വീടട്ടെ എന്നും പറഞ്ഞായിരുന്നു ഇത്. 42 ലക്ഷം സ്ഥിരനിക്ഷേപത്തിൽനിന്നും ലഭിച്ച5ലക്ഷത്തിന്റെ പലിശ രണ്ടു നേതാക്കളുടെ സ്വകാര്യ അക്കൗണ്ടിലേക്ക് മാറ്റി. താമസീയാതെ 42 ലക്ഷവും പിൻവലിക്കപ്പെട്ടു. ഇതിനൊക്കെ ബാങ്ക് സ്റ്റേറ്റ് മെന്റ് ഉൾപെടെ തെളിവുമായാണ് വി.കുഞ്ഞികൃഷ്ണൻ ജില്ലാ നേതൃത്വത്തെ സമീപിച്ചത്.\nഏരിയ കമ്മറ്റി ഓഫീസ് നിർമ്മാണ ഫണ്ടിലേക്ക് ഈ പണം ഉപയോഗിച്ചു എന്ന് ആരോപണ വിധേയർ വിശദീകരിച്ചെങ്കിലും അങ്ങനെ ഒരു തീരുമാനം എടുത്തതിന് ഏരിയ കമ്മറ്റിയുടെ മിനിറ്റ്സിൽ തെളിവില്ല. പയ്യന്നൂർ എംഎൽഎ ടിഐ മധുസൂധനൻ ആരോപണം നേരിടുമ്പോഴും ജാഗ്രതക്കുറവ് മാത്രമാണുണ്ടായതെന്നും പണം നഷ്ടമായിട്ടില്ല എന്ന് മാത്രം സിപിഎം വിശദീകരിക്കുന്നു. എങ്കിൽ ആ 42 ലക്ഷം എവിടെ എന്ന ചോദ്യത്തിന് ഉത്തരം പറയാൻ സിപിഎം തയ്യാറാകുന്നുമില്ല. അതേസമയം എംഎൽഎ ഉൾപെട്ട സാമ്പത്തിക തിരിമറിയിൽ നിയമപരമായ അന്വേഷണം വേണമെന്നാണ് കോൺഗ്രസ് ആവശ്യപ്പെടുന്നത്.


ഗ്രാമത്തെ കുറിച്ചൊരു നോവല് പണിപ്പുരയില്; മനസ്സു തുറന്ന് എംടി – Chandrika Daily\nBy Test User Monday November 2, 2020 16:33 pm\nഗ്രാമത്തെ കുറിച്ചൊരു നോവല് പണിപ്പുരയില്; മനസ്സു തുറന്ന് എംടി\nജീവിതത്തിന്റെ വിവിധ കാലഘട്ടങ്ങള് എംടി അഭിമുഖത്തില് ഓര്‍ത്തെടുക്കുന്നു.\nകോഴിക്കോട്: ഗ്രാമത്തെ കുറിച്ചൊരു നോവല് മനസ്സിലുണ്ടെന്ന് വിഖ്യാത എഴുത്തുകാരന് എംടി വാസുദേവന് നായര്. നോവല് കുറച്ചെഴുതിയിട്ടുണ്ട് എന്നും കാലം മാറുന്നതിന് അനുസരിച്ച് അതിന് കൂടുതല് പ്രസക്തി കൈവരുകയാണ് എന്നും എംടി പറഞ്ഞു. മനോരമ ബുക്‌സ് പ്രസിദ്ധീകരിക്കുന്ന ‘എംടി അനുഭവങ്ങളുടെ പുസ്തകം’ എന്ന പുസ്തകത്തില് മകള് അശ്വനി ശ്രീകാന്തിന് നല്‍കിയ അഭിമുഖത്തില് സംസാരിക്കുകയായിരുന്നു അദ്ദേഹം. (അഭിമുഖത്തിന്റെ ഒരു ഭാഗം മനോരമ ഓണ്‍ലൈന് പ്രസിദ്ധീകരിച്ചിട്ടുണ്ട്)\nജീവിതത്തിന്റെ വിവിധ കാലഘട്ടങ്ങള് എംടി അഭിമുഖത്തില് ഓര്‍ത്തെടുക്കുന്നു. ലൈഫ് ഓഫ് എമിലി സോളയാണ് ആദ്യമായി കണ്ട ഇംഗ്ലീഷ് സിനിമ. അന്ന് കോഴിക്കോട്ട് ക്രൗണില് മാത്രമാണ് ഇംഗ്ലീഷ് സിനിമകള് വരുന്നത്. പിന്നെ സ്ഥിരമായി ഇംഗ്ലീഷ് പടങ്ങള് കാണുന്നത് ക്രൗണില് നിന്നാണ്- അദ്ദേഹം പറഞ്ഞു.\nശോഭന പരമേശ്വരന് നായരുമായുള്ള ബന്ധമാണ് സിനിമയിലേക്ക് നയിച്ചത്. അദ്ദേഹം നല്ല വായനക്കാരനായിരുന്നു. ബഷീറിന്റെ അടുത്ത ലോഹ്യക്കാരനും. തൃശൂരുള്ള അദ്ദേഹത്തിന്റെ സ്റ്റുഡിയോയില് പലരും വരും. ഒരിക്കല് സത്യന് മാസ്റ്റര് വന്നിരുന്നു. അദ്ദേഹം സ്റ്റില് ഫോട്ടോഗ്രാഫറായിരുന്നു. അങ്ങനെയാണ് സിനിമയുമായി ബന്ധപ്പെടുന്നത്- അദ്ദേഹം കൂട്ടിച്ചേര്‍ത്തു.\nരണ്ടാമൂഴത്തെ കുറിച്ചുള്ള ചോദ്യത്തിന് പല ക്യാറക്ടറും വികസിപ്പിക്കേണ്ടി വന്നു എന്ന് അദ്ദേഹം പറയുന്നു.\n‘ അത്യാവശ്യം ചിലതൊക്കെ വന്നിട്ടുണ്ട്. ഘടോല്‍ക്കചന്. അത്രയും വലിയൊരു യോദ്ധാവായിരുന്നു. അതുകൊണ്ട് അതു കുറച്ചുകൂടി വികസിപ്പിച്ചിട്ടുണ്ട്. പിന്നെ കീചകന്. നമ്മള് ശ്രദ്ധയാകര്‍ഷിക്കാതെ പോയ ഒരു ക്യാരക്ടറാണ്. പിന്നെ ഭീമന്റെ ഭാര്യ ബലന്ധര. ബലന്ധരയെ ഞാന് കുറച്ചുകൂടി ഡവലപ് ചെയ്തിട്ടുണ്ട്. കുന്തിയെയും ഡവലപ് ചെയ്തു. വ്യാസന് ഋഷിതുല്യനായ ആളാണ്. പക്ഷേ, ബലന്ധര ഒരിക്കലും വെളിച്ചം കണ്ടിട്ടില്ല. ബലന്ധര കുറച്ചുകൂടി ശ്രദ്ധയാകര്‍ഷിക്കണമെന്ന് എനിക്കു തോന്നി. അതിനുവേണ്ടി അത്രയും വര്‍ക്ക് തയാറാക്കിയെന്നുള്ളതാണ്. ഞാന് കുറെ വായിച്ചു നോട്ട് എടുത്തതാണ്. അപ്പോള് ബലന്ധരയെ കുറച്ചുകൂടി വലുതാക്കണമെന്നു തോന്നി’ – അദ്ദേഹം പറഞ്ഞു. തിരക്കഥയ്ക്ക് വേണ്ടി കൂടുതലായൊന്നും റഫര് ചെയ്യേണ്ടി വന്നില്ല എന്നും നോവലിനു വേണ്ടി അന്നു ചെയ്ത റഫറന്‍സ് ഉപകാരപ്പെട്ടു എന്നും അദ്ദേഹം പറയുന്നു.\nCategories: kerala, Literature, More, News Tags: MALAYALAM LITERATURE, mt vasudevan nair


ഇരിക്കൂറിൽ ടോസിന്റെ ഭാഗ്യത്തിൽ റോയൽ ട്രാവൽസ് കോഴിക്കോട് ഫൈനലിൽ - Fanport - Sports News Malayalam\nWednesday, Apr 8, 2020 05:05 PM\nHome Football Sevens ഇരിക്കൂറിൽ ടോസിന്റെ ഭാഗ്യത്തിൽ റോയൽ ട്രാവൽസ് കോഴിക്കോട് ഫൈനലിൽ\nFebruary 22, 2020 - 1:04 AM\nസീസണിൽ മറ്റൊരു ഫൈനലിൽ കൂടി എത്തിയിരിക്കുകയാണ് റോയൽ ട്രാവൽസ് കോഴിക്കോട്. ഇന്ന് ഇരിക്കൂർ സെവൻസിൽ ലിൻഷാ മണ്ണാർക്കാടിനെ മറികടന്നാണ് റോയൽ ട്രാവൽസ് ഫൈനലിലേക്ക് എത്തിയത്. കടുത്ത പോരാട്ടത്തിൽ ടോസ് ആണ് റോയൽ ട്രാവൽസിന്റെ രക്ഷയ്ക്ക് എത്തിയത്. നിശ്ചിത സമയത്ത് സ്കോർ 3-3 എന്ന നിലയിൽ ആയിരുന്നു. തുടർന്ന് പെനാൾട്ടി ഷൂട്ടൗട്ടിലും ഇരു ടീമുകളും ഒപ്പത്തിനൊപ്പം ആയിരുന്നു.\nഅവസാനം ടോസ് വന്നപ്പോൾ റോയൽ ട്രാവൽസ് കോഴിക്കീട് വിജയിച്ചു. കഴിഞ്ഞ റൗണ്ടിൽ മെഡിഗാഡ് അരീക്കോടിനെ ആയിരുന്നു ഇരിക്കൂറിൽ റോയൽ ട്രാവൽസ് കോഴിക്കോട് തോൽപ്പിച്ചത്. ഇരിക്കൂറിൽ റോയൽ ട്രാവൽസിന്റെ ആറാം ഫൈനൽ ആയിരിക്കും.\nPrevious articleദുബായ് ഓപ്പണിൽ ഒന്നാം സീഡ് സിമോണ ഹാലപ്പ് ഫൈനലിൽ\nNext articleമാഴ്സെ ഓപ്പണിൽ ഒന്നാം സീഡ് ഡാനിൽ മെദ്വദേവിനെ നാണം കെടുത്തി സൈമൺ സെമിയിൽ


ഇനിയൊരിക്കലും നടക്കാനാകില്ലെന്ന് കരുതിയ നിമിഷങ്ങള്; അപകടത്തെക്കുറിച്ച് മഞ്ജിമ | manjima mohan on accident struggle to walk FIR Movie Vishnu Vishal\nകാലിന് പരിക്കേറ്റ മഞ്ജിമ കുറച്ചു നാളുകളായി വിശ്രമത്തിലായിരുന്നു.\nമലയാള സിനിമയില് ബാലതാരമായെത്തി പ്രേക്ഷകരുടെ ഇഷ്ടം നേടിയ പെണ്‍കുട്ടിയാണ് മഞ്ജിമ മോഹന്. പിന്നീട് നിവിന് പോളി നായകനായ വടക്കന് സെല്‍ഫി എന്ന ചിത്രത്തിലൂടെ നായികയായി സിനിമയില് അരങ്ങേറ്റം കുറിച്ചു. മലയാളത്തിന് പുറമെ തമിഴിലും സജീവമാണ് മഞ്ജിമ. കാലിന് പരിക്കേറ്റ മഞ്ജിമ കുറച്ചു നാളുകളായി വിശ്രമത്തിലായിരുന്നു. ശസ്ത്രക്രിയക്ക് ശേഷം സുഖം പ്രാപിച്ച് മടങ്ങിയെത്തിയിരിക്കുകയാണ് മഞ്ജിമ. അപകടം സംഭവിച്ച സമയത്ത് താന് കടുത്ത മാനസിക വിഷത്തിലൂടെയാണ് കടന്നുപോയതെന്ന് മഞ്ജിമ ഇന്‍സ്റ്റാഗ്രാമില് കുറിച്ചു. ഒരിക്കലും ഇനി നടക്കാനാകില്ലെന്ന് കരുതിയിരുന്നതായി മഞ്ജിമ പറയുന്നു.\n"എനിക്ക് അപകടമുണ്ടായ കാര്യം നിങ്ങള്‍ക്ക് അറിയാമായിരുന്നല്ലോ. ഇപ്പോള് ഞാന് സുഖംപ്രാപിച്ചുവരുന്നു. മുന്‍പും പല അഭിനേതാക്കളും ഇതിലും മോശം അവസ്ഥയിലൂടെ കടന്ന് പോയിട്ടുണ്ട്. എന്നാല് എനിക്കതിന്റെ വ്യാപ്തി മനസ്സിലായത് അത് സ്വയം നേരിടേണ്ടി വന്നപ്പോഴാണ്. ആത്മവിശ്വാസവും മനോബലവും കൊണ്ട് അവരൊക്കെ ജീവിതത്തില് തിരിച്ചുവന്നിട്ടുമുണ്ട്. അവരോടൊക്കെ ബഹുമാനം മാത്രം.\n"ഇനി ഞാന് എന്റെ കഥ പറയാം. അപകടം പറ്റിയ ആദ്യ നാളുകളില്, ഇനി നടക്കാനാവുമോ, സിനിമ ചെയ്യാനാകുമോ നൃത്തം ചെയ്യാന് കഴിയുമോ എന്നെല്ലാമായിരുന്നു എന്റെ മനസ്സിലെ ചിന്തകള്. ഇല്ല ഇനി കഴിയില്ലെന്ന് ഒരുവേള വിശ്വസിച്ചു. സകലവിശ്വാസവും നഷ്ടപ്പെട്ടിരുന്നു. ഭയം കൊണ്ട് മൂടിയ നാളുകള്. കുടുംബവും സുഹൃത്തുക്കളും എന്നെ പ്രോത്സാഹിപ്പിച്ചുവെങ്കിലും ആത്മവിശാസം പതിയെ ഇല്ലാതായി.\n"ഒടുവില് പ്രതീക്ഷ തിരികെ കൈവന്നത് എന്റെ സിനിമ ഒരുക്കുന്ന ഒരു സംവിധായകന്റെ ഫോണ് വിളിയിലൂടെയാണ്. എന്നില് വിശ്വസിക്കുന്നുവെന്നും അസുഖം ഭേദമായതിന് ശേഷം സിനിമ ചെയ്യാം എന്നദ്ദേഹം ഉറപ്പു നല്‍കി. അപ്പോള് ഞാന് ചിന്തിച്ചു, അദ്ദേഹത്തിന് എന്നില് വിശ്വാസമുണ്ട്. എനിക്ക് തിരികെ വരാന് സാധിക്കും. അങ്ങനെ കിടക്കയില് നിന്നും ഞാന് എന്നെ പുറത്തേക്ക് വലിച്ചിട്ടു.\n"സിനിമയുടെ ചിത്രീകരണം തുടങ്ങിയ ദിവസം ഞാന് എന്റെ ശക്തി തിരിച്ചറിഞ്ഞു. എങ്കിലും എന്തോ പേടി എന്നെ വേട്ടയാടിയിരുന്നു. കുറഞ്ഞത് എന്നെ വിശ്വസിച്ച വ്യക്തിക്കുള്ള ഉറപ്പെന്ന നിലയിലെങ്കിലും നല്ല രീതിയില്‍ജോലി ചെയ്യണം എന്ന തോന്നല് മനസില് ഉണ്ടായിരുന്നു. അണിയറ പ്രവര്‍ത്തകരും എല്ലാവരും താങ്ങായി ഒപ്പം നിന്നു. നടന്നു നോക്കാനും ചിത്രീകരണത്തിനിടെ വിശ്രമിക്കാനുമൊക്കെ അവര് അവസരമൊരുക്കി. ദിവസങ്ങള് കടന്ന് പോയി. ക്ഷീണം തോന്നിയെങ്കിലും തന്റെ കര്‍ത്തവ്യങ്ങള് തുടര്‍ന്നു, എന്റെ കാലുകള് ബലപ്പെടുകയും ആത്മവിശ്വാസം വര്‍ധിക്കുകയും ചെയ്തു.\n"ഇതെഴുതുമ്പോള് ഞാന് എന്റെ 100 ശതമാനത്തിലേക്ക് ഞാന് മടങ്ങി വന്നിരിക്കുന്നു. ഇപ്പോള് എന്റെ മനസ്സില് ഭയവും സംശയും ഒട്ടും തന്നെയില്ല"- മഞ്ജിമ കുറിച്ചു.\nContent Highlights: manjima mohan on accident, struggle to walk, FIR Movie, Vishnu Vishal\nസഹോദരാ ഞങ്ങള്‍ക്കാര്‍ക്കും പണം ആകാശത്ത് നിന്നും പൊട്ടി വീഴില്ല; വിമര്‍ശകന് മറുപടിയുമായി മഞ്ജിമ


പ്രളയം കഴിഞ്ഞ് വൈദ്യുതി ബന്ധം പുന:സ്ഥാപിക്കല്; ദുരന്തനിവാരണ വിഭാഗത്തിന്റെ നിര്‍ദേശങ്ങള് കാണാം | Dhanam\nHome News & Views പ്രളയം കഴിഞ്ഞ് വൈദ്യുതി ബന്ധം പുന:സ്ഥാപിക്കല്; ദുരന്തനിവാരണ വിഭാഗത്തിന്റെ നിര്‍ദേശങ്ങള് കാണാം\nപ്രളയം കഴിഞ്ഞ് വൈദ്യുതി ബന്ധം പുന:സ്ഥാപിക്കല്; ദുരന്തനിവാരണ വിഭാഗത്തിന്റെ നിര്‍ദേശങ്ങള് കാണാം\nവെള്ളം കയറിയ വീടുകളിലും ഇതര കെട്ടിടങ്ങളിലും വൈദ്യുതി ബന്ധം പുന:സ്ഥാപിക്കുമ്പോള് മുന്‍കരുതലുകള് എടുക്കണമെന്ന് സംസ്ഥാന ദുരന്തനിവാരണ വിഭാഗത്തിന്റെ മുന്നറിയിപ്പ്\nവെള്ളം കയറിയ വീടുകളിലും ഇതര കെട്ടിടങ്ങളിലും വൈദ്യുതി ബന്ധം പുന:സ്ഥാപിക്കുമ്പോള് മുന്‍കരുതലുകള് എടുക്കണമെന്ന് സംസ്ഥാന ദുരന്തനിവാരണ വിഭാഗത്തിന്റെ മുന്നറിയിപ്പ്. വെള്ളം കയറിക്കിടക്കവേ വൈദ്യുതി പ്രവഹിക്കുന്നത് ഷോര്‍ട്ട് സര്‍ക്യൂട്ട് മുഖേനയുള്ള അപകടം സംഭവിക്കാന് കാരണമാകുമെന്നതിനാലാണ് മുന്നറിയിപ്പ് പുറപ്പെടുവിച്ചിട്ടുള്ളത്.\nകെട്ടിടത്തിന്റെ സമീപപ്രദേശത്ത് സര്‍വീസ് വയര്, ഇലക്ട്രിക് കമ്പി എന്നിവ പൊട്ടിക്കിടക്കുന്നതോ താഴ്ന്നു കിടക്കുന്നതോ കണ്ടാല് അതില് സ്പര്‍ശിക്കരുത്. ഉടന്‍തന്നെ സെക്ഷന് ഓഫീസിലോ കെ.എസ്.ഇ.ബി എമര്‍ജന്‍സി നമ്പറായ 9496010101 ലോ അറിയിക്കുക. അങ്ങോട്ടുള്ള വൈദ്യുതി പൂര്‍ണമായി വിച്ഛേദിച്ചതിനു ശേഷം മാത്രമേ ഉള്ളില് പ്രവേശിക്കാനോ ശുചീകരണം നടത്താനോ പാടുള്ളു. മെയിന്‍സ്വിച്ച് അല്ലെങ്കില് ഇ.എല്.സി.ബി എന്നിവ ഓഫ് ചെയ്യുകയും മീറ്റര് ബോക്‌സിനോട് ചേര്‍ന്ന് സ്ഥാപിച്ചിട്ടുള്ള ഫ്യൂസ് അഴിച്ചുമാറ്റുകയും വേണം.\nസോളാര് പാനല്/ഇന്‍വര്‍ട്ടര് ഉള്ള വീടുകള്/ കെട്ടിടങ്ങളില് നിന്ന് അവ ഓഫ് ചെയ്ത് ബാറ്ററി ബന്ധം വിച്ഛേദിക്കണം. എര്‍ത്ത് ലീക്കേജ് മൂലമുള്ള അപകടം ഒഴിവാക്കാന് എര്‍ത്ത് ലീക്കേജ് സര്‍ക്യൂട്ട് ബ്രെയ്ക്കര് അത്യാവശ്യമാണ്. ഇ.എല്.സി.ബി ഇല്ലാത്ത വീടുകളില് അത് ഘടിപ്പിക്കുക. ഉണ്ടെങ്കില് ടെസ്റ്റ് ബട്ടണ് അമര്‍ത്തി പ്രവര്‍ത്തനക്ഷമത ഉറപ്പുവരുത്തുക. ആവശ്യമെങ്കില് അംഗീകൃത വയര്‍മാന്റെ സഹായം തേടണം.\nവീടിനു പുറത്തുള്ള എര്‍ത്ത് ഇലക്ട്രോഡിലേക്ക് ഘടിപ്പിച്ചിരിക്കുന്ന കമ്പി പൊട്ടുകയോ കണക്ഷന് വേര്‍പെടുകയോ ചെയ്തിട്ടുണ്ടെങ്കില് അവ പുന:സ്ഥാപിക്കണം. മിക്‌സി, ഫ്രിഡ്ജ്, ടിവി മുതലായ വീട്ടുപകരണങ്ങളില് വെള്ളം കയറിയിട്ടുണ്ടെങ്കില് അവ പരിശോധിച്ച് ഗുണനിലവാരവും സുരക്ഷയും ഉറപ്പുവരുത്തിയതിന് ശേഷം മാത്രമേ ഉപയോഗിക്കാവൂ.\nവയറിംഗ് പരിശോധനയ്ക്ക് വയര്‍മെന് ആന്റ് സൂപ്പര്‍വൈസേഴ്‌സ് അസോസിയേഷനുമായി ചേര്‍ന്ന് കെ.എസ്.ഇ.ബി സന്നദ്ധ പ്രവര്‍ത്തനം നടത്തുന്നുണ്ട്. ആവശ്യമുള്ളവര് കെ.എസ്.ഇ.ബി സെക്ഷന് അസിസ്റ്റന്റ് എഞ്ചിനീയറുമായി ബന്ധപ്പെടുക. സേവനം ലഭ്യമല്ലെങ്കില് 1077 ടോള് ഫ്രീ നമ്പരുമായി ബന്ധപ്പെടുക.\nPrevious articleഇന്ന് നിങ്ങള് അറിയേണ്ട5പ്രധാന വാര്‍ത്തകള്; ഓഗസ്റ്റ് 13\nNext articleറിലയന്‍സ്-മൈക്രോസോഫ്റ്റ് സംരംഭം ആമസോണിനും ആല്‍ഫബെറ്റിനും ഭീഷണിയാകുമെന്നു നിരീക്ഷകര്\nകാര് ആന്‍ഡ് ബൈക്ക് ഡോട്ട് കോം ഇനി മഹീന്ദ്രയുടെ കീഴില്\nകൊച്ചിയിലെ വെള്ളക്കെട്ട്: കോര്‍പ്പറേഷന്റെ അനാസ്ഥ രൂക്ഷമെന്ന് ഹൈക്കോടതി\nകൊച്ചിയിലെ വെള്ളക്കെട്ട് പ്രശ്‌നം: കളക്ടറുടെ നേതൃത്വത്തിലാകണം നടപടികളെന്ന് ഹൈക്കോടതി


comments against pinarayi government in k.k shailaja teachers fb post | 'വിശ്വാസം എന്നൊരു സംഗതി വേണം ടീച്ചറേ; വെറും രണ്ട് ദിവസം കൊണ്ട് ഒരു കോടി 17 ലക്ഷം സ്വരൂപിക്കാൻ ഫിറോസിന് സാധിച്ചെങ്കിൽ ജനങ്ങൾക്ക് ആ സംഗതി അയാളുടെ മേൽ ഉള്ളതുകൊണ്ടാ'; സർക്കാരിന്റെ വി കെയർ പദ്ധതി വഴിയാണ് ഓൺലൈൻ വഴിയുള്ള ചികിത്സാ ധനസഹായം നൽകേണ്ടതെന്ന ശൈലജ ടീച്ചറുടെ പോസ്റ്റിന് വിമർശന കമന്റുകളുടെ പൊങ്കാല; 'ഫിറോസിനെതിരെ സഖാക്കൾ വാളോങ്ങിയപ്പോഴേ മണത്തിരുന്നു പൂട്ടാനുള്ള താക്കോൽ പണിയുമെന്നും' കമന്റ് - MarunadanMalayali.com\nJune 14, 2019 | 10:07 PM IST | Permalink\nതിരുവനന്തപുരം: ഫേസ്‌ബുക്ക് ലൈവിന്റെ സാധ്യതകൾ പ്രയോജനപ്പെടുത്തി അഗതികളായവർക്ക് കാരുണ്യത്തിന്റെ കരങ്ങൾ നീട്ടിയ ഫിറോസ് കുന്നുംപറമ്പിലാണ് ഇപ്പോൾ സമൂഹ മാധ്യമത്തിലെ പ്രധാന ചർച്ചാ വിഷയം. കുരുന്നിനായി ബാങ്ക് ഓഫ് ഇന്ത്യയിൽ വന്ന ലക്ഷങ്ങളടങ്ങുന്ന തുകയുമായി ബന്ധപ്പെട്ട് വിവാദങ്ങൾ ഉടലെടുക്കുകയും ഇതിന് പിന്നാലെ ഫിറോസ് തന്നെ ഇട്ട ലൈവിനും പിന്നാലെ സാമൂഹിക പ്രവർത്തനത്തിലെ സോഷ്യൽ മീഡിയാ നായകന് ലോകത്തിന്റെ നാനാഭാഗത്ത് നിന്നും ശക്തമായ പിന്തുണയാണ് ലഭിക്കുന്നത്. കേരളം ഭരിക്കുന്ന സർക്കാരിന് പോലും അത്രയും വിശ്വാസ്യത ലഭിക്കുന്നില്ല എന്നതിന്റെ ഉത്തമ ഉദാഹരണമാണ് ഓൺലൈൻ വഴി നൽകുന്ന ചികിത്സാ സഹായങ്ങൾ സർക്കാരിന്റെ വി കെയറിലൂടെ നൽകണമെന്ന് ആരോഗ്യമന്ത്രി കെ.കെ ഷൈലജ ഫേസ്‌ബുക്കിൽ ഇട്ട പോസ്റ്റിന് വരുന്ന കമന്റുകൾ.\nസർക്കാരിന്റെ ദുരിതാശ്വാസ നിധിയിലേക്ക് പണം നൽകിയിട്ട് അത് ആവശ്യക്കാരിലേക്ക് കൃത്യമായി എത്തിയോ എന്ന കാര്യത്തിൽ ഇതുവരെയും വ്യക്തത ലഭിച്ചിട്ടില്ലെന്നും എന്നാൽ ഫിറോസ് കുന്നുംപറമ്പിലിന് നൽകിയ തുക ആവശ്യക്കാരിലേക്ക് കൃത്യമായി എത്തിയെന്ന് അദ്ദേഹത്തിൽ നിന്നും തന്നെ മനസിലാക്കാൻ സാധിച്ചുവെന്നും ഷൈലജ ടീച്ചറിന്റെ പോസ്റ്റിന് കമന്റുകൾ തേടിയെത്തി. വിശ്വാസം എന്ന കാര്യം ഉയർത്തിയായിരുന്നു മിക്ക കമന്റുകളും. 'വിശ്വാസം എന്നൊരു സംഗതി വേണം ടീച്ചറെ...വെറും രണ്ട് ദിവസം കൊണ്ട് ഒരു കോടി 17 ലക്ഷം സ്വരൂപിക്കാൻ ഫിറോസിന് സാധിച്ചെങ്കിൽ ജനങ്ങൾക്ക് അയാളുടെ മേൽ അത്രയ്ക്ക് വിശ്വാസമുള്ളതുകൊണ്ടാണ് എന്നായിരുന്നു ഒരാളുടെ കമന്റ്. മാത്രമല്ല ഫിറോസിനെതിരെ സഖാക്കൾ വാളോങ്ങിയപ്പോഴേ മണത്തിരുന്നു പൂട്ടാനുള്ള താക്കോൽ പണിയുമെന്നും ആരോഗ്യമന്ത്രിയുടെ പോസ്റ്റിന് കമന്റുകൾ തേടിയെത്തി.\nഒരത്താണിയുമില്ലാതെ വലയുന്നവർക്ക് കൈത്താങ്ങായി എത്തുന്നത് കാരുണ്യനിറവുള്ള മനസ്സുകളാണ്. സോഷ്യൽ മീഡിയ വന്നതോടെ സുമനസുകളിലേക്ക് എത്താനുള്ള വഴി എളുപ്പമാകുകയായിരുന്നു. സാങ്കേതിക മികവുകൾ നന്മയ്ക്കായി ഉപയോഗിക്കുന്നത് തെറ്റെന്ന് ആർക്കു പറയാനാവും. പട്ടിണിക്കാർക്ക് ഭക്ഷണം കൊടുത്തുതുടങ്ങി, അനാഥരായവരെയും അശരണരെയും ഏറ്റെടുത്ത് രോഗികളുടെയും പട്ടിണിക്കാരുടെയും കണ്ണീരൊപ്പാൻ സോഷ്യൽ മീഡിയ വഴി സഹായം എത്തിക്കുന്ന ഫിറോസ് കുന്നുംപറമ്പിൽ ഉദാഹരണം. അസൂയക്കാർ ഏഷണിയുമായി ഉണ്ടെങ്കിലും ഫിറോസിനെ പോലുള്ള നന്മ മരങ്ങളുടെ സദ്പ്രവൃത്തി എങ്ങനെ കണ്ടില്ലെന്ന് നടിക്കാനാവും?\nഎന്നാൽ, തട്ടിപ്പുക്കാരെ പിടികൂടാനെന്ന പേരിൽ, ഓൺലൈൻ വഴിയുള്ള ചികിത്സ ചെലവ് കണ്ടെത്തുന്നത് സർക്കാരിന്റെ വി-കെയർ പദ്ധതി വഴി മാത്രം ആണെന്നും അല്ലാത്തവർക്കെതിരെ നടപടി ഉണ്ടാവുമെന്നുമാണ് ആരോഗ്യമന്ത്രിയുടെ പുതിയ പ്രഖ്യാപനം. സോഷ്യൽ മീഡിയ ചികിത്സ തട്ടിപ്പിനുള്ള നിയന്ത്രണം തീർച്ചയായും നല്ലത് തന്നെ. കള്ളനാണയങ്ങളെ തുരത്തണം. എന്നാൽ, എല്ലാ നന്മ മരങ്ങളെയും സംശയിക്കേണ്ടതുണ്ടോ?\nഅറിയണം ഫിറോസ് എന്ന മനുഷ്യ സ്‌നേഹിയെ\nചെറുപ്പം മുതൽ ശീലിച്ച തൂവെള്ള വസ്ത്രവുമായി സഹായത്തിന്റെ കാരുണ്യം പാവങ്ങളിലേക്ക് പകർന്ന് നൽകുകയാണ് ഫിറോസ് കുന്നുംപറമ്പിലെന്ന ഈ ആലത്തൂരുകാരൻ. ഒരു മൊബൈൽ ഷോപ് ആണ് ഫിറോസിന്റെ ജീവിത മാർഗ്ഗം. ജീവിക്കാൻ മാർഗമില്ലാതെ ഓട്ടിസം ബാധിച്ച മകളെ വീടിനുള്ളിൽ കെട്ടിയിട്ടു ജോലിക്കു പോകേണ്ടി വന്ന അമ്മയുടെയും തലയോട്ടി വളരുന്ന അപൂർവരോഗം ബാധിച്ച ആലുവ സ്വദേശിയായ ഏഴു മാസം പ്രായമുള്ള കുഞ്ഞിന്റെയും കണ്ണീരു തുടച്ച പാലക്കാട്ടുകാരൻ. സാമൂഹ്യ സേവനത്തിന്റെ ഉദാത്തമാതൃകയാണ് ഈ വ്യക്തി. സോഷ്യൽ മീഡിയയുടെ സാധ്യതകൾ ഉപയോഗിച്ചു ചാരിറ്റി പ്രവർത്തനങ്ങൾ. അപൂർവ രോഗം ബാധിച്ചവർ, വീടില്ലാത്തവർ, സാമ്പത്തിക പ്രയാസമുള്ളവർ എന്നിങ്ങനെ കഷ്ടപ്പാട് അനുഭവിക്കുന്നവർക്ക് ദൈവതുല്യനാണ് ഫിറോസ്.\nഅപകടത്തിൽ പെട്ടവരുടെ ചികിത്സക്കായി സ്വരൂപിച്ച പണം ബാങ്ക് തഞ്ഞുവെച്ച പ്രശ്നം പരിഹരിച്ചതുമായി ബന്ധപ്പെട്ട ചർച്ചകളാണ് ഫിറോസ് കുന്നുംപറമ്പിലിനെ ഫെയ്‌സ് ബുക്കിലെ താരമാക്കിയത്. സമൂഹമാധ്യമത്തിലൂടെ ഉയർന്ന വൻ പ്രതിഷേധത്തെ തുടർന്നാണ് ബാങ്ക് ഓഫ് ഇന്ത്യ പ്രശ്നം പരിഹരിക്കാൻ തയാറായതെന്ന് ഫിറോസ് ഫെയ്സ് ബുക്ക് ലൈവിൽ പറഞ്ഞു. രാഷ്ട്രീയമായി എതിർത്തവർക്കും ഫിറോസ് വീഡിയോയിൽ മറുപടി നൽകിയിട്ടുണ്ട്. ആലത്തൂരിൽ നിന്ന് ഒറ്റപ്പാലത്തേക്ക് വരുന്ന വഴി ബൈക്കപകടത്തിൽ പെട്ട കുട്ടികൾക്കുവേണ്ടിയാണ് 34 മണിക്കൂർ കൊണ്ട് ഒരു കോടി 17 ലക്ഷം രൂപ ശേഖരിച്ചിരുന്നത്.\nഈ തുക ചെലവാക്കാൻ കഴിയാതെ വന്നതോടെയാണ് ഫിറോസ് സോഷ്യൽ മീഡിയയിലൂടെ ബാങ്കിനെതിരെ പ്രതിരോധം തീർത്തത്. സാധാരണക്കാരന്റെ വാക്കുകൾ സോഷ്യൽ മീഡിയ ഏറ്റെടുത്തു. ഇതോടെ ബാങ്കിന് പോലും പ്രശ്‌നം തീർത്ത് തലയൂരേണ്ടി വന്നു. ആലത്തൂരിൽ സ്വന്തമായി ഒരു മൊബൈൽ ഷോപ്പ് നടത്തിയിരുന്ന സാധാരണക്കാരനാണ് ഫിറോസ്. ഉമ്മയും ഉപ്പയും ഭാര്യയും മക്കളുമായി കഴിയുന്നതിനിടെയാണ് ജീവിതത്തിൽ ട്വിസ്റ്റ് വരുന്നത്. വീട്ടിലേക്ക് ആലത്തൂർ ടൗണിലൂടെ വന്നിരുന്ന എനിക്കു നേരെ അന്നം ചോദിച്ച് ഒരു കൈ നീണ്ടു. ആ ദയനീയമായ മുഖം ഫിറോസിനെ പിടിച്ചുലച്ചു.\nവീട്ടിലേക്കായി കരുതിയിരുന്ന ഭക്ഷണം അയാൾക്കു നൽകി. കുറച്ചു കഴിഞ്ഞപ്പോൾ മറ്റൊരാൾ കൂടി ഭക്ഷണം ആവശ്യപ്പെട്ട് എത്തി. അന്നു രാത്രി ഫിറോസ് ഉറങ്ങിയില്ല. തൊട്ടടുത്ത ദിവസം ആലത്തൂരിൽ ഭക്ഷണം ഇല്ലാതെ അലഞ്ഞുതിരിയുന്ന ആളുകളുടെ ഒരു ലിസ്റ്റ് തയാറാക്കി. എൺപതോളം പേർ അതിൽ ഉൾപ്പെടുമായിരുന്നു. അത്രയധികം ആളുകൾക്ക് ഭക്ഷണം എത്തി. ഒറ്റയ്ക്ക് ഇവരുടെ വിശപ്പകറ്റാൻ ഫിറോസിന് കഴിയുമായിരുന്നില്ല. അതുകൊണ്ട് പുതിയൊരു പദ്ധതി ഒരുക്കി. സഹായമായി ആലത്തൂരിലെ ഹോട്ടലുടമകളും എത്തി. ഹോട്ടലുടമകളോടു കാര്യം പറഞ്ഞപ്പോൾ അവർ സഹായിക്കാം എന്നു സമ്മതിച്ചു. ഇതുപ്രകാരം ദിവസം നാലും അഞ്ചും പൊതി ഭക്ഷണം ഓരോ ഹോട്ടലുകാരും നൽകി.\nരാത്രി കാലങ്ങളിൽ അതു ശേഖരിച്ച് ആവശ്യക്കാർക്കു വിതരണം ചെയ്തു. അവിടെ തുടങ്ങി ഫിറോസിന്റെ ജൈത്രയാത്ര. പിന്നീട് പാലക്കാട്ടും ഭക്ഷണ പൊതിയുമായി എത്തി. ഹോട്ടലുടമകളുടെ സഹായം പാലക്കാടും കിട്ടി. പിന്നീട് തൃശൂർ ജില്ലയിൽ 50 പേർക്ക് സ്ഥിരമായി ഭക്ഷണം എത്തിക്കുന്നതിനുള്ള ഏർപ്പാട് ചെയ്തു. അങ്ങനെ ഫിറോസ് താരമായി. ഇതോടെ ശത്രുക്കളും കൂടി. ബാങ്ക് ഓഫ് ഇന്ത്യ വിവാദം ആളിക്കത്തിയതും ഇത്തരക്കാരുടെ ഇടപെടലൂടെയാണ്. എന്നാൽ തന്റെ സുതാര്യത വീണ്ടും തെളിയിക്കാൻ ഫിറോസിന് കഴിഞ്ഞിരിക്കുന്നു.\nഷൈലജ ടീച്ചറുടെ ഫേസ്‌ബുക്ക് കുറിപ്പ്\nഓൺലൈൻ ചികിത്സ സഹായം അഭ്യർത്ഥിച്ച് പണം തട്ടിയെടുക്കുന്ന സംഘം സംസ്ഥാനത്ത് പ്രവർത്തിക്കുന്നതായ റിപ്പോർട്ടിനെ തുടർന്ന് ( https://www.manoramanews.com/.../bogus-social-workers-cheat-p... )\nഅന്വേഷിച്ച് നടപടി സ്വീകരിക്കണമെന്ന് അഭ്യർത്ഥിച്ച് ബഹു. മുഖ്യമന്ത്രിക്ക് കത്ത് നൽകി. സമൂഹ മാധ്യമങ്ങളിലൂടെ നടക്കുന്ന സഹായ അഭ്യർത്ഥനകളിലൂടെയുള്ള തട്ടിപ്പുകളെ തുറന്ന് കാട്ടേണ്ടതുണ്ട്. അപൂർവമായിട്ടെങ്കിലും ചില തട്ടിപ്പുകൾ നടക്കുന്നുണ്ട്. ഇത്തരക്കാർക്കെതിരെ കർശന നടപടികൾ സ്വീകരിക്കാൻ കത്തിൽ ആവശ്യപ്പെട്ടു.\nഗുരുതര രോഗം ബാധിച്ചവരെ സഹായിക്കാൻ നാട്ടിൽ ജനപ്രതിനിധികളുടെയും മറ്റും നേതൃത്വത്തിൽ ജനകീയ കമ്മിറ്റികൾ നിലവിലുണ്ട്. അതോടൊപ്പം തന്നെ അപൂർവ രോഗം ബാധിച്ച ആളുകളെ സഹായിക്കാനുള്ള സർക്കാർ സംവിധാനമാണ് വി കെയർ. സർക്കാരിന് ഒറ്റയ്ക്ക് എല്ലാവരേയും സഹായിക്കാൻ കഴിയില്ല. ജനകീയ സമിതികൾ നൽകുന്ന സഹായത്തോടൊപ്പം പാവപ്പെട്ട നിരവധി ആളുകൾക്കാണ് ഈ പദ്ധതിയിലൂടെ സഹായം നൽകി വരുന്നത്. സർക്കാരിന്റെ തുകയോടൊപ്പം പൊതുജനങ്ങളുടെ സഹായത്തോടെയാണ് വി കെയർ പ്രവർത്തിക്കുന്നത്. പാവപ്പെട്ട ആളുകളെ സഹായിക്കാൻ സന്മസുള്ളവർ ധാരളമുണ്ട്. അവർ സംഭാവന നൽകുന്ന തുക അർഹിക്കുന്ന ആളുകളിൽ എത്തിക്കാൻ വി കെയർ സഹായിക്കുന്നതാണ്.\nസാമൂഹ്യ സുരക്ഷാമിഷന്റെ വി കെയർ പദ്ധതിയിലേക്ക് ലഭിക്കുന്ന സംഭാവനകൾ പൂർണമായും സുതാര്യമാണ്. ഈ പദ്ധയിലേക്ക് ചികിത്സാ സഹായത്തിനായുള്ള അപേക്ഷകൾ പരിശോധിക്കുകയും രോഗികളുടെ രോഗാവസ്ഥയെക്കുറിച്ച് മെഡിക്കൽ ബോർഡ് പരിശോധിക്കുകയും ചെയ്താണ് ചികിത്സ ലഭ്യമാക്കുന്നത്. അപേക്ഷകരുടെ സാമ്പത്തിക അവസ്ഥകൂടി പരിഗണിച്ചാണ് അർഹരായവർക്ക് സഹായം എത്തിക്കുന്നത്. വിദേശത്ത് നിന്നുള്ളവർക്ക് ഉൾപ്പെടെ വി കെയറിലേക്ക് സംഭാവന നൽകാൻ കഴിയുന്ന എഫ്.സി.ആർ.എ. രജിസ്ട്രേഷനുള്ള ബാങ്ക് അക്കൗണ്ടാണ് നിലവിലുള്ളത്.\nസംഭാവനകൾക്ക് നിയമാനുസൃതമായ നികുതി ഇളവ് ഉണ്ട്. സാമൂഹ്യ സുരക്ഷാ മിഷന്റെ ഓൺലൈൻ പേയ്മെന്റ് ഗേറ്റ് വേ വഴിയും സംഭാവനകൾ നൽകാവുന്നതാണ് (http://www.socialsecuritymission.gov.in). വിദേശത്തുള്ളവർ കറണ്ട് അക്കൗണ്ട് നമ്പർ 32571943287, എസ്.ബി.ഐ. സ്റ്റാച്യൂ ബ്രാഞ്ച്, IFSC SBIN0000941, തിരുവനന്തപുരം എന്ന അക്കൗണ്ടിലേക്കും, ഇന്ത്യക്ക് അകത്തുള്ളവർ എസ്.ബി.അക്കൗണ്ട് നമ്പർ 30809533211, എസ്.ബി.ഐ. സ്റ്റാച്യൂ ബ്രാഞ്ച് തിരുവനന്തപുരം എന്ന അക്കൗണ്ടിലേക്കും സംഭാവനകൾ നൽകാവുന്നതാണ്. കൂടാതെ ഡി.ഡിയായും, ചെക്കായും, മണിയോർഡറായും സംഭാവനകൾ നൽകാവുന്നതാണ്.


Kerala Catholic Community കേരളത്തിലെ കത്തോലിക്കാസമൂഹം: Jain Varghese n Surumy\nJain Varghese n Surumy\nTuesday, August 19, 2014 01:17\nസഭയുടെയും കുടുംബക്കാരുടേയും എതിര്‍പ്പുകള് അവഗണിച്ച് കഴിഞ്ഞ മേയില് ഇരുവരും വിവാഹിതരായി. പിന്നീട് ബംഗലൂരുവിലായിരുന്നു താമസം.സഭാവസ്‌ത്രം ഉപേക്ഷിച്ച് സുറുമി എന്ന യുവതിയെ വിവാഹംകഴിക്കാന് തീരുമാനിച്ച ജയിന് വര്‍ഗീസിനു നേരിടേണ്ടിവന്ന പരീക്ഷണങ്ങള്. ഇറ്റാലിയന് സന്യാസി സഭയുടെ കീഴിലുള്ള ആലുവ സെമിനാരിയിലെ വൈദികനും കോട്ടയം ചെമ്പ് സ്വദേശിയുമായ ജയിന് വര്‍ഗീസ് സുവിശേഷ പ്രവര്‍ത്തനത്തിനിടെയാണ് എറണാകുളം വൈപ്പിന് സ്വദേശിനിയായ സുറുമിയെ പരിചയപ്പെടുന്നത്.\nവിവാഹം രജിസ്‌റ്റര് ചെയ്‌തതിന്റെ രേഖകള് വാങ്ങുവാനാണ് ഇരുവരും പിന്നീട് കൊച്ചിയിലെത്തിയത്. ഇതിനിടെ മാതാപിതാക്കളെ കാണുവാന് ജയിന് കുടുംബവീട്ടിലേക്കുപോയി. ജയിന് വര്‍ഗീസിനെ ബന്ധുക്കള് പൈങ്കുളത്തുള്ള മാനസികരോഗാശുപത്രിയിലാക്കിയെന്ന വിവരമാണ് പിന്നീട് സുറുമി കേള്‍ക്കുന്നത്.\nഭര്‍ത്താവിനെ വിട്ടുകിട്ടണമെന്ന് ആവശ്യപ്പെട്ട് സുറുമി ആശുപത്രിക്കുമുമ്പില് സത്യഗ്രഹമിരുന്നതോടെ വിഷയം മാധ്യമങ്ങള് ഏറ്റെടുത്തു. തുടര്‍ന്ന് പോലീസ് ഇടപെട്ട് ജയിന് വര്‍ഗീസിനെ മോചിപ്പിക്കുകയായിരുന്നു. ജയിന് വര്‍ഗീസിന്റെയും സുറുമിയുടെയും പോരാട്ടവഴികളിലൂടെ...\nസുറുമി എന്ന മേരി\nഎറണാകുളം വൈപ്പിന് സ്വദേശിനിയാണ് സുറുമി. മുസ്ലിം കുടുംബത്തില് ജനിച്ച സുറുമിയുടെ ബാല്യത്തില്‍ത്തന്നെ മാതാപിതാക്കള് വേര്‍പിരിഞ്ഞു. ഉമ്മയുടെ മാതാവിന്റെ സംരക്ഷണയിലായിരുന്നു പിന്നീടുള്ള ജീവിതം. വീട്ടിലെ ബുദ്ധിമുട്ടുകള് കാരണം പഠനം അഞ്ചാംക്‌ളാസില്‍വച്ചു നിര്‍ത്തേണ്ടിവന്നു. കഠിനമായ ജീവിത പരീക്ഷണങ്ങള്‍ക്കൊപ്പം ശാരീരികമായ പ്രശ്‌നങ്ങളും സുറുമിയെ വേട്ടയാടി.\nചിലസമയത്ത് ശക്‌തമായ വേദനയുടെ അകമ്പടിയോടെ ചെവിയില്‍നിന്നും മൂക്കില്‍നിന്നും രക്‌തം വരുന്നതായിരുന്നു സുറുമിയെ അലട്ടിയിരുന്ന അസുഖം. വിവിധ ആശുപത്രികളില് ചികിത്സതേടിയെങ്കിലും രോഗശമനമുണ്ടായില്ല.\nആയിടക്കാണ് ചിറ്റൂരുള്ള ക്രൈസ്‌തവ ധ്യാനകേന്ദ്രത്തില് സുറുമി എത്തുന്നത്. അവിടുത്തെ പ്രാര്‍ത്ഥനയില്‍നിന്നും രോഗത്തിന് അല്‍പ്പം ആശ്വാസം ലഭിച്ചു. ദിവസങ്ങള്‍നീണ്ട ധ്യാനത്തിനുശേഷം മടങ്ങുമ്പോള് സുറുമിക്ക് ഒരു ബൈബിളും സമ്മാനമായിക്കിട്ടി.\nദിവസവും രാവിലെ വായിക്കണം എന്ന ഉപദേശത്തോടെയാണ് ഒരു കന്യാസ്‌ത്രീ സുറുമിക്ക് ബൈബിള് സമ്മാനിച്ചത്. എന്നാല് ആ സമ്മാനം സുറുമിയെ കരയിപ്പിക്കുകയാണ് ചെയ്‌തത്. കാരണം ചോദിച്ച കന്യാസ്‌ത്രീക്കു മുമ്പില് തനിക്ക് എഴുത്തും വായനയും അറിയില്ലെന്നകാര്യം സുറുമി വെളിപ്പെടുത്തി.\n''മോളു വിഷമിക്കേണ്ട ബൈബിള് കയ്യിലെടുത്തു മനസില് തോന്നുന്ന വിഷമങ്ങളൊക്കെ ദൈവത്തോടു പറഞ്ഞാല്‍മതി'' എന്നു പറഞ്ഞ് കന്യാസ്‌ത്രീ സുറുമിയെ ആശ്വസിപ്പിച്ചു. ''അന്നുമുതല് ദിവസവും ബൈബിള് കയ്യിലെടുത്തിട്ട് എനിക്കു മനസില് തോന്നുന്ന വിഷമങ്ങളൊക്കെ പറയും. ചിലപ്പോള് കരയും.\nഅതായിരുന്നു എന്റെ പ്രാര്‍ത്ഥന''. പിന്നീട് പ്രാര്‍ത്ഥന സുറുമിയുടെ ജീവന്റെ ഭാഗമായിമാറി. പല പ്രാര്‍ത്ഥനാ സംഘങ്ങള്‍ക്കൊപ്പവും പ്രാര്‍ത്ഥിക്കാന്‍പോയിത്തുടങ്ങി. കേരളത്തിനു വെളിയില് പല സ്‌ഥലങ്ങളിലും പോകുവാനും പ്രാര്‍ത്ഥിക്കുവാനും അവസരം കിട്ടി.\nജയിന് വര്‍ഗീസ് എന്ന പുരോഹിതന്\nഒരിക്കല് മിഷണറി പ്രവര്‍ത്തനത്തിന്റെ ഭാഗമായി ഗുജറാത്തിലേക്കുള്ള യാത്രയിലാണ് ഫാദര് ജയിന് വര്‍ഗീസ് സുറുമിയെ കണ്ടുമുട്ടുന്നത്. ഇറ്റാലിയന് സന്യാസി സഭയുടെ കീഴിലുള്ള ആലുവ സെമിനാരിയിലെ വൈദികനായിരുന്നു അദ്ദേഹം. കോട്ടയം ചെമ്പിലെ പ്രശസ്‌ത ക്രിസ്‌ത്യന് കുടുംബത്തില് ജനിച്ച അദ്ദേഹം ചെറുപ്രായത്തില്‍ത്തന്നെ സെമിനാരിയില് എത്തിയ ആളായിരുന്നു.\nസുറുമിയുടെ ജീവിതാവസ്‌ഥയറിഞ്ഞ് അനുകമ്പതോന്നിയ അദ്ദേഹം അസുഖം ചികിത്സിക്കുവാന് വേണ്ട സഹായങ്ങള് ചെയ്‌തുകൊടുത്തു. പിന്നീടു പല പ്രാര്‍ത്ഥനാ ചടങ്ങുകളിലും ഇരുവരും കണ്ടുമുട്ടി. സുറുമിയോടുള്ള ഫാദറിന്റെ അനുകമ്പ അതിനിടയ്‌ക്ക് എപ്പോഴോ പ്രണയമായിമാറി.\nജയിന് പൗരോഹിത്യം ഉപേക്ഷിക്കാന് പോകുകയാണെന്നറിഞ്ഞ സുറുമി അദ്ദേഹത്തെ പിന്‍തിരിപ്പിക്കാന് ശ്രമിച്ചു. ''നിന്നെ ശുശ്രൂഷിക്കാനാണ് ഞാന് സഭാവസ്‌ത്രം ഉപേക്ഷിക്കുന്നത്. അതുകൊണ്ട് എന്റെ പൗരോഹിത്യം നഷ്‌ടപ്പെടുന്നില്ല.\n- See more at: http://www.mangalam.com/mangalam-varika/219403#sthash.m9BiCkJt.iYocIiUc.dpuf\nPosted by V.K. Joy at 8:14 PM\nക്രൈസ്തവ മഹാപുരോഹിതന്മാരും സാഹിത്യ കാരന്മാരുമാണോ ...\nവീഞ്ഞ് : സഭയെന്തിനാണ് വിറളിപൂണ്ടത്\nമൃതദേഹത്തോട് അനാദരവ് : ബിഷപ്പിനും പള്ളി വികാരിക്ക...\nSynod of Udayamperoor- List of early Bishops till ...\nവീട്ടുമുറ്റത്ത് ഓഷധ സസ്യങ്ങള്\nബീയറിനേക്കാള് വീര്യം കൂടിയ വീഞ്ഞ് ഉല്‍പാദിപ്പിക്...\nChurch co-operate with new Liquor Polecy of the Go...\n23 അബ്കാരി ലൈസന്‍സുള്ള കേരളത്തിലെ കത്തോലിക്കാസഭ....\nKerala Catholic Federation supports Olari Cherupu...\nARCHBISHOP MAR ANDREWS THAZHATH AT POINT BLANK OF ...\n418 bars closed\nCardinal Baselios Cleemis pledges\nപ്രധാനമന്ത്റി മോദിയുടെ സ്വാതന്ത്‌റിയദിന സന്ദേശം\n'Narendra Modi, the Lord’s Servant' 'കര്‍ത്താവിന്...\nArch Bishop Andrews Thazhath threatens the politic...\nPARISHIONERS GREAT MOVEMENT AGAINST ARCH DIOCESE ...\nനേതാജി സുഭാഷ് ചന്ദ്ര ബോസിന്റെ വാക്കുകള്\n68th HAPPY INDEPENDENCE DAY - JAI HIND\nബിഷപ്പുമാര് കര്‍ത്താവിനെ വീണ്ടും കുരിശിലേറ്റും\nഫാ. പോള് വട്ടക്കുഴി, വികാരി\n15-yr-old raped in Catholic convent\n“You deserve no pardon, oh priest,”\nനീ മാപ്പര്‍ഹിക്കുന്നില്ല പുരോഹിതാ!\nയു.ഡി.എഫ്. വിടരുതെന്ന് കര്‍ദ്ദിനാള് ആലഞ്ചേരി\nKollam Kandachira St. Thomas Catholic Church കോടതി...\nഇടയ ലേഖനം: ദൈവവിളിയുടെ പ്റാധാന്യം\nGeevarghese Mar Coorilos, Metropolitan of the Nir...


മാനസിക പിരിമുറുക്കങ്ങൾ കുറക്കാനും ശരീരത്തിലെ പ്രതിരോധ ശേഷി കൂട്ടാനും ചുംബിക്കുക; ദിവസേന ഉമ്മ വെക്കുക എന്നത് ദീർഘായുസ്സ് ലഭിക്കാനുള്ള പോംവഴി – Media Mangalam\nമാനസിക പിരിമുറുക്കങ്ങൾ കുറക്കാനും ശരീരത്തിലെ പ്രതിരോധ ശേഷി കൂട്ടാനും ചുംബിക്കുക; ദിവസേന ഉമ്മ വെക്കുക എന്നത് ദീർഘായുസ്സ് ലഭിക്കാനുള്ള പോംവഴി\nനമ്മുടെ പങ്കാളികളോട് സ്നേഹം പ്രകടിപ്പിക്കാനുള്ള ഏറ്റവും അനുയോജ്യമായ വഴി അവരെ ചുംബിക്കുക എന്നതാണ്. മനുഷ്യർക്കിടയിൽ നിലനിൽക്കുന്ന ഏറ്റവും മനോഹരമായ ആശയവിനിമയ രീതിയാണ് ചുംബനം. ശാരീരിക ആരോഗ്യത്തിന് പുറമേ മാനസിക ആരോഗ്യത്തിനും ചുംബനം നല്ലതാണ് എന്ന പഠനങ്ങൾ തെളിയിച്ചിട്ടുണ്ട്. മാനസിക പിരിമുറുക്കങ്ങൾ കുറക്കാനും ശരീരത്തിലെ പ്രതിരോധ ശേഷി കൂട്ടാനും ഇത് സഹായിക്കും.ചുംബിക്കുക വഴി രണ്ട് വ്യക്തികൾ തമ്മിലുള്ള സ്നേഹം കൂടുതൽ ഊട്ടിയുറപ്പിക്കാൻ സഹായിക്കും എന്നതിൽ സംശയമില്ല. ബന്ധങ്ങളുടെ അടിത്തറ കൂടുതൽ സുദൃഢമാക്കാൻ ഇത് സഹായിക്കുകയും ചെയ്യുന്നുണ്ട്. ചുംബന ദിനം എന്ന ആശയം ആദ്യമായി തുടങ്ങിയത് യുകെയിലാണ്. അമേരിക്കയിൽ ജൂൺ 22നാണ് ദേശീയ ചുംബന ദിനമായി ആഘോഷിക്കപ്പെടുന്നത്.\nചുംബനത്തെക്കുറിച്ച് ചില വസ്തുതകൾ\n1.നിങ്ങളുടെ പങ്കാളിയെ ഒരു മിനിറ്റ് നേരം ചുംബിച്ചാൽ 26 കലോറി ഊർജം എരിച്ച് കളയാൻ സാധിക്കും. അഥവാ തുടർച്ചയായി ചുംബിച്ചാൽ ആയുസ് കൂട്ടാൻ സഹായകമാവും എന്നർത്ഥം. ദിവസേന ഉമ്മ വെക്കുക എന്നത് ദീർഘായുസ്സ് ലഭിക്കാനുള്ള പോംവഴിയാണ്.\n2.ചുംബന സമയത്ത് ഉത്പാദിക്കപ്പെടുന്ന അധിക ഉമിനീർ വായ വൃത്തിയാക്കാനും പല്ലുകളിൽ കണ്ടു വരാറുള്ള അസുഖങ്ങൾ ഭേദമാക്കാനും സഹായിക്കും.\n3.സാധാരണ ഗതിയിൽ ആളുകൾ ജീവിത കാലത്ത് 336 മണിക്കൂറുകൾ ചുംബിക്കാൻ മാത്രമായി ചെലവഴിക്കുന്നുണ്ട്. അഥവാ ഏകദേശം രണ്ടാഴ്ച്ച സമയം.\n4.1966ൽ സ്റ്റാർ ട്രെക് എപിസോഡിലാണ് ടെലിവിഷൻ ചരിത്രത്തിലാധ്യമായി വ്യത്യസ്ത വംശത്തിലുള്ള ആളുകൾ സ്ക്രീനിൽ ചുംബിച്ചത്.\n5.ലാറ്റിൻ അമേരിക്കയിൽ ആളുകൾ സാധരണഗതിയിൽ ചുംബനം നൽകിയാണ് സ്വീകരിക്കാറ്. ഫ്രാൻസുകാർ തങ്ങളുടെ അഭിനിവേശം പ്രകടിപ്പിക്കാൻ ചുംബിക്കാറുണ്ട്. അതേസമയം, ആഫ്രിക്കക്കാർ തങ്ങളുടെ നേതാക്കൾ നടക്കുന്ന വഴിയിൽ ഉമ്മവെക്കുക പതിവാണ്. ഇറ്റലിക്കാൻ ഹലോ പറഞ്ഞ് വന്ദിക്കുക ചുംബിച്ചാണ്.\n6.2010ൽ പുറത്തിറങ്ങിയ എലീന അൺഡൺ എന്ന ചിത്രത്തിൽ അഭിനേതാക്കളായ നെകർ സഡേഗനും ടെയ്സി ഡിൻവിഡിയും3മിനിറ്റ് 23 സെക്കറ്റ് നേരം ചുംബിച്ച് റെക്കോഡിട്ടിരുന്നു. എന്നാൽ, യഥാർത്ഥ ജീവിതത്തിൽ ഏറ്റവും കൂടുതൽ നേരം ചുംബിച്ച റെക്കോഡ് തായിലാൻഡ് ജോഡികളായ എക്കാച്ചൈയും ലക്സാന തിറാനാറാത്തിന്റെയുമാണ്. 58 മണിക്കുർ, 35 മിനിറ്റും 58 സെക്കന്റുകളുമാണ് ഇവരുടെ റെക്കോർഡ്.\nകോവിഡ് ലോക് ഡൗണ് കാലത്താണ് സ്ത്രീകളുമായി പരിചയപ്പെടുന്നതും സൗഹൃദബന്ധം സ്ഥാപിക്കുന്നതും; ഭര്‍തൃമതികളായ സ്ത്രീകളെ പ്രണയം നടിച്ച് വശീകരിക്കുക; നഗ്‌നചിത്രങ്ങള് സ്വന്തമാക്കി ഭീഷണി; യുവാവ് അറസ്റ്റിൽ


കെഎസ്ആര്‍ടിസിയിലെ പ്രതിസന്ധി; പിരിച്ചുവിട്ട എം പാനല് ഡ്രൈവര്‍മാരെ ദിവസ വേതനാടിസ്ഥാനത്തില് തിരിച്ചെടുക്കാന് തീരുമാനം - ഇ വാർത്ത | evartha\nകെഎസ്ആര്‍ടിസിയിലെ പ്രതിസന്ധി; പിരിച്ചുവിട്ട എം പാനല് ഡ്രൈവര്‍മാരെ ദിവസ വേതനാടിസ്ഥാനത്തില് തിരിച്ചെടുക്കാന് തീരുമാനം\n2107 താത്കാലിക ഡ്രൈവര്‍മാരെ പുറത്താക്കിയത് വഴി കെഎസ്ആർടിസി അഭിമുഖീകരിച്ച താൽക്കാലിക പ്രതിസന്ധിക്ക് പരിഹാരമായി . ഇപ്പോൾ പിരിച്ചുവിട്ട എംപാനല് ഡ്രൈവര്‍മാരെ ദിവസ വേതനാടിസ്ഥാനത്തില് തിരിച്ചെടുക്കാൻ ഗതാഗത സെക്രട്ടറിയും കെഎസ്ആർടിസി ഉദ്യോഗസ്ഥരുമായുള്ള യോഗത്തിൽ തീരുമാനമായി. ഹൈക്കോടതി വിധിയെ തുടര്‍ന്നായിരുന്നു കെഎസ്ആർടിസി 2107 താത്കാലിക ഡ്രൈവര്‍മാരെ പുറത്താക്കിയത്.\nഡ്രൈവർമാർ ആവശ്യത്തിന് ഇല്ലാതെ വരികയും സർവീസുകൾ മുടങ്ങുകയും ചെയ്ത സാഹചര്യത്തിൽ പ്രശ്‌ന പരിഹാരത്തിന് കെഎസ്ആർടിസി മാനേജ്‌മെന്റ് ഗതാഗത സെക്രട്ടറിയുമായി ചര്‍ച്ച നടത്തുകയായിരുന്നു. ഹൈക്കോടതി വിധി പ്രകാരം പിരിച്ചുവിട്ട എം പാനല് ഡ്രൈവര്‍മാര്‍ക്ക് പകരമായി ആവശ്യാനുസരണം ഡ്രൈവര്‍മാരെ ദിവസ വേതന പ്രകാരം ഡിപ്പോ അടിസ്ഥാനത്തില് നിയമിക്കും. നിലവിൽ അഞ്ച് വര്‍ഷമോ അതില് കൂടുതലോ പ്രവര്‍ത്തി പരിചയമുള്ളവരെയാണ് ദിവസ വേതനത്തിന് നിയമിക്കുക.\nഇതിൽ പ്രവൃത്തിപരിചയം കൂടുതലുള്ളവര്‍ക്ക് മുന്‍ഗണന നല്‍കും. നാളെമുതൽ തന്നെ പുനര് നിയമനം നല്‍കാനാണ് യോഗത്തില് തീരുമാനമായത്. ഡ്രൈവർമാർ ഇല്ലാതിരുന്നതിനെ തുടർന്ന് ഇന്ന് സംസ്ഥാനത്ത് 390 സര്‍വീസുകള് കെഎസ്ആർടിസി റദ്ദാക്കിയിരുന്നു. അതിൽ തെക്കന് മേഖലയിലാണ് പ്രതിസന്ധി രൂക്ഷം. അവിടെ 293 സര്‍വീസുകള് മുടങ്ങി. വടക്കന്- മധ്യമേഖലകളിൽ യഥാക്രമം 68, 29 സര്‍വീസുകള് വീതം റദ്ദാക്കി.\nTopics: CrisisKsrtc driver M panel


നാട്ടുമ്പുറത്തുകാരന്: ആനന്ദാശ്രമവും റാണിപുരവും\nപോസ്റ്റ് ചെയ്തത് നാട്ടുമ്പുറത്തുകാരന് ല് 2:32 PM\nKumar Anil October 26, 2013 at 4:09 PM\nഇന്‍ഡ്യാഹെറിറ്റേജ്:Indiaheritage October 26, 2013 at 4:15 PM\nവീണ്ടും ഒരു യാത്ര പോയി വന്ന അനുഭവം കിട്ടി.\n"ജയിലിൽ നിന്നും ചപ്പാത്തി വാങ്ങും "!!!!\nഇത് മനസിലായില്ല സാധാരണ ഹോട്ടലിൽ നിന്നല്ലെ ചപ്പാത്തി വാങ്ങുക ?\nഏതായാലും അപാധൈര്യം തന്നെ അഛനെയും അനിയത്തിയെയും മകനെയും ഒക്കെ ഇരുത്തിയിട്ട് ആ കാട്ടിൽ കൂടി അമ്മയെയും ഭാര്യയെയും കൊണ്ട് പോകാൻ ഹ ഹ ഹ\nKumar Anil October 26, 2013 at 4:54 PM\n"ജയിലിൽ നിന്നും ചപ്പാത്തി വാങ്ങും "!!!! ഹ ഹ ഹ ഹ അതൊരു പിടി കിട്ടാത്ത കാര്യമായി അല്ലെ ? ഇവിടെ കണ്ണൂരില് ജയിലില് ചപ്പാത്തി ഉണ്ടാക്കുന്നുണ്ട് പത്തു ചപ്പാത്തിക്ക് ഇരുപതു രൂപ ....!!! പത്തെണ്ണം അടങ്ങുന്ന ഒരു കവര്. അതെ ചപ്പാത്തി തന്നെയാ ഇവിടെ പല ഹോട്ടലിലും എട്ടു മുതല് ഇരുപതു രൂപയ്ക്ക് കിട്ടുന്നത് .......\nഇന്‍ഡ്യാഹെറിറ്റേജ്:Indiaheritage October 26, 2013 at 5:38 PM\nഅത് ശരി. അത് പുതിയ അറിവ്\nഞങ്ങൾ യാത്രക്ക് പോകുമ്പോൾ ട്രെയിനിൽ പാന്‌ട്രി ഇല്ലാത്തതാണെങ്കിൽ ബേക്കറിയിൽ നിന്നും വാങ്ങും ഒന്നിൻ നാൽ രൂപ\nഇവിടെ ജയിൽ ഇല്ലാത്തത് കൊണ്ട് അത് അവർ ഉണ്ടാക്കുന്നതായിരിക്കും\najith October 26, 2013 at 10:14 PM\nജയിലിലെ ചപ്പാത്തിക്കണക്കില് ഉദ്യോഗസ്ഥന്മാര് എന്തോ അഴിമതി കാണിച്ചു എന്നൊക്കെ വാര്‍ത്ത കണ്ടിരുന്നല്ലോ. സത്യമാണോ?\nഎന്തായാലും ആന നടന്ന വഴികളിലൂടെ ഒരു വനയാത്ര. അമ്പമ്പോ വല്ലാത്ത ധൈര്യം\nKumar Anil October 29, 2013 at 9:40 AM\nഎല്ലായിടത്തും അഴിമതി തന്നെയല്ലേ ..? സത്യത്തില് അഴിമതി കഥകള് ഒരു പുതുമ അല്ലാതായി ...പത്രത്തില് ചുമ്മാ അഴിമതി എന്ന് വാര്‍ത്ത ഇട്ടാല് ആരും വയിക്കാതായി . . പണ്ട് " കുംഭകോണം " എന്ന് അഴിമതിക്ക് പേര് വന്നത് പോലെ ഇന്ന് സോളാര് , ചപ്പാത്തി ,കല്‍ക്കരി , ത്രീ ജി , എന്നൊക്കെ പറഞ്ഞാല് സംഗതി ആയി അല്ലെ അജിതേട്ടാ ? ആര്‍ക്കും ഒന്നും തികയാതതിനാലാവും ..?


സോഫ്റ്റ്‌വെയര് എന്‍ജിനിയറെ ജീവനോടെ കത്തിച്ചു | Malayalam News\nസെക്കന്തരാബാദ്-സോഫ്റ്റ്‌വെയര് എന്‍ജിനിയറെ ജീവനോടെ കത്തിച്ചു. തെലങ്കാനയിലെ ജഗ്തിയാല് ജില്ലയിലാണ് സംഭവം. ബംഗളുരു കേന്ദ്രീകരിച്ച് ജോലി ചെയ്യുന്ന റചര്‍ല പവന് കുമാര് എന്ന 38കാരനായ യുവാവ് കഴിഞ്ഞ ദിവസം തെലങ്കാനയിലെ ബന്ധുവീട്ടില് എത്തിയതായിരുന്നു. ദുര്‍മന്ത്രവാദം ചെയ്യുന്നുണ്ടെന്ന് ആരോപിച്ച് ഇയാളെ ബന്ധു തീകൊളുത്തി കൊല്ലുകയായിരുന്നു.കൊല്ലപ്പെട്ട യുവാവിന്റെ പിതാവിന്റെ പരാതിയില് പോലീസ് കേസെടുത്ത് അന്വേഷണം ആരംഭിച്ചു. മന്ത്രവാദം ചെയ്യുന്നുവെന്ന് ആരോപിച്ചാണ് കൊലപാതകം നടത്തിയതെന്നാണ് പോലീസിന്റെ പ്രാഥമിക നിഗമനം. കൃത്യത്തില് പവന് കുമാറിന്റെ ഭാര്യായുടെ ബന്ധുക്കള്‍ക്ക് നേരേയാണ് സംശയം.\nപവന്റെ ഭാര്യ കൃഷ്ണവേണിയുടെ സഹോദരനായ ജഗന് ഈയടുത്താണ് അസുഖബാധിതനായി മരിച്ചത്. തുടര്‍ന്ന് കുടുംബത്തിന്റെ ദുഃഖത്തില് പങ്കു ചേരുന്നതിനായാണ് യുവാവ് ഭാര്യക്കൊപ്പം ഇവിടെയെത്തിയത്. ഇവിടെ ഒരു ക്ഷേത്രത്തിന് സമീപത്തെ താത്ക്കാലിക ഷെഡിലായിരുന്ന ജഗന്റെ ഭാര്യ സുമലതയെ കാണാന് പവനെത്തി. അവിടെവച്ചാണ് പവന് ആക്രമിക്കപ്പെട്ടത്. സുമലതയും ബന്ധുക്കളും ചേര്‍ന്ന് ഇയാളെ ഒരു മുറിയിലിട്ട് പൂട്ടിയ ശേഷം പെട്രോളൊഴിച്ച് തീകൊളുത്തുകയായിരുന്നു.\nIndia black magic suspicion engineer burnt\nകര്‍ഷകരുടെ ട്രാക്ടര് റാലി തടയല്: പോലീസ് തീരുമാനിച്ചാല് മതിയെന്ന് സുപ്രീം കോടതി\nഅരുണാചലില് ചൈന ഗ്രാമം സ്ഥാപിച്ചതായി സാറ്റലൈറ്റ് ചിത്രങ്ങള്


Malayalam News - കൊല്ലം കുണ്ടറയിൽ ആത്മഹത്യയ്ക്കുശ്രമിച്ച അഞ്ച് അംഗ കുടുംബത്തിലെ അമ്മയും രണ്ടു മക്കളും മരിച്ചു | A mother and two children ofafive-member family found deD in Kundara | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » A MOTHER AND TWO CHILDREN OF A FIVE MEMBER FAMILY FOUND DED IN KUNDARA AR TV\nമൂന്നുമാസവും രണ്ടുവയസും പ്രായമുള്ള രണ്ടുകുട്ടികളും ഗൃഹനാഥയുമാണ് മരിച്ചത്. ഗൃഹനാഥനെ ഗുരുതരാവസ്ഥയിൽ കൊല്ലത്തെ സ്വകാര്യ മെഡിക്കൽ കോളജിൽ പ്രവേശിപ്പിച്ചു. ആറുവയസുകാരിയായ മൂത്തമകൾ രക്ഷപ്പെട്ടു.\nUpdated: May 11, 2021, 9:37 PM IST\nLast Updated: May 11, 2021, 9:37 PM IST\nകൊല്ലം: കുണ്ടറയിൽ ആത്മഹത്യയ്ക്കുശ്രമിച്ച അഞ്ച് അംഗ കുടുംബത്തിലെ അമ്മയും രണ്ടു മക്കളും മരിച്ചു . മൂന്നുമാസവും രണ്ടുവയസും പ്രായമുള്ള രണ്ടുകുട്ടികളും ഗൃഹനാഥയുമാണ് മരിച്ചത്. ഗൃഹനാഥനെ ഗുരുതരാവസ്ഥയിൽ കൊല്ലത്തെ സ്വകാര്യ മെഡിക്കൽ കോളജിൽ പ്രവേശിപ്പിച്ചു. ആറുവയസുകാരിയായ മൂത്തമകൾ രക്ഷപ്പെട്ടു. വൈകിട്ട് 5.30-ഓടെ സ്ഥലത്തെത്തിയ ബന്ധുവാണ് ആത്മഹത്യാശ്രമം കണ്ടെത്തിയത്. മൺറോതുരുത്ത് പെരുങ്ങാലം എറോപ്പിൽ വീട്ടിൽ വൈ. എഡ്വേർഡും (അജിത്, 40) കുടുംബവുമാണ് ആത്മഹത്യയ്ക്ക് ശ്രമിച്ചത്. ഭാര്യ വർഷ (26), മക്കളായ അലൻ (2), ആരവ് (മൂന്നുമാസം) എന്നിവരാണ് മരിച്ചത്.\nഇവർ കേരളപുരം ഇടവട്ടം പൂജപ്പുര ക്ഷേത്രത്തിനുസമീപം വാടകയ്ക്ക് താമസിച്ചുവരികയായിരുന്നു. കുണ്ടറ മുക്കട രാജാ മെഡിക്കൽ സ്റ്റോർ ജീവനക്കാരനായിരുന്നു എഡ്വേർഡ്. ആരവിന് കുടലിൽ തകരാറുണ്ടായിരുന്നു. തിരുവനന്തപുരം എസ്.എ.ടി. ആശുപത്രിയിൽ ശസ്ത്രക്രീയയ്ക്കുശേഷം കുടുംബം വാടകവീട്ടിലെത്തിയില്ല. വർഷയും കുട്ടികളും മുഖത്തലയിലെ വർഷയുടെ കുടുംബവീട്ടിലായിരുന്നു. രണ്ടുദിവസങ്ങൾക്കുമുമ്പ് എഡ്വേർഡ് കുട്ടികളെ കേരളപുരത്തെ വീട്ടിലേക്ക് കൂട്ടിക്കൊണ്ടുവന്നു. ചൊവ്വാഴ്ച രാവിലെ ഭാര്യവീട്ടിലെത്തിയ എഡ്വേർഡ് വർഷയെ നിർബ്ബന്ധിച്ച് കേരളപുരത്തേക്ക് കൂട്ടിക്കൊണ്ടുവരികയായിരുന്നു.\nവർഷ എത്തിയതുമുതൽ ഇരുവരും തമ്മിൽ വഴക്കു നടന്നിരുന്നതായി അയൽക്കാർ പറയുന്നു. സമീപത്തെ രാഷ്ട്രീയ പ്രവർത്തകനെ വിളിച്ചുവരുത്തി ഇവരുടെ ബന്ധുവിന്റെ ഫോൺനമ്പർ നൽകി വിവരമറിയിക്കണമെന്ന് പറഞ്ഞിരുന്നു. വൈകിട്ട് 4.30-ഓടെ അയൽവാസി ഇവർക്ക് പാല് വാങ്ങിനൽകി. എഡ്വേർഡ് എത്തി പാലുവാങ്ങി അകത്തേക്കുപോയി. 5.30-ഓടെ സ്ഥലത്തെത്തിയ ബന്ധു വിളിച്ചുവെങ്കിലും ആരും പ്രതികരിച്ചില്ല. ഒടുവിൽ പൂട്ടിയിട്ട ഗേറ്റ് ചാടിക്കടന്ന് നടത്തിയ പരിശോധനയിലാണ് ആത്മഹത്യാശ്രമം കണ്ടെത്തിയത്. ശീതളപാനീയത്തിൽ വിഷം ചേർത്ത് നൽകിയതായാണ് സൂചന. മൂത്തമകൾ പാനീയം കുടിക്കാതെ കളയുകയായിരുന്നു.\nഅലൈൻ, ആരവ് എന്നിവരെ കുണ്ടറയിലെ സ്വകാര്യ ആശുപത്രിയിൽ എത്തിച്ചു നടത്തിയ പരിശോധനയിൽ മരണം സംഭവിച്ചിരുന്നതായി കണ്ടെത്തി. ഗുരുതരാവസ്ഥയിലായിരുന്ന വർഷയെയും എഡ്വേർഡിനെയും കൊല്ലത്തെ സ്വകാര്യ ആശുപത്രിയിൽ പ്രവേശിപ്പിച്ചുവെങ്കിലും വർഷയും മരിച്ചു. എഡ്വേർഡ് അതീവഗുരുതരാവസ്ഥയിൽ സ്വകാര്യ മെഡിക്കൽ കോളജിൽ ചികിത്സയിലാണ്. വർഷയുടെ മൃതദേഹം ജില്ലാ ആശുപത്രി മോർച്ചറിയിലും കുട്ടികളുടെ മൃതദേഹങ്ങൾ കുണ്ടറയിലെ സ്വകാര്യ ആശുപത്രി മോർച്ചറിയിലുമാണ്.\n10 മാസങ്ങൾക്കുമുമ്പാണ് കുടുംബം കേരളപുരത്ത് താമസമാക്കിയത്. നിരന്തരമുള്ള കുടുംബകലഹങ്ങളോ സാമ്പത്തിക ബുദ്ധിമുട്ടുകളോ ഇല്ലായിരുന്നതായി അയൽക്കാരും പറയുന്നു. കുണ്ടറ പോലിസ് അന്വേഷണം ആരംഭിച്ചു. ആത്മഹത്യാകുറിപ്പുകിട്ടിയതായും സംശയരോഗമാണ് മക്കളെയും ഭാര്യയെയും വിഷംകൊടുത്തുകൊന്ന് എഡ്വേർഡ് ആത്മഹത്യയ്ക്കുശ്രമിച്ചതിനുപിന്നിലെന്നും സൂചനയുണ്ട്.\nFirst published: May 11, 2021, 9:37 PM IST


പൊൻതിളക്കം : Deepika.com Sports News\nകാഠ്മണ്ഡു: 13-ാമത് സൗത്ത് ഏഷ്യൻ ഗെയിംസിൽ മലയാളികളുടെ മെഡൽ നേട്ടം തുടരുന്നു. ഇന്നലെ മലയാളികൾ രണ്ട് സ്വർണവും ഒരു വെള്ളിയും സ്വന്തമാക്കി. തയ്ക്വാണ്ടോയിലൂടെയായിരുന്നു ആദ്യ സ്വർണം, വനിതകളുടെ 73 കിലോഗ്രാം വിഭാഗത്തിൽ മാർഗരറ്റ് മരിയ റെജി ഇന്ത്യക്ക് സ്വർണം സമ്മാനിച്ചു. അത്‌ലറ്റിക്സിൽനിന്ന് ട്രിപ്പിൾജംപിൽ യു. കാർത്തിക് സ്വർണവും 110 മീറ്റർ ഹർഡിൽസിൽ അപർണ റോയ് വെള്ളിയും ഇന്ത്യക്കു വേണ്ടി സ്വന്തമാക്കി.\nഇന്ത്യ ഇന്നലെ 23 സ്വർണമാണ് വാരിക്കൂട്ടിയത്. അതോടെ ഇന്ത്യയുടെ മെഡൽ വേട്ട 100 കടന്നു. നിലവിൽ 57 സ്വർണം, 41 വെള്ളി, 19 വെങ്കലം എന്നിങ്ങനെ 117 മെഡലാണ് ഇന്ത്യക്കുള്ളത്.\nതയ്ക്വാണ്ടോ പോരാട്ടത്തിൽ ഇന്ത്യൻ ടീമിലുള്ള ഏക മലയാളിയാണ് കോട്ടയം കല്ലറ സ്വദേശിയായ മാർഗരറ്റ് മരിയ റെജി. റെജി കുര്യൻ-ജെയ്മോൾ ദന്പതികളുടെ മൂന്ന് മക്കളിൽ രണ്ടാമത്തവൾ. നേപ്പാളിന്‍റെ മനിത ഷാഹിയെ 15-0നു തറപറ്റിച്ചായിരുന്നു മരിയ പൊന്നണിഞ്ഞത്. കഴിഞ്ഞ തവണയും സ്വർണം കരസ്ഥമാക്കിയിരുന്നു.\nസാമൂഹ്യനീതി വകുപ്പിൽ തിരുവനന്തപുരത്ത് ഉദ്യോഗസ്ഥയാണ് മരിയ. മണിപ്പുർ സ്വദേശിയായ കാനോൻ ബാലദേവിയാണ് മരിയയുടെ പരിശീലക. തിരുവനന്തപുരം സ്വദേശിയായ പരിശീലകൻ ബാലഗോപാലന്‍റെ ഭാര്യയാണ് കാനോൻ.\nപാലക്കാട് പറളി സ്കൂളിന്‍റെ ഉത്പന്നമാണ് യു. കാർത്തിക്. പാലക്കാട് സ്വദേശിയായ കാർത്തിക് പറളിയിൽനിന്ന് എയർ ഫോഴ്സിലേക്കു ചേക്കേറി. ഇപ്പോൾ ബംഗളൂരുവിലാണ്. ഏഷ്യൻ ഗെയിംസ് മെഡൽ ജേതാവായ അർപ്പീന്ദർ സിംഗിനെ ഇന്ത്യൻ ഗ്രാൻഡ് പ്രീയിലടക്കം പിന്തള്ളി സ്വർണം നേടി മിന്നുന്ന ഫോമിലാണ് കാർത്തിക്. 16.47 മീറ്റർ താണ്ടിയാണ് ഇന്നലെ പുരുഷ വിഭാഗം ട്രിപ്പിൾജംപിൽ ഇന്ത്യക്കായി കാർത്തിക് സ്വർണം സ്വന്തമാക്കിയത്. ഇന്ത്യയുടെ മുഹമ്മദ് സലഹുവിനാണ് (16.16 മീറ്റർ) വെള്ളി.\nവനിതകളുടെ 100 മീറ്റർ ഹർഡിൽസിൽ കോഴിക്കോട് കൂടരഞ്ഞി സ്വദേശി റോയ്-ടീന ദന്പതികളുടെ മകളായ അപർണ റോയ് വെള്ളി സ്വന്തമാക്കി. 14.13 സെക്കൻഡിലാണ് അപർണ ഹർഡിൽ കടന്ന് ഫിനിഷ് ചെയ്തത്. ശ്രീലങ്കയുടെ ലക്ഷിക സുഗന്ദിനാണ് (13.68) സ്വർണം.\n110 മീറ്റർ പുരുഷ ഹർഡിൽസിൽ സുരേന്ദറിലൂടെയും ഇന്ത്യക്ക് വെള്ളി ലഭിച്ചു. വനിതകളുടെ 400 മീറ്ററിൽ ഇന്ത്യക്കായി പ്രിയ വെള്ളി നേടി. പുരുഷ വിഭാഗം 400 മീറ്ററിൽ ജീവൻ ഇന്ത്യക്ക് വെങ്കലം സമ്മാനിച്ചു.\nസതാംപ്ടണ്: മഴഭീഷണിയുടെ പശ്ചാത്തലത്തിൽ നടക്കുന്ന, ...


കോവിഡ് വാക്സിൻ സ്വീകരിച്ചവർക്ക് പ്രവേശനം നിഷേധിച്ച് റസ്റ്റോറൻറ്: വ്യാപക വിമർശനം; സംഭവം അമേരിക്കയിൽ. | Kerala Speaks\nപൊതു സ്ഥലങ്ങളിലും തിയറ്ററുകളിലും മാളുകളിലുമെല്ലാം പ്രവേശനത്തിനുള്ള പ്രധാന മാനദണ്ഡം കോവിഡ് വാക്സിനാണ്. വാക്സിന് സ്വീകരിച്ചവര്‍ക്ക് മാത്രമാണ് അന്താരാഷ്ട്ര യാത്രകള്‍ക്ക് ഉള്‍പ്പെടെ അനുമതിയും. ജീവനക്കാര് വാക്സിന് സ്വീകരിക്കുന്നതിനായി പാരിതോഷികങ്ങള് ഉള്‍പ്പെടെ നല്‍കി ചില സ്വകാര്യ സ്ഥാപനങ്ങള്. മറ്റു ചില സ്ഥാപനങ്ങളാകേട്ട വാക്സിന് സ്വീകരിച്ചവര്‍ക്ക് പ്രത്യേക ഓഫറുകളും.\nവാക്സിന് സ്വീകരിക്കുന്നതുമായി ബന്ധപ്പെട്ട് ഇത്രയറെ ചര്‍ച്ചകള് നടക്കുേമ്ബാള് ഒരിക്കലും വാക്സിന് സ്വീകരിക്കില്ലെന്ന നിലപാട് സ്വീകരിച്ചവരാണ് മറ്റു ചിലര്. വാക്സിന് വിരുദ്ധരെന്ന വിശേഷിപ്പിക്കുന്ന ഇവര് തങ്ങള് വാക്സിന് സ്വീകരിക്കില്ലെന്ന പരസ്യ പ്രഖ്യാപനവും നടത്തിയിരുന്നു. ഇവര്‍ക്ക് റസ്റ്ററന്‍റുകളില് ഉള്‍പ്പെടെ പ്രവേശനവും അനുവദിച്ചിരുന്നില്ല.\nഎന്നാല്, ഇതിന് നേരെ വിപരീതമായി ഒരു നോട്ടീസ് പുറത്തിറക്കിയിരിക്കുകയാണ് യു.എസിലെ ഒരു റസ്റ്ററന്‍റ്. കാലിഫോര്‍ണിയയിലെ ഹണ്ടിങ്ടന് ബീച്ചിലെ പാസ്ത ഇ വിനോ എന്ന റസ്റ്ററന്‍റില് വാക്സിന് സ്വീകരിക്കാത്തവര്‍ക്ക് മാത്രമാണ് പ്രവേശനം. നേരത്തേ മാസ്ക് ധരിക്കുന്നതിന് എതിരെ പ്രചാരണം നടത്തിയതിന് വാര്‍ത്തകളില് ഈ ഇറ്റാലിയന് റസ്റ്ററന്‍റ് ഇടംപിടിച്ചിരുന്നു.\nവാക്സിന് സ്വീകരിക്കാത്തവര്‍ക്ക് മാത്രമാണ് റസ്റ്ററന്‍റില് പ്രവേശനമെന്ന് ബോര്‍ഡ് വെക്കുകയും ചെയ്തു ഇവര്. എന്നാല്, സമൂഹമാധ്യമങ്ങളില് അടക്കം കനത്ത പ്രതിഷേധമാണ് റസ്റ്ററന്‍റിനെതിരെ ഉയരുന്നത്. 2020 മേയില് ആന്‍റി മാസ്ക് കാമ്ബയിന് നടത്തിയതിനും പ്രതിഷേധം ഉയര്‍ന്നിരുന്നു. പ്രതിഷേധങ്ങള് ഉയര്‍ന്നെങ്കിലും ബോര്‍ഡ് മാറ്റാനോ പ്രചാരണങ്ങള് അവസാനിപ്പിക്കാനോ ഇവര് കുട്ടാക്കിയിട്ടില്ല. ഫേസ്ബുക്ക് പേജിലടക്കം വാക്സിന് വിരുദ്ധ നോട്ടീസ് പ്രചരിപ്പിച്ചുകൊണ്ടായിരുന്നു ഇവരുടെ മറുപടി.\nPrevious articleസഹകരണ ജനാധിപത്യവേദി ധർണ്ണ നടത്തി; സഹകരണ മേഖലയിലെ കേന്ദ്ര സർക്കാർ ഇടപെടലുകൾ ദുരുദ്ദേശപരം: നാട്ടകം സുരേഷ്\nNext articleമരയ്ക്കാർ ടെലഗ്രാമിൽ; കോട്ടയത്ത് ആദ്യ അറസ്റ്റ്; പിടിയിലായത് കാഞ്ഞിരപ്പള്ളി സ്വദേശി\nവിദേശ ചികിത്സ: മുഖ്യമന്ത്രി പിണറായി വിജയൻ അമേരിക്കയിൽനിന്ന് മടങ്ങിയെത്തി.\nടോയ്‌ലറ്റിൽ വീണുപോയ ഫോൺ എടുക്കാൻ ശ്രമം: 40 കാരിയുടെ തല ക്ലോസെറ്റിൽ കുടുങ്ങി; സംഭവം യു എസിൽ; രക്ഷകരായത് അഗ്നിരക്ഷാസേന.\nമുഖ്യമന്ത്രി പിണറായി വിജയൻ തുടർ ചികിത്സയ്ക്കായി യുഎസിലേക്ക് പുറപ്പെട്ടു; “ആർക്കും പകരം ചുമതല ഇല്ല”.\nമുഖ്യമന്ത്രിക്ക് പിന്നാലെ കൊടിയേരിയും ചികിത്സക്കായി അമേരിക്കയിലേക്ക്.\nതുടർചികിത്സ: മുഖ്യമന്ത്രി പിണറായി വിജയൻ വീണ്ടും അമേരിക്കയിലേക്ക്.\nവനിതാ ജയിലിൽ താമസിപ്പിച്ച ട്രാൻസ്ജെൻഡർ തടവുകാരിയുമായി ലൈംഗികബന്ധം; രണ്ട് തടവുകാരികൾ ഗർഭിണികളായി: അമേരിക്കയിലെ വിവാദ വനിതാ ജയിൽ അടച്ചുപൂട്ടാൻ ഒരുങ്ങി അധികൃതർ.\nതൃശ്ശൂർ നഗരത്തിലെ ഹോട്ടലിൽ തീപിടുത്തം; ആളപായമില്ല.\nഏപ്രിൽ 10 മുതൽ 18 കഴിഞ്ഞ എല്ലാവർക്കും കരുതൽ ഡോസ് കോവിഡ് വാക്സിൻ: സുപ്രധാന പ്രഖ്യാപനവുമായി കേന്ദ്രസർക്കാർ.\nറസ്റ്റോറൻറിൽ വിളമ്പിയത് ജീവനുള്ള മീനിനെ; അമ്പരന്ന് ഉപഭോക്താവ്: വീഡിയോ ഇവിടെ കാണാം.\nആൺകുട്ടികളെ ലൈംഗികമായി ഉത്തേജിപ്പിക്കും: ജപ്പാനിലെ സ്കൂളുകളിൽ പെൺകുട്ടികൾ പോണി ടെയിൽ കെട്ടുന്നതിന് നിരോധനം.\nഷവര്‍മക്ക് 10 രൂപ കൂടുതല് ഈടാക്കി; റസ്റ്റോറന്റില് കത്തി കുത്ത്; സംഭവത്തില് മൂന്ന് പേർ പിടിയിൽ: സംഭവം നെടുമ്ബാശ്ശേരിയിൽ.\nവിലയെത്ര കുറച്ചിട്ടും വാങ്ങാൻ ആളില്ലാതെ ബിൻ ലാദൻ കുടുംബത്തിൻറെ അമേരിക്കയിലെ ആഡംബര വസതി: വിശദാംശങ്ങൾ വായിക്കാം.\nകോവിഡ് പരിശോധനകളുടെ പേരിൽ നാട്ടുകാരെ പിഴിഞ്ഞ് സർക്കാർ: പോലീസ് ഫൈൻ ഇനത്തിൽ...\nമോന്‍സണ് മാവുങ്കലിന്റെ സാമ്പത്തിക തട്ടിപ്പ് കേസില് ക്രൈംബ്രാഞ്ച് അനിത പുല്ലയിലിന്‍റെ മൊഴിയെടുത്തു.\nതെരുവുനായയെ ലൈംഗികമായി പീഡിപ്പിച്ചു: ഹൈദരാബാദ് സ്വദേശിക്കെതിരെ കേസ്.


യേഹ്ശുവായെക്കുറിച്ച് കേട്ടിട്ടുള്ള എല്ലാവര്‍ക്കും അറിയാവുന്ന രണ്ടു വ്യക്തികളാണ് പത്രോസും യൂദാസും! യേഹ്ശുവായുടെ ശിഷ്യന്മാരില് പ്രധാനിയായിരുന്നു പത്രോസ്(യോഹ: 21; 15-19). യൂദാസാകട്ടെ യേഹ്ശുവായെ ചുംബനത്താല് ഒറ്റുകൊടുത്ത ഒറ്റുകാരനും! പത്രോസ് നേടിയത് പ്രസിദ്ധിയെങ്കില്, യൂദാസ് നേടിയതു കുപ്രസിദ്ധിയായിരുന്നു. ഒരേ രാത്രിയില്‍തന്നെ യേഹ്ശുവായ്ക്കെതിരേ തിന്മ പ്രവര്‍ത്തിച്ച വ്യക്തികള് എന്ന പ്രത്യേകതയും ഇവര്‍ക്കുണ്ട്. ഒരേ പാപങ്ങള് ചെയ്ത ഇവര് അനുഭവിക്കേണ്ടിവന്നത് ഒരേ ശിക്ഷയായിരുന്നില്ല. ഇവര്‍ചെയ്ത പ്രവൃത്തികളുടെ അന്തരമാണ് നാം ആദ്യമായി ചിന്തിക്കുവാന് പോകുന്നത്.\nവരാനിരിക്കുന്ന കാര്യങ്ങളെക്കുറിച്ചുള്ള വെളിപ്പെടുത്തലെന്ന പോലെ, യേഹ്ശുവാ ശിഷ്യന്മാരോട് പറയുന്നു: "ഈ രാത്രി നിങ്ങള് എല്ലാവരും എന്നില് ഇടറും"(മത്താ: 26; 31). പ്രവാചകര് മുഖേന മുന്‍കൂട്ടി അറിയിച്ച തിരുവചനമാണ് യേഹ്ശുവാ ഇവിടെ അറിയിക്കുന്നത്. എന്നാല്, പത്രോസ് പറയുന്നു: "എല്ലവരും നിന്നില് ഇടറിയാലും ഞാന് ഇടറുകയില്ല"(മത്താ: 26; 33). ഇത്, തനിക്ക് യേഹ്ശുവായോടുള്ള സ്നേഹത്തിന്റെ പ്രഖ്യാപനമായിരുന്നു. പിന്നീട് മണിക്കൂറുകള്‍ക്കകം രണ്ടു സ്ത്രീകളോട് അടക്കം മൂന്നുവട്ടം യേഹ്ശുവായെ അറിയില്ലെന്നു നിഷേധിച്ചുപറഞ്ഞു. മാത്രവുമല്ല, ഞാന് ആ മനുഷ്യനെ അറിയുകയില്ല എന്നു പറഞ്ഞ് ശപിക്കാനും ആണയിടാനും തുടങ്ങി.(മത്താ: 26; 74).\nഈ സംഭവങ്ങള്‍ക്ക് കുറച്ചു മണിക്കൂറുകൾക്കു മുന്‍പാണ് യൂദാസ് യേഹ്ശുവായെ ഒറ്റിക്കൊടുത്തത്. യൂദാസ് ഒരുവട്ടം ചുംബനത്താല് ഒറ്റിക്കൊടുത്തപ്പോള്, പത്രോസ് മൂന്നുവട്ടം ഗുരുവിനെ നിഷേധിക്കുകയും ശപിക്കുകയും ചെയ്തു. ഇവരുടെ പാപങ്ങള് തമ്മിലുള്ള വ്യത്യാസം എന്താണെന്ന് നമുക്കു ചിന്തിക്കാം.\nപത്രോസ് ഗുരുവിനെ നിഷേധിക്കുന്നത് മുന്‍കൂട്ടി പദ്ധതി ഒരുക്കിയിട്ടായിരുന്നില്ല. സാഹചര്യവും ഭയവുമാണ് അതിനു കാരണമായത്. എന്നാല്, യൂദാസ് മുന്‍കൂട്ടി തയ്യറാക്കിയ പദ്ധതിയനുസരിച്ചാണ് അതു പ്രവര്‍ത്തിച്ചത്. ഇത് പാപത്തിന്റെ ഗൗരവം വര്‍ദ്ധിപ്പിക്കുന്നു. ഒരു പ്രത്യേക സാഹചര്യതില്, അല്ലെങ്കില് ഒരു ബലഹീനതയില് ചെയ്തുപോകുന്ന പാപങ്ങളും, തയ്യാറെടുപ്പോടെ ചെയ്യുന്നവയും വ്യത്യസ്ഥമാണ്. എന്നിരുന്നാലും പാപം പാപംതന്നെയാണ്. ഒരുതരത്തില് ചിന്തിച്ചാല്, പത്രോസും യൂദാസും ചെയ്ത പാപങ്ങള് തുല്യ ഗൗരവമുള്ളവയാണ്. രണ്ടു വ്യക്തികളും പാപം ചെയ്തുവെങ്കിലും, ഈ പാപങ്ങള് രണ്ടുപേരെയു രണ്ട് അവസ്ഥകളിലേക്കാണു നയിച്ചത്. ഒരുവനെ അവന്റെ പാപം അനുതാപത്തിലെക്ക് നയിച്ചു. അവന് തന്റെ പാപത്തെയോര്‍ത്ത് ഹൃദയംനൊന്തു കരഞ്ഞു (മത്താ: 26; 75). പിന്നീടുള്ള പത്രോസിന്റെ ചരിത്രം യേഹ്ശുവായ്ക്കുവേണ്ടിയുള്ള സഹന ജീവിതത്തിന്റേതായിരുന്നു. ചെയ്തുപൊയ തെറ്റിനെക്കുറിക്കുറിച്ചുള്ള അനുതാപവും പാപങ്ങള് ക്ഷമിച്ച യേഹ്ശുവായോടുള്ള നന്ദിയും, സ്വന്തം ജീവനെപോലും അവിടുത്തേക്കായി കൊടുക്കുവാന് കാരണമായി.\nഅനുതപിക്കുന്ന പാപിയെക്കുറിച്ച് സ്വര്‍ഗ്ഗരാജ്യം സന്തോഷിക്കുന്നു എന്നാണ് വചനം പറയുന്നത്(ലൂക്കാ: 15; 7).\nയൂദാസിന്റെ പാപം അവനെ കുറ്റബോധത്തിലേക്കാണു നയിച്ചത്. യേഹ്ശുവായുടെ ക്ഷമയെക്കുറിച്ചു ചിന്തിക്കാതെ, അവന് സ്വയം ജീവനൊടുക്കി. ദൈവത്തിന്റെ അനന്തമായ സ്നേഹവും രക്ഷയും അവനോര്‍ത്തില്ല.\nഇന്ന് നമ്മില് പലരുടെയും അവസ്ഥയിതാണ്. ഒരിക്കല്, അല്ലെങ്കില് പലവട്ടം ചെയ്തുപോയ പാപത്തെക്കുറിച്ച് കുറ്റബൊധവും നിരാശയുമായി കഴിയുകയാണ്. പലപ്പോഴും സാത്താന് നമ്മുടെ പാപത്തിന്റെ കാഠിന്യം ഓര്‍മ്മിപ്പിക്കുക മാത്രമല്ല, ക്ഷമിക്കപ്പെടുകയില്ലെന്ന് കുറ്റപ്പെടുത്തുകയും ചെയ്യുന്നു. സാത്താന് ആദിമുതല്‍ക്കേ നുണയനാണെന്നു വചനം പഠിപ്പിക്കുന്നു.\nഒരുകാലത്ത് യേഹ്ശുവായുടെ സഭയെ പീഡിപ്പിക്കുകയും അപ്പസ്തോലന്മാരെ വധിക്കുക്കുന്നതിനു കൂട്ടുനില്‍ക്കുകയും ചെയ്തിട്ടുള്ള വ്യക്തിയായിരുന്നു സാവൂള്. പില്‍ക്കാലത്ത് മാനാസാന്തരപ്പെട്ട് അപ്പസ്തോലനായ പൗലോസായി. അനേകരെ യേഹ്ശുവായിലേക്കു നയിക്കുകയും രക്തസാക്ഷിയായി മാറുകയും ചെയ്തു.\nഎത്ര വലിയ പാപിയാണെങ്കിലും യേഹ്ശുവായുടെ ബലിയുടെ യോഗ്യതയാലാണ് നാം മോചനം പ്രാപിക്കുന്നത്. അവിടുന്നു നമുക്കുവേണ്ടി നമ്മുടെ പാപങ്ങളേറ്റെടുത്തു. നമുക്കു ലഭിക്കേണ്ടിയിരുന്ന ശിക്ഷയാണ് യേഹ്ശുവാ ഏറ്റെടുത്തത്. അങ്ങനെ നാം സ്വതന്ത്രരാക്കപ്പെട്ടു. നാം പാപികളായിരിക്കെ നമുക്കു വേണ്ടി യേഹ്ശുവാ ശിക്ഷ ഏറ്റു വാങ്ങി ജീവന് ബലികഴിച്ചു. പാപം മൂലം സാത്താന്റെ അധീനതയിലായ നമ്മെ മോചിപ്പിക്കാന്, സകല പാപങ്ങളും സ്വയം ഏറ്റെടുത്തപ്പോഴാണ് നാം മോചിപ്പിക്കപ്പെട്ടത്. ഒരു കുറ്റത്തിന് രണ്ടുതവണ ശിക്ഷ അനുഭവിക്കേണ്ടതില്ല എന്ന് നമുക്കറിയാം. അതുകൊണ്ടുതന്നെ, ഇന്ന് പാപത്തില്‍നിന്നും മാറാന് തയ്യാറയാല് ശിക്ഷയെ ഭയപ്പെടേണ്ട ആവശ്യമില്ല. പാപത്തെക്കുറിച്ച് അനുതപിക്കുകയും, പാപത്തെയും പാപസാഹചര്യങ്ങളെയും വെറുത്ത് ഉപേക്ഷിക്കുകയും ചെയ്താല് ശിക്ഷവിധിയില് നിന്നു നാം മോചനം പ്രാപിച്ച് കഴിഞ്ഞു.\n"ആകാശത്തിനു കീഴെ മനുഷ്യരുടെയിടയില് നമുക്കു രക്ഷയ്ക്കുവേണ്ടി മറ്റൊരു നാമവും നല്‍കപ്പെട്ടിട്ടില്ല"(അപ്പ.പ്രവര്‍ത്തനങ്ങള്: 4; 12).\nഉപേക്ഷിച്ച പാപത്തെക്കുറിച്ച് ഇനിമേല് നമുക്ക് ഭയപ്പെടാതിരിക്കാം."നിങ്ങളെ വീണ്ടും ഭയത്തിലേക്ക് നയിക്കുന്ന അടിമത്തത്തിന്റെ ആത്മാവിനെയല്ല; മറിച്ച് പുത്ര സ്വീകാര്യത്തിന്റെ ആത്മാവിനെയാണ് നിങ്ങള് കൈക്കൊണ്ടിരിക്കുന്നത്"(റോമാ:8;15).\n67.24% say Yes\n31.03% have No Opinion\nVisitors Count : 2723671


ഗസ്സയില് വീണ്ടും ഇസ്രാഈല് കുരുതി – Chandrika Daily\nBy chandrika Friday March 30, 2018 23:46 pm\nഗസ്സയില് വീണ്ടും ഇസ്രാഈല് കുരുതി\nഗസ്സ: ഫലസ്തീനികളെ കൂട്ടക്കുരുതി ചെയ്ത് വീണ്ടും ഇസ്രാഈല് സൈന്യം. ഭൂ ദിനത്തില് ഗസ്സ അതിര്‍ത്തിയിലേക്ക് മാര്‍ച്ച് നടത്തിയ നിരായുധരായ ഫലസ്തീനികള്‍ക്കു നേരെയാണ് ഇസ്രാഈല് സൈന്യം അന്താരാഷ്ട്ര…\nഗസ്സ: ഫലസ്തീനികളെ കൂട്ടക്കുരുതി ചെയ്ത് വീണ്ടും ഇസ്രാഈല് സൈന്യം. ഭൂ ദിനത്തില് ഗസ്സ അതിര്‍ത്തിയിലേക്ക് മാര്‍ച്ച് നടത്തിയ നിരായുധരായ ഫലസ്തീനികള്‍ക്കു നേരെയാണ് ഇസ്രാഈല് സൈന്യം അന്താരാഷ്ട്ര നിയമങ്ങള് കാറ്റില് പറത്തി വെടിവെപ്പ് നടത്തിയത്. പത്ത് ഫലസ്തീനികള് ഇസ്രാഈല് സൈനിക നടപടിയില് കൊല്ലപ്പെട്ടു. ആയിരത്തിലധികം ഫലസ്തീനികള്‍ക്ക് പരിക്കേറ്റിട്ടുണ്ട്. കിഴക്കന് ജബലിയ, ഉത്തര ഗസ്സ മുനമ്പ്, റഫ എന്നിവിടങ്ങളിലാണ് ഈസ്രാഈല് സൈനിക നടപടിയുണ്ടായത്. അതേസമയം ഇസ്രാഈലില് സൈന്യത്തിന്റെ ഭീഷണി അവഗണിച്ച് ഭൂ ദിനത്തില് ആയിരക്കണക്കിന് ഫലസ്തീനികള് ഗസ്സ അതിര്‍ത്തിയിലേക്ക് മാര്‍ച്ച് നടത്തി.\nഭൂ ദിനത്തിന്റെ 42-ാം വാര്‍ഷികാചരണ ഭാഗമായാണ് ഫലസ്തീന് ജനത ഗസ്സ അതിര്‍ത്തിയിലേക്ക് മാര്‍ച്ച് സംഘടിപ്പിച്ചത്. അഭയാര്‍ത്ഥികളായി കഴിയുന്ന പലസ്തീനികള്‍ക്ക് അധിനിവേശത്തിലൂടെ ഇസ്രാഈല് കൈവശപ്പെടുത്തിയ ഭൂമിയിലേക്ക് പോകാന് അവകാശമുണ്ടെന്ന് ആഹ്വാനം ചെയ്ത് 1976 മാര്‍ച്ച് 30ന് നടന്ന പ്രതിഷേധത്തില് ആറ് ഫലസ്തീനികളെ ഇസ്രാഈല് വെടിവെച്ചു കൊന്നിരുന്നു. ഈ ദിവസത്തിന്റെ ഓര്‍മ പുതുക്കിയാണ് എല്ലാ വര്‍ഷവും ഇതേ ദിനത്തില് ഭൂ ദിനം ആചരിക്കുന്നത്. ‘ഗ്രേറ്റ് മാര്‍ച്ച് ഓഫ് റിട്ടേണ്’ എന്ന പേരിലാണ് ഇത്തവണ പ്രതിഷേധ മാര്‍ച്ച് സംഘടിപ്പിച്ചത്. ഇതിന്റെ ഭാഗമായി ഗാസ അതിര്‍ത്തിയില് നിരവധി പ്രതീകാത്മക ടെന്റുകള് ഉയര്‍ത്തിയിരുന്നു.\nവെടിവെക്കാനുള്ള ഉത്തരവുമായി നൂറോളം സൈനികരെ ഗസ്സ അതിര്‍ത്തിയില് വിന്യസിച്ചതായി ഇസ്രാഈല് സൈനിക മേധാവി ഗാദി ഐദന്‍കോട്ട് നേരത്തെതന്നെ വ്യക്തമാക്കിയിരുന്നു. ഈ ഭീഷണി അവഗണിച്ചാണ് ഫലസ്തീന് ജനത അതിര്‍ത്തിയിലേക്ക് മാര്‍ച്ച് നടത്തിയത്. ഇസ്രാഈല് സൈന്യം സ്ഥാപിച്ച മുള്ളുവേലികള്‍ക്ക് 700 മീറ്റര് അകലെ വെച്ചുതന്നെ പ്രതിഷേധക്കാരെ സൈന്യം നേരിടുകയായിരുന്നു.\nകിഴക്കന് ജബലിയയിലുണ്ടായ വെടിവെപ്പില് മുഹമ്മദ് നജ്ജാര് (25) ആണ് കൊല്ലപ്പെട്ടത്. ഗസ്സ മുനമ്പിലെ റഫയിലുണ്ടായ വെടിവെപ്പില് മുഹമ്മദ് മഅ്മൂര് (38), മുഹമ്മദ് അബു ഒമര് (22) എന്നിവരും കൊല്ലപ്പെട്ടതായി ഫലസ്തീന് ആരോഗ്യമന്ത്രാലയം സ്ഥിരീകരിച്ചു. അഹമ്മദ് ഉദേഹ് (19), ജിഹാദ് ഫ്രനേഹ് (33), മുഹമ്മദ് ഷാദി റഹ്മി (33) എന്നിവരാണ് കൊല്ലപ്പെട്ട മറ്റുള്ളവര്. ഇവര്‍ക്കു പുറമെ പ്രതിഷേധ മാര്‍ച്ച് തുടങ്ങുന്നതിന് മണിക്കൂറുകള്‍ക്ക് മുമ്പ് ഖാന് യൂനിസില് ഇസ്രാഈല് സൈന്യം നടത്തിയ ഷെല്ലാക്രമണത്തിലും ഒരു ഫലസ്തീനി കൊല്ലപ്പെട്ടു. കൃഷിടിയത്തില് ജോലിയില് ഏര്‍പ്പെട്ടിരുന്ന ഒമര് സമൂര് ആണ് കൊല്ലപ്പെട്ടത്. ഇസ്രാഈല് സൈന്യം നടത്തിയ ടിയര് ഗ്യാസ് പ്രയോഗത്തിലും വെടിവെപ്പിലും സ്‌ഫോടക വസ്തു പ്രയോഗത്തിലുമായി 550ലധികം പേര്‍ക്ക് പരിക്കേറ്റതായി റെഡ് ക്രസന്റ് വ്യക്തമാക്കി.\nനിരായുധരായ ജനതക്കു നേരെ സൈനിക നടപടിയുണ്ടാകുന്നത് അന്താരാഷ്ട്ര നിയമങ്ങളുടെ നഗ്നമായ ലംഘനമാണെന്ന് ഫലസ്തീനികളുടെ നിയമ സഹായ വേദിയായ അദലാഹ് വ്യക്തമാക്കി. ഉത്തരവാദികളെ കണ്ടെത്താന് അന്വേഷണം നടത്തണമെന്നും നിയമത്തിനു മുന്നില് കൊണ്ടുവരണമെന്നും സംഘം വാര്‍ത്താക്കുറിപ്പില് ആവശ്യപ്പെട്ടു.\nCategories: Video Stories Tags: Gazza, Israel


കോവിഡ് വാക്സിന് സ്വീകരിച്ചവർക്ക് 14 ദിവസത്തിന് ശേഷം രക്തദാനം ചെയ്യാം; മാര്‍ഗനിര്‍ദേശം പുതുക്കി കേന്ദ്ര ആരോഗ്യമന്ത്രാലയം – Trueline News\nകോവിഡ് വാക്സിന് സ്വീകരിച്ചവർക്ക് 14 ദിവസത്തിന് ശേഷം രക്തദാനം ചെയ്യാം; മാര്‍ഗനിര്‍ദേശം പുതുക്കി കേന്ദ്ര ആരോഗ്യമന്ത്രാലയം\nകോവിഡ് വാക്സിന് സ്വീകരിച്ചവർക്ക് 14 ദിവസത്തിന് ശേഷം രക്തദാനം ചെയ്യാമെന്ന് കേന്ദ്ര ആരോഗ്യമന്ത്രാലയം. രക്തദാന മാര്‍ഗനിര്‍ദേശം പുതുക്കി കേന്ദ്രം പുതിയ ഉത്തരവ് ഇറക്കി. വാക്സിന് എടുത്തവര് ഇരുപത്തി എട്ട് ദിവസത്തിന് ശേഷം മാത്രമേ രക്തദാനം ചെയ്യാവൂ എന്നായിരുന്നു നേരത്തെയുള്ള നിര്‍ദേശം.\nകോവിഡ് വാക്സിന് എടുത്തവര് 28 ദിവസത്തിന് ശേഷം മാത്രമേ രക്തദാനം ചെയ്യാവൂ എന്നായിരുന്നു നാഷണല് ട്രാന്‍ഫ്യൂഷന് കൌണ്‍സിലിന്‍റെ നിര്‍ദേശം. എന്നാല് രക്തബാങ്കുകളില് രക്തക്ഷാമം നേരിടുമെന്ന് ആരോഗ്യവിദഗ്ധര് ആശങ്ക അറിയിച്ചതിനെ തുടര്‍ന്നാണ് വിദഗ്ധസമിതി രക്തദാന മാര്‍ഗനിര്‍ദേശം പുതുക്കിയത്. ഇനി വാക്സിന് ആദ്യ ഡോസ് എടുത്തവര്‍ക്കും രണ്ടാം ഡോസ് എടുത്തവര്‍ക്കും പതിനാല് ദിവസത്തിന് ശേഷം രക്തദാനം ചെയ്യാം.\nപതിനെട്ടിനും മുപ്പത്തി അഞ്ച് വയസ്സിനിടയിലുള്ളവരാണ് രക്തദാതാക്കളില് വലിയൊരു വിഭാഗം. പതിനെട്ട് വയസിന് മുകളിലുള്ളവര്‍ക്ക് വാക്സിന് നല്‍കി തുടങ്ങിയാല് നേരത്തെയുള്ള മാര്‍ഗനിര്‍ദേശം രക്തദാനമേഖലയെ പ്രതിസന്ധിയിലാക്കുമെന്ന് കേരളമടക്കമുള്ള സംസ്ഥാനങ്ങള് കേന്ദ്രത്തെ അറിയിച്ചിരുന്നു.\nTags: Blood donation, Covid, Guidelines, Health ministry


Sun Jul 03 2022 01:27:41 GMT+0530 (India Standard Time)\nഇംഗ്ലിഷ് പ്രീമിയര് ലീഗില് നടന്ന മാഞ്ചസ്റ്റര് സിറ്റി-ലിവര്‍പൂള് മല്‍സരത്തിനിടെയാണ് ജോ ഗോമസും സ്‌റ്റെര്‍ലിങും തമ്മില് വാക്കേറ്റമുണ്ടായത്. തുടര്‍ന്ന് സഹതാരങ്ങള് ഇടപ്പെട്ട് ഇരുവരെയും പിന്‍തിരിപ്പിക്കുകയായിരുന്നു.\nBY APH12 Nov 2019 5:01 PM GMT\nAPH12 Nov 2019 5:01 PM GMT\nലണ്ടന്: മാഞ്ചസ്റ്റര് സിറ്റി താരം റഹീം സ്റ്റെര്‍ലിങിനെ ഇംഗ്ലണ്ട് ദേശീയ ടീമില് നിന്നും ഒഴിവാക്കി. 2020 യൂറോ യോഗ്യതയ്ക്കായുള്ള മോണ്ടിനെഗ്രോയ്‌ക്കെതിരായ മല്‍സരത്തിനുള്ള ടീമില് നിന്നാണ് സ്‌റ്റെര്‍ലിങിനെ ഒഴിവാക്കിയത്. സഹതാരവും ലിവര്‍പൂളിനായി കളിക്കുകയും ചെയ്യുന്ന ജോ ഗോമസുമായി നടന്ന വാക്കേറ്റത്തെ തുടര്‍ന്നാണ് താരത്തിനെതിരേ നടപടി.\nകഴിഞ്ഞ ദിവസം ഇംഗ്ലിഷ് പ്രീമിയര് ലീഗില് നടന്ന മാഞ്ചസ്റ്റര് സിറ്റി-ലിവര്‍പൂള് മല്‍സരത്തിനിടെയാണ് ജോ ഗോമസും സ്‌റ്റെര്‍ലിങും തമ്മില് വാക്കേറ്റമുണ്ടായത്. തുടര്‍ന്ന് സഹതാരങ്ങള് ഇടപ്പെട്ട് ഇരുവരെയും പിന്‍തിരിപ്പിക്കുകയായിരുന്നു. എന്നാല് ദേശീയ ടീമിന്റെ പരിശീലനത്തിനിടെ സ്റ്റെര്‍ലിങ് ഗോമസിനോട് വീണ്ടും മോശമായി പെരുമാറുകയായിരുന്നു. തുടര്‍ന്ന് സ്റ്റെര്‍ലിങ് തെറ്റുകാരനാണെന്ന് കണ്ടെത്തിയ ഇംഗ്ലണ്ട് ഫുട്‌ബോള് അസോസിയേഷന് സ്‌റ്റെര്‍ലിങിനെതിരേ നടപടിയെടുക്കുകയായിരുന്നു. ലീഗില് നടന്ന മല്‍സരത്തില് ലിവര്‍പൂള് സിറ്റിയെ 3-1ന് പരാജയപ്പെടുത്തിയിരുന്നു.\nfootball raheem sterling euro 2020 Joe Gomez


മാലദ്വീപ് : ചൈന, പാക്, സഊദി രാജ്യങ്ങളിലേക്ക് പ്രത്യേക പ്രതിനിധികള്, ഇന്ത്യയെ ഒഴിവാക്കി; ഭിന്നത മുറുകുന്നു – Chandrika Daily\nBy chandrika Thursday February 8, 2018 20:09 pm\nമാലദ്വീപ് : ചൈന, പാക്, സഊദി രാജ്യങ്ങളിലേക്ക് പ്രത്യേക പ്രതിനിധികള്, ഇന്ത്യയെ ഒഴിവാക്കി; ഭിന്നത മുറുകുന്നു\nന്യൂഡല്‍ഹി: രാഷ്ട്രീയ അനിശ്ചിതത്വം നിലനില്‍ക്കുന്ന മാലദ്വീപിലെ അബ്ദുല്ല യമീന് സര്‍ക്കാറും ഇന്ത്യയും തമ്മിലുള്ള അഭിപ്രായ ഭിന്നത കൂടുതല് രൂക്ഷമാകുന്നു. അയല് രാഷ്ട്രമായ ഇന്ത്യയെ തഴഞ്ഞ് ചൈനയിലേക്കും…\nന്യൂഡല്‍ഹി: രാഷ്ട്രീയ അനിശ്ചിതത്വം നിലനില്‍ക്കുന്ന മാലദ്വീപിലെ അബ്ദുല്ല യമീന് സര്‍ക്കാറും ഇന്ത്യയും തമ്മിലുള്ള അഭിപ്രായ ഭിന്നത കൂടുതല് രൂക്ഷമാകുന്നു. അയല് രാഷ്ട്രമായ ഇന്ത്യയെ തഴഞ്ഞ് ചൈനയിലേക്കും പാകിസ്താനിലേക്കും സഊദി അറേബ്യയിലേക്കും പ്രത്യേക പ്രതിനിധികളെ അയച്ച യമീന് ഭരണകൂടത്തിന്റെ നടപടിയാണ് ഇന്ത്യയെ ചൊടിപ്പിച്ചത്. അതേസമയം പ്രതിനിധിയെ അയക്കാമെന്ന് അറിയിച്ചെങ്കിലും ഇന്ത്യ നിഷേധിക്കുകയായിരുന്നുവെന്ന് ഡല്‍ഹിയിലെ മാലദ്വീപ് നയതന്ത്ര പ്രതിനിധി പ്രതികരിച്ചു.\nപ്രതിപക്ഷ നേതാക്കളെ കുറ്റവിമുക്തരാക്കി ഉത്തരവു പ്രകടിപ്പിച്ച സുപ്രീംകോടതിയിലെ മുതിര്‍ന്ന ജഡ്ജിമാരെ ജയിലില് അടക്കുകയും രാജ്യത്ത് അടിയന്തരാവസ്ഥ പ്രഖ്യാപിക്കുകയും ചെയ്ത അബ്ദുല്ല യമീന് ഭരണകൂടത്തിന്റെ നടപടിയാണ് ഇന്ത്യന് മഹാസമുദ്രത്തിലെ ചെറുദ്വീപുകളുടെ രാഷ്ട്രരൂപമായ മാലദ്വീപിനെ പ്രതിസന്ധിയിലേക്ക് തള്ളിവിട്ടത്. സുപ്രീംകോടതി വിധിയെ ഇന്ത്യ സ്വാഗതം ചെയ്യുകയും അടിയന്തരാവസ്ഥാ പ്രഖ്യാപനത്തെ അപലപിക്കുകയും ചെയ്തിരുന്നു. യു.എസും ബ്രിട്ടനും യു.എന്നും ഉള്‍പ്പെടെ ഇന്ത്യയുടെ അതേ നിലപാടാണ് സ്വീകരിച്ചിട്ടുള്ളത്. സുപ്രീംകോടതി വിധി നടപ്പിലാക്കാനും അടിയന്തരാവസ്ഥ പിന്‍വലിക്കാനും രാജ്യാന്തര സമ്മര്‍ദ്ദം ശക്തമായ പശ്ചാത്തലത്തിലാണ്, യമീന് ഭരണകൂടം വിദേശ പിന്തുണ തേടുന്നത്.\nമാലദ്വീപില് സൈനിക ഇടപെടല് നടത്തണമെന്ന് പ്രവാസ ജീവിതം നയിക്കുന്ന മുന് പ്രസിഡണ്ട് മുഹമ്മദ് നഷീദ് ഇന്ത്യയോട് അഭ്യര്‍ത്ഥിച്ചിരുന്നെങ്കിലും ചൈന ഇതിനെ എതിര്‍ത്ത് രംഗത്തെത്തിയിരുന്നു. ഇതിനു പിന്നാലെയാണ് ഇന്ത്യയെ അവഗണിച്ച് ചൈന ഉള്‍പ്പെടെയുള്ള രാഷ്ട്രങ്ങളിലേക്ക് യമീന് ഭരണകൂടം പ്രതിനിധികളെ അയച്ചത്. ഫലത്തില് മാലദ്വീപ് വിഷയത്തില് ഇന്ത്യയും ചൈനയും രണ്ടു പക്ഷത്ത് നിലയുറപ്പിച്ചിരിക്കുകയാണ്.\nധനമന്ത്രി മുഹമ്മദ് സഈദ്, വിദേശകാര്യ മന്ത്രി മുഹമ്മദ് അസിം എന്നിവരുടെ നേതൃത്വത്തിലുള്ള സംഘമാണ് ബീജിങും ഇസ്‌ലാമാബാദും സന്ദര്‍ശിക്കുക. കാര്‍ഷിക, തുറമുഖ വകുപ്പ് മന്ത്രി മുഹമ്മദ് ഷൈനീയുടെ നേതൃത്വത്തിലുള്ള സംഘം ബുധനാഴ്ച രാത്രി സഊദി തലസ്ഥാനമായ റിയാദില് എത്തിയിട്ടുണ്ട്.\nപ്രതിനിധി സംഘത്തെ അയക്കുന്നത് അടിയന്തരാവസ്ഥാ പ്രഖ്യാപനം ഉള്‍പ്പെടെ ആശങ്കയുണ്ടാക്കുന്ന നടപടികള്‍ക്ക് പരിഹാരമല്ലെന്ന് ഇന്ത്യന് വിദേശകാര്യ മന്ത്രാലയം ആരോപിച്ചു. ജനാധിപത്യവും നിയമവാഴ്ചയും പുനഃസ്ഥാപിക്കുകയാണ് മാലെ ഭരണകൂടം അദ്യം ചെയ്യേണ്ടതെന്നും ഇന്ത്യ വ്യക്തമാക്കി.\nഅതേസമയം മാലെ പ്രതിനിധി സംഘത്തിന് അനുമതി നിഷേധിച്ചെന്ന ആരോപണത്തോട് ഇന്ത്യ പ്രതികരിച്ചില്ല. പ്രധാനമന്ത്രി നരേന്ദ്രമോദിയും വിദേശകാര്യ മന്ത്രി സുഷമാ സ്വരാജും വിദേശ സന്ദര്‍ശനത്തില് ആയതിനാലാണ് അനുമതി നിഷേധിച്ചതെന്ന് സൂചനയുണ്ട്. ത്രിദിന സഊദി സന്ദര്‍ശനത്തിനായി സുഷമാ സ്വരാജ് ഇന്നലെ യാത്ര തിരിച്ചിരുന്നു. യു.എ.ഇ, ജോര്‍ദ്ദാന്, ഫലസ്തീന്, ഒമാന് തുടങ്ങി ചതുര്‍രാഷ്ട്ര സന്ദര്‍ശനത്തിനായി പ്രധാനമന്ത്രി നരേന്ദ്രമോദി ഇന്ന് രാത്രിയും ഡല്‍ഹിയില്‍നിന്ന് തിരിക്കും. ഇതാണ് അനുമതി നിഷേധിക്കാന് കാരണമെന്ന് കരുതുന്നതായി മാലദ്വീപ് നയതന്ത്ര പ്രതിനിധി അഹമ്മദ് മുഹമ്മദ് പറഞ്ഞു. അനുമതി തേടി ഇന്ത്യന് വിദേശകാര്യ മന്ത്രാലയത്തിന് നല്‍കിയ കത്തിന് ഇതുവരെ മറുപടി ലഭിച്ചിട്ടില്ലെന്നും അദ്ദേഹം കൂട്ടിച്ചേര്‍ത്തു. മാലദ്വീപില് സൈനിക ഇടപെടല് സംബന്ധിച്ച യാതൊരു സൂചനയും ഇന്ത്യ ഇതുവരെ നല്‍കിയിട്ടില്ല. അതേസമയം ചൈനയുടെ നീക്കങ്ങള് സസൂക്ഷ്മം നിരീക്ഷിച്ചു വരികയാണ്. മാലദ്വീപിനെ മുന്നില് നിര്‍ത്തി ഇന്ത്യന് മഹാസമുദ്രത്തില് ചൈനയുടെ ഇടപെടലിന് ശ്രമിച്ചേക്കുമോ എന്നതാണ് പ്രധാനമായും ഉറ്റുനോക്കുന്നത്.\nCategories: Culture, More, Video Stories, Views Tags: china, India, Maldives, Pakistan, saudi arabia, world


സുപ്രീം കോടതി വിധിയെ തുടര്‍ന്ന് കര്‍ണാടകത്തില് വന് പ്രതിഷേധം - Daily Reports\nComments Off on സുപ്രീം കോടതി വിധിയെ തുടര്‍ന്ന് കര്‍ണാടകത്തില് വന് പ്രതിഷേധം\nകാവേരി നദിയില് നിന്ന് തമിഴ്നാടിന് വെള്ളം വിട്ടുകൊടുക്കാനുള്ള സുപ്രീം കോടതി വിധിയെ തുടര്‍ന്ന് കര്‍ണാടകത്തില് വന് പ്രതിഷേധം. മാണ്ഡ്യ ജില്ലയില് കര്‍ഷകര് ബന്ദ് ആചരിക്കുകയാണ്. വ്യാപക ആക്രമണമാണ് നടക്കുന്നത്. പ്രതിഷേധക്കാര് ഒരു ബസ് കത്തിച്ചു. മാണ്ഡ്യയില് ദേശീയപാത പ്രതിഷേധക്കാര് ഉപരോധിച്ചു. ടയറുകള് കത്തിച്ച് ഗതാഗതം തടസ്സപ്പെടുത്തി.\nപ്രതിഷേധത്തെ തുടര്‍ന്ന് കര്‍ണാടക സര്‍ക്കാര് ബെംഗളൂരുവില് നിന്നും മൈസൂരില് നിന്നും തമിഴ്നാട്ടിലേക്കും കേരളത്തിലേക്കുമുള്ള 700 ബസ് സര്‍വീസ് നിര്‍ത്തിവെച്ചു. തമിഴ്നാട്ടിലേക്ക് വെള്ളം ഒഴുക്കിവിടുന്ന കനാലുകളില് തടസ്സം സൃഷ്ടിക്കുമെന്ന് പ്രതിഷേധക്കാര് മുന്നറിയിപ്പ് നല്‍കിയിട്ടുണ്ട്.\nതമിഴ്നാടിന് 10 ദിവസത്തേക്ക് 15,000 ഘനഅടി വീതം വെള്ളം വിട്ടുകൊടുക്കണമെന്ന വിധിയാണ് പ്രതിഷേധത്തിന് ഇടയാക്കിയത്. അതേസമയം സുപീംകോടതി നിര്‍ദേശിച്ച 15,000 ഘന അടി വെള്ളം തീരെ അപര്യാപ്തമാണെന്ന് പറഞ്ഞുകൊണ്ട് തമിഴ്നാട്ടിലും കര്‍ഷകര് പ്രതിഷേധത്തിലാണ്.\nവെള്ളിയാഴ്ച കര്‍ണാടകത്തില് ഹര്‍ത്താല് പ്രഖ്യാപിച്ചിരിക്കുകയാണ്. മാണ്ഡ്യയില് സ്കൂളുകള്‍ക്കും കോളജുകള്‍ക്കും ബുധനാഴ്ചയും അവധി നല്‍കിയിട്ടുണ്ട്.\nകെ ബാബുവിനെ ചോദ്യം ചെയ്യും ; മരുമകന്റെ ലോക്കറുകള് തുറന്നു\nകെ ജി ജോര്‍ജിന് ജെ സി ഡാനിയേല് പുരസ്‌ക്കാരം\nവിവാഹേതര ലൈംഗിക ബന്ധം ക്രിമിനല് കുറ്റമല്ലെന്ന് കോടതി .വിവാഹേതര ലൈംഗിക ബന്ധം ക്രിമിനൽ കുറ്റമാക്കുന്ന…


റിവോള്‍ട്ട് ഇ-ബൈക്കുകള് ഇനി ആമസോണ് വഴി ബുക്ക് ചെയ്യാം - Malayalam DriveSpark\n11 min ago പരീക്ഷണയോട്ടം പുനരാരംഭിച്ച് ബിഎംഡബ്ല്യു X3 M; സ്‌പൈ ചിത്രങ്ങള്\nറിവോള്‍ട്ട് ഇന്റലികോര്‍പ്പിന്റെ ആദ്യ ഇലക്ട്രിക്ക് ബൈക്കായ RV400 ആമസോണില് മുന്‍കൂറായി ബുക്ക് ചെയ്യാമെന്ന് നിര്‍മ്മാതാക്കള് അറിയിച്ചു. ഇ-കൊമേഴ്‌സ് പ്ലാറ്റ്‌ഫോമില് വില്‍പ്പനയ്‌ക്കെത്തുന്ന ആദ്യ മോട്ടോര്‍സൈക്കിളാണ് RV400. 1000 രൂപയടച്ച് ആമസോണില് വാഹനം മുന്‍കൂറായി ബുക്ക് ചെയ്യാം.\n2018 ജൂണിലാണ് റിവോള്‍ട്ട് RV400 കാഴ്ച്ചവച്ചത്. ഇന്ത്യയിലെ ആദ്യ ആര്‍ട്ടിഫിഷല് ഇന്റലിജന്‍സുമായി എത്തുന്ന മോട്ടോര്‍സൈക്കിളാണ് RV400. ആമസോണ് വഴിയല്ലാതെ കമ്പനിയുടെ ഔദ്യോഗിക വെബ്‌സൈറ്റ് വഴിയും, ഡല്‍ഹി, പൂനെ എന്നിവിടങ്ങളിലെ ഷോറൂമുകള് വഴിയും ബുക്കിങ്ങുകള് ആരംഭിച്ചു.\nഓണ്‍ലൈന് ഇ-കൊമേഴ്‌സ് പ്ലാറ്റ്‌ഫോമുകള്‍ക്ക് ആരു ഇതുവരെ കൈവയ്യക്കാത്തൊരു വലി സാദ്യതയുണ്ട്. ഈ സാധ്യത ഉപയോഗപ്പെടുത്താനാണ് കമ്പനി പദ്ധതിയിടുന്നതെന്ന് റിവോള്‍ട്ട് ഇന്റലികോര്‍പ്പ് വക്താവ് ശുഭോദീപ് പാല് വ്യക്തമാക്കി. അടുത്ത കാലത്തുണ്ടായ ഇ-വിപ്ലവത്തിന്റെ ചുവടു പിടിച്ച് പരമ്പരാഗത വില്‍പ്പന രീതികളില് നിന്ന് കൂടുതല് വിപുലീകരിക്കുക എന്ന ലക്ഷ്യത്തിലാണ് റിവോള്‍ട്ട്.\nവാഹനത്തില് ആന്‍ഡോയിഡിലും ആപ്പിളിലും ഒരുപോലെ ഉപയോഗിക്കാവുന്ന റിവോള്‍ട്ട് ആപ്പ് ഘടിപ്പിച്ചിട്ടുണ്ട്. ഈ സ്മാര്‍ട്ട്‌ഫോണ് ആപ്പ് വഴി മോട്ടോര്‍സൈക്കിളിന്റെ നിരവധി കാര്യങ്ങള് ക്രമീകരിക്കാന് സാധിക്കും. ബൈക്ക് ലൊക്കേറ്റര്, ആന്റി തെഫ്റ്റ് അലാറം, അതിലുപരി ബൈക്കിന്റെ ശബ്ദം ക്രമീകരിക്കാനുള്ള സംവിധാനവും ഈ ആപ്പിലുണ്ട്. എന്താണ് ഈ ശബ്ദം ക്രമീകരിക്കാനുള്ള സംവിധാനം എന്നാണോ ചിന്തിക്കുന്നത്?\nഒരു റൈഡര് ഗിയറുകള് മാറുമ്പോള് ഉണ്ടാവുന്ന ബൈക്കിന്റെ ഇരമ്പലുകളും അത് ഉളവാക്കുന്ന ഒരു അനുഭൂതിയും പറഞ്ഞറിയിക്കാന് പറ്റുന്നതല്ല. ഈയൊരു വികാരമാണ് ഇ-ബൈക്കുകളില് ഇത്രകാലം ഇല്ലാതിരുന്നതും, ബൈക്ക് പ്രേമികളെ ഇവയില് നിന്ന് അകറ്റിയിരുന്നതും.\nഎന്നാല് ഈ പരാതി തീര്‍ക്കുകയാണ് റിവോള്‍ട്ട്. വാഹനത്തില് ഘടിപ്പിച്ച ഒരു എക്‌സോസ്റ്റ് നോട്ടിന്റെ സാഹായം കൊണ്ട് ഒരു സിംഗിള് സിലണ്ടര് എഞ്ചിന്റെ മുതല് നാല് സിലണ്ടര് സ്‌പോര്‍ട്‌സ് ബൈക്ക് എഞ്ചിന്റെ ശബ്ദം വരെ ഈ ഫീച്ചറിനാല് പുറപ്പെടുവിക്കാന് കഴിയും.\nവാഹനത്തിലെ ആപ്പ് ഉപയോഗിച്ച് പുതിയ ബാറ്ററിക്കായുള്ള അപേക്ഷയും നല്‍കാനുള്ള സംവിധാനമുണ്ട്. 85 കിമീറ്റര് വേഗം കമ്പനി അവകാശപ്പെടുന്നു. ഒറ്റ തവണ ചാര്‍ജ് ചെയ്താല് 156 km വാഹനത്തിന് കഴിയുമെന്ന് ARAI സാക്ഷ്യപ്പെടുത്തുന്നു.\nPre-Book Motorcycles Via Amazon — Revolt Lists The RV 400 On The E-Commerce Platform. Read More Malayalam.


മലപ്പുറം: കോവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായി ജില്ലയില് വാക്‌സിന് സ്വീകരിച്ചവരുടെ എണ്ണം 5,26,969 ആയി. ഇതില് 4,62,156 പേര് ഒന്നാം ഘട്ട വാക്‌സിനും 64,813 പേര് രണ്ടാം ഘട്ട വാക്‌സിനും സ്വീകരിച്ചിട്ടുണ്ട്.\nആരോഗ്യ പ്രവര്‍ത്തകരില് 38,205 പേര് ഒന്നാം ഡോസും 23,871 പേര് രണ്ടാം ഡോസും സ്വീകരിച്ചു. കോവിഡ് മുന്നണി പോരാളികളില് 14,041 പേര്‍ക്ക് ഒന്നാം ഡോസും 12,791പേര്‍ക്ക് രണ്ടാം ഡോസും നല്‍കി. പോളിംഗ് ഉദ്യോഗസ്ഥരില് 33,485 പേര് ആദ്യ ഘട്ട വാക്‌സിനും 9,798 പേര് രണ്ടാം ഘട്ട വാക്‌സിനും സ്വീകരിച്ചിട്ടുണ്ട്. 45 വയസിനു മുകളില് പ്രായമുള്ള 3,76,425 പേര് ആദ്യഘട്ട വാക്‌സിനും 18,353 പേര് രണ്ടാം ഘട്ട വാക്‌സിനും സ്വീകരിച്ചിട്ടുണ്ട്.\nജില്ലയില് ടെസ്റ്റ് പോസിറ്റീവിറ്റി നിരക്ക് 13.69 ശതമാനം\nജില്ലയിലെ കോവിഡ് മുക്തര് മൂന്ന് ലക്ഷം പിന്നിട്ടു\nപള്‍സ് ഓക്‌സി മീറ്ററുകള് കൈമാറി\nകടല് തീരത്തെ സംരക്ഷിക്കാന് പുഴമുല്ല പദ്ധതി\nലോക പരിസ്ഥിതി ദിനം: ഒരു കോടി ഫലവൃക്ഷത്തൈകള് ജനങ്ങളിലെത്തിക്കാനൊരുങ്ങി സംസ്ഥാന...\nകോവിഡ് 19: മലപ്പുറം ജില്ലയില് 2,874 പേര്‍ക്ക് വൈറസ് ബാധ\nമഴക്കാലപൂര്‍വ ഇടപെടലുകളുമായി പൊതുമരാമത്ത് വകുപ്പ്; മൊബൈല് ആപ്പ് ജൂണ് ഏഴിന്...\nമലപ്പുറം ജില്ലയില് ട്രിപ്പിള് ലോക്ക് ഡൗണ് പിന്‍വലിച്ചു; ലോക്ക് ഡൗണ്...


സ്വാതന്ത്ര്യവും ജനാധിപത്യവും ആഘോഷിക്കുന്നത് ആരൊക്കെയാണ്? – Azad Online\nസ്വാതന്ത്ര്യവും ജനാധിപത്യവും ആഘോഷിക്കുന്നത് ആരൊക്കെയാണ്?\nby Azad ജൂലൈ 14, 2017 സെപ്റ്റംബര് 16, 2020\nLeaveaComment on സ്വാതന്ത്ര്യവും ജനാധിപത്യവും ആഘോഷിക്കുന്നത് ആരൊക്കെയാണ്?\nസ്വാതന്ത്ര്യവും ജനാധിപത്യവും ആഘോഷിക്കാന് വെമ്പുന്നവരാണ് നാം. സ്വാതന്ത്ര്യമില്ലാത്ത അവസ്ഥ നമുക്ക് ഓര്‍ക്കാന്‍പോലും വയ്യ. പക്ഷെ, നമുക്കു സ്വാതന്ത്ര്യം വേണം എന്നല്ലാതെ മറ്റുള്ളവരുടെ സ്വാതന്ത്ര്യം സംരക്ഷിക്കപ്പെടണമെന്നു ചിന്തിക്കാന് വേണ്ട ജനാധിപത്യബോധം മിക്കപ്പോഴും നമുക്കില്ല. ജനാധിപത്യം നമ്മുടെയും നമ്മുടെ കൂട്ടരുടെയും മാത്രം താല്‍പ്പര്യവും അധികാരവും ഉറപ്പിക്കലാണെന്നു വന്നിട്ടുണ്ട്.\nസ്വാതന്ത്ര്യത്തിന്റെയും ജനാധിപത്യത്തിന്റെയും ആഘോഷം പ്രതിരോധത്തിന്റെ ഉത്സവമാകണം. സകലവിധ അധിനിവേശങ്ങള്‍ക്കും എതിരായ ചെറുത്തുനില്‍പ്പിന്റെ സഹനവും ആനന്ദവുമാണത്. ഒപ്പം നടക്കുന്നവന്റെ ഹൃദയത്തെ സൗമ്യമായി ആശ്ലേഷിച്ചുച്ചരിക്കുന്ന വാക്കാണത്. വിയോജിപ്പുകളെ ആഹ്ലാദത്തോടെ ഏറ്റുവാങ്ങുന്ന ചെറുനീറ്റലുള്ള മുറിവാണത്. നൂറെതിര്‍പ്പുകള്‍ക്കിടയിലും ഒരുയോജിപ്പുമതി ഒത്തുചേരാനെന്ന സമര്‍പ്പണമാണത്. അതെ, അങ്ങനെയേ ജനാധിപത്യമായാലും സ്വാതന്ത്ര്യമായാലും അനുഭവപ്പെടാവൂ. ആഘോഷിക്കാവൂ.\nഅതല്ലാതെ, കയ്യേറ്റക്കാര്‍ക്കും കൊലയാളികള്‍ക്കും കൂട്ടുനില്‍ക്കുന്ന അശ്ലീല നിഷ്പക്ഷതയെ ജനാധിപത്യം ജനാധിപത്യമെന്നു വാഴ്ത്താനാവുമോ? കോര്‍പറേറ്റ് വികസനമന്ത്രത്തിന്റെ മാസ്മരികതയില് പതിനായിരക്കണക്കിന് ആളുകള് നിരാലംബരായി പുറംതള്ളപ്പെടുമ്പോള് പുലര്‍ത്തിയ അളിഞ്ഞ മൗനത്തെ ജനാധിപത്യമെന്ന് ആഘോഷിക്കാമോ? നഴ്സുമാര് ഉള്‍പ്പെടെയുള്ള അസംഘടിത തൊഴിലാളികള് മിനിമം കൂലിക്കുവേണ്ടി അലമുറയിടുമ്പോള് കിട്ടുന്നതു വാങ്ങിപ്പോടാ എന്നമറുന്ന ധാര്‍ഷ്ട്യത്തെ അതിന്റെ പേരില് കണ്ടില്ലെന്നു നടിക്കണോ? അതിജീവനത്തിന് സമരമല്ലാതെ ഒരുവഴിയുമില്ലാതെ തെരുവിലിറക്കപ്പെട്ടവരോട് ഐക്യപ്പെടാന് തടസ്സമാകുന്ന അധികാരം ജനാധിപത്യമാവുമോ? ഈ വ്യാജജനാധിപത്യാനുഭവമാണോ സ്വാതന്ത്ര്യം?\nഎങ്ങനെയാണ് ജനാധിപത്യമോ സ്വാതന്ത്ര്യമോ ആഘോഷിക്കേണ്ടത്? കൊലച്ചോര പുരണ്ട കൊടികളും മാഫിയാ തലപ്പാവുകളും അണിഞ്ഞ കോര്‍പറേറ്റ് വിധേയത്വത്തിന്റെ കോമാളി നാടകങ്ങള്‍കൊണ്ടോ? അക്രമി സംഘത്തിനും സമാധാന സേനയ്ക്കും ഒരേനേരം നേതൃത്വം നല്‍കുന്ന വീരനായകര് നമുക്കുണ്ട്. കോര്‍പറേറ്റാശ്രിത ഭരണത്തിനും ജനാധിപത്യ ഉത്സവത്തിനും അവര് നേതൃത്വമേകും. ആട്ടും ചവിട്ടുമേറ്റ് ചതഞ്ഞവരും മുറിഞ്ഞവരും ആഘോഷത്തില് പങ്കുചേരട്ടെ.\nതങ്ങളുടേതല്ലാത്ത ഫാഷിസ്റ്റധികാരത്തില്‍നിന്നേ എല്ലാവര്‍ക്കും വിമോചിതരാവേണ്ടൂ എന്നാണോ ധരിക്കേണ്ടത്? ഫാഷിസം കൊടിയ ഭീഷണിയാണെന്നും കോര്‍പറേറ്റ് മുതലാളിത്തം അതിനെ പാലൂട്ടുകയാണെന്നും നമുക്കറിയാം. അതിനെ ചെറുക്കുന്നവര് അതേ അധികാരക്രമത്തെയും ശീലത്തെയും അന്ധമായി പിന്തുടരരുത്. തങ്ങളുടെ ഇത്തിരിവട്ടത്തെ ഫാഷിസ്റ്റുകളായി സ്വയം പരിണമിക്കരുത്. അങ്ങനെ വന്നാല് സ്വാതന്ത്ര്യത്തെയും ജനാധിപത്യത്തെയും സംബന്ധിച്ച അവരുടെ പ്രഭാഷണങ്ങള് വെറും ജല്‍പ്പനങ്ങളായി അവഗണിക്കപ്പെടും. ജനാധിപത്യത്തിന്റെ സത്ത അവര്‍ക്കു വിഷയമല്ലെന്ന് ലോകം തിരിച്ചറിയും.\n13 ജൂലായ് 2017\nPrevious Entry മനുഷ്യസംഗമങ്ങളുടെയും സ്‌നേഹ ചുംബനങ്ങളുടെയും തെരുവില് ഇപ്പോള് തീ പടരാത്തതെന്ത്?\nNext Entry ആശുപത്രികള് നീതി നല്‍കില്ലെങ്കില് ജയിലുകള് നല്‍കട്ടെ


ഫിറോസ് ഷാ കോട്‌ലയില് ഇന്ത്യക്ക് ഗംഭീര തുടക്കം – Chandrika Daily\nBy chandrika Saturday December 2, 2017 23:25 pm\nഫിറോസ് ഷാ കോട്‌ലയില് ഇന്ത്യക്ക് ഗംഭീര തുടക്കം\nന്യൂഡല്‍ഹി: ഫിറോസ്ഷാ കോട്‌ല പതിവിന് വിപരീതമായി പച്ചപ്പുതപ്പണിഞ്ഞിരുന്നു… ടോസ് നേടുന്ന നായകന് അല്‍പ്പമൊന്ന് ശങ്കിച്ച് നില്‍ക്കുന്ന പിച്ച്. പക്ഷേ ഇന്ത്യന് നായകന് വിരത് കോലി നാണയഭാഗ്യത്തിനൊപ്പം ബാറ്റിംഗിനും…\nന്യൂഡല്‍ഹി: ഫിറോസ്ഷാ കോട്‌ല പതിവിന് വിപരീതമായി പച്ചപ്പുതപ്പണിഞ്ഞിരുന്നു… ടോസ് നേടുന്ന നായകന് അല്‍പ്പമൊന്ന് ശങ്കിച്ച് നില്‍ക്കുന്ന പിച്ച്. പക്ഷേ ഇന്ത്യന് നായകന് വിരത് കോലി നാണയഭാഗ്യത്തിനൊപ്പം ബാറ്റിംഗിനും തീരുമാനിച്ച് ഒരു കാര്യം തെളിയിച്ചു-ദക്ഷിണാഫ്രിക്കയിലെ പച്ച മൈതാനങ്ങളെ ഞങ്ങള് പേടിക്കില്ല എന്ന്. ശ്രീലങ്കക്കെതിരായ മൂന്നാം ടെസ്റ്റിന്റെ ഒന്നാം ദിനം സ്റ്റംമ്പിന് പിരിയുമ്പോള് കോലിയുടെ ഇന്ത്യ അതിശക്തമായ നിലയിലാണ്-നാല് വിക്കറ്റിന് 371 റണ്‍സ്.\nസെഞ്ച്വറി ആഘോഷമാക്കുന്ന നായകന് 156 റണ്‍സുമായി ക്രീസിലുണ്ട്. 155 റണ്‍സ് നേടി മുരളി വിജയ് ഉറച്ച പിന്തുണയും നല്‍കി. ഇന്ത്യന് പര്യടനത്തിന് വന്ന ശേഷം കൊല്‍ക്കത്തയില് നടന്ന ആദ്യ ടെസ്റ്റിലെ ആദ്യ രണ്ട് ദിനങ്ങളില് സന്തോഷിച്ചതിന് ശേഷം ചിരിക്കാന് കഴിയാത്ത ലങ്കക്കാരോട് കരുണ കാട്ടാതെയാണ് കോലിയും സംഘവും കോട്‌ല വാണത്. ലങ്കന് സ്പിന്നര്‍മാര് 59 ഓവറും പേസര്‍മാര് 31 ഓവറും പന്തെറിഞ്ഞ് തളര്‍ന്നിട്ടും അവര്‍ക്ക് ആകെ ലഭിച്ചത് നാല് വിക്കറ്റ്. വിജയും ശിഖര് ധവാനുമാണ് ഇന്ത്യന് ഇന്നിംഗ്‌സ് തുടങ്ങിയത്. ഉജ്വല ഫോമില് കളിച്ച ധവാന് പക്ഷേ പെരേരയുടെ പന്ത് വിനയായി. 23 ല് അദ്ദേഹം പുറത്തായി.\nചേതേശ്വര് പുജാര എന്ന ഇന്ത്യയുടെ ടെസ്റ്റ് സ്‌പെഷ്യലിസ്റ്റിനും ദീര്‍ഘസമയം പിടിച്ചുനില്‍ക്കാനായില്ല. പുജാര മടങ്ങുമ്പോള് സ്‌ക്കോര് ബോര്‍ഡില് 78 റണ്‍സ്. അവിടുന്നങ്ങോട്ടായിരുന്നു ഇന്ത്യന് ബാറ്റിംഗ് സൗന്ദര്യം. നായകന് ക്രീസിലെത്തിയപ്പോള് വിജയും ആവേശത്തിലായി. ഈ കൂട്ടുകെട്ട് തകര്‍ക്കാന് ദിനേശ് ചാണ്ഡിമാല് ആവനാഴിയിലെ മുഴുവന് അസ്ത്രങ്ങളുമെടുത്തു. പക്ഷേ വിജയിച്ചില്ല. 78 ല് തുടങ്ങിയ ഇരുവരും സ്‌ക്കോര് 361 വരെയെത്തിച്ചു. അവസാനം സാന്‍ഡകന് എന്ന ബൗളറുടെ പന്തില് വിജയ് സ്റ്റംമ്പ് ചെയ്യപ്പെടുകയായിരുന്നു. പരമ്പരയിലുടനീളം റണ്‍സിന് വിഷമിക്കുന്ന അജിങ്ക്യ രഹാനെ വന്ന വഴിയേ ഒരു റണ്ണുമായി മടങ്ങിയെങ്കിലും നായകന് കൂട്ടായി ഏകദിന നായകന് രോഹിത് ശര്‍മയാണ് ക്രീസില്.\nCategories: More, Views Tags: kohli


ഗോവ തൂക്ക്; കുതിര കച്ചവടത്തിന് സാധ്യതയേറി – BHARATH NEWS\nടീം ഭാരത് ന്യൂസ് | NEWS ENT3months ago 1 min read\nപനാജി: ജന് കി ബാത് സര്‍വേയില് ഗോവയില് തൂക്കു മന്ത്രിസഭയെന്ന് പ്രവചനം. ബി ജെ പി 13-19 സീറ്റും കോണ്‍ഗ്രസ് 14-19 സീറ്റും നേടുമെന്നാണ് പ്രവചനം.ആം ആദ്മി പാര്‍ട്ടിയ്ക്ക് 3-5 വരെ സീറ്റ് ലഭിക്കും. എം ജി പി ( മഹാരാഷ്ട്രവാദി ഗോമന്തക് പാര്‍ട്ടി) 1-2 സീറ്റ് വരെ നേടും. സീ ന്യൂസ്- ഡിസൈന് ബോക്‌സ്ഡ് സര്‍വേ ഫലവും ഗോവയില് തൂക്കുമന്ത്രിസഭ പ്രവചിക്കുന്നു. 33 ശതമാനം വോട്ട് വിഹിതവുമായി കോണ്‍ഗ്രസ് സഖ്യം ഏറ്റവും വലിയ ഒറ്റക്കക്ഷിയാകുമെന്നും 31 ശതമാനം വോട്ട് വിഹിതവുമായി ബി ജെ പി രണ്ടാമതായിരിക്കുമെന്നും പ്രതീക്ഷിക്കുന്നു.\nകോണ്‍ഗ്രസ് സഖ്യം 14-19 സീറ്റ് നേടും. ബി ജെ പി 13-18, എം ജി പി സഖ്യം 2-5, എ എ പി 1-3, മറ്റുള്ളവര് 1-3 എന്നിങ്ങനെയാണ് മറ്റുള്ളവരുടെ സീറ്റ് നില. ഇന്ത്യ ടുഡെ-ആക്സിസ് മൈ ഇന്ത്യ എക്സിറ്റ് പോള് പ്രകാരം ഗോവയില് ആര്‍ക്കും വ്യക്തമായ ഭൂരിപക്ഷം ലഭിക്കില്ലെന്നാണ് പറയുന്നത്. കോണ്‍ഗ്രസും ഗോവ ഫോര്‍വേഡ് പാര്‍ട്ടിയും സഖ്യം ചേര്‍ന്നാണ് ഗോവയില് മല്‍സരിച്ചത്. ഇവര്‍ക്ക് 15-20 സീറ്റുകള് ലഭിക്കുമെന്ന് ഫലം പറയുന്നു. തനിച്ച് മല്‍സരിച്ച ബി ജെ പിക്ക് 14 മുതല് 18 സീറ്റ് വരെ കിട്ടുമെന്നാണ് പ്രവചനം.\nതൃണമൂല് കോണ്‍ഗ്രസ്-മഹാരാഷ്ട്രവാദി ഗോമന്തക് പാര്‍ട്ടി സഖ്യത്തിന് 2-5 സീറ്റുകള് കിട്ടിയേക്കും. അങ്ങനെയെങ്കില് ഇവര് ഗോവയില് നിര്‍ണായക ശക്തിയാകും. ഇവരുടെ പിന്തുണ ലഭിക്കുന്നവര്‍ക്ക് ഭരണം കിട്ടുന്ന തരത്തിലേക്ക് സാഹചര്യം മാറും. 2017ല് ഏറ്റവും വലിയ ഒറ്റ കക്ഷി കോണ്‍ഗ്രസായിരുന്നു. പക്ഷേ, പ്രാദേശിക പാര്‍ട്ടികളെയും സ്വതന്ത്രരെയും ചേര്‍ത്ത് ബി ജെ പി ഭരണം പിടിക്കുകയായിരുന്നു.\nPrevious പഞ്ചാബിൽ ആപ്പിന്റെ തേരോട്ടം\nNext അസം മുനിസിപ്പൽ തിരഞ്ഞെടുപ്പ് ; ബിജെപി ബഹുദൂരം മുന്നിൽ.


പുറത്തിറങ്ങി, ഇനിയെന്താണ് ദിലീപിന്റെ പ്ലാന്, അടുത്ത സിനിമയിലേക്ക് കടക്കുമോ കണക്ക് തീര്‍ക്കുമോ? | Dileep Is Out: What Next? - Malayalam Filmibeat\n» പുറത്തിറങ്ങി, ഇനിയെന്താണ് ദിലീപിന്റെ പ്ലാന്, അടുത്ത സിനിമയിലേക്ക് കടക്കുമോ കണക്ക് തീര്‍ക്കുമോ?\nപുറത്തിറങ്ങി, ഇനിയെന്താണ് ദിലീപിന്റെ പ്ലാന്, അടുത്ത സിനിമയിലേക്ക് കടക്കുമോ കണക്ക് തീര്‍ക്കുമോ?\nPublished: Wednesday, October 4, 2017, 15:41 [IST]\nഎണ്‍പത്തിയഞ്ച് ദിവത്തെ ജയില് ജീവിതം കഴിഞ്ഞ് ദിലീപ് ഇന്നലെ, ഒക്ടോബര്3ന് ആലുവയിലെ സ്വവസതിയില് എത്തി. ആരാധകരുടെയും ഉറ്റസുഹൃത്തുക്കളുടെയും ബന്ധുക്കളുടെയും സന്തോഷവും ആര്‍പ്പുവിളിയും ദിലീപിന് കൂടുതല് ഉന്മേഷം നല്‍കി.\nഇന്ന് (ഒക്ടോബര് 4) കാവ്യയും ദിലീപും അഭിഭാഷകന് രാമന് പിള്ളയെ കാണാന് അദ്ദേഹത്തിന്റെ ഓഫീസില് പോയിരുന്നു. മൂന്ന് മാസത്തെ ജയില് ജീവിതം കഴിഞ്ഞു വന്ന ദിലീപിന്റെ അടുത്ത പരിപാടി എന്താണെന്നാണ് ഇനി ആരാധകര്‍ക്ക് അറിയേണ്ടത്.\nജയിലില് നിന്ന് പുറത്തിറങ്ങിയ ദിലീപ് തനിക്കെതിരെ സംസാരിച്ചവരോട് കണക്ക് തീര്‍ക്കും എന്ന തരത്തിലാണ് ഗോസിപ്പികളുടെ പോക്ക്. എന്നാല് അങ്ങനെ ഒരു ചിന്തയേ ദിലീപിനില്ല. ഇപ്പോള് നടന് ആവശ്യം അല്‍പം മനസമാധാനമാണ്.\nമൂന്ന് മാസത്തോളമായി കുടുംബത്തെ പിരിഞ്ഞ് കഴിയുകയാണ് ദിലീപ്. ഇനി കുറച്ച് നാള് എങ്ങും പോകാതെ കുടുംബത്തിനൊപ്പം സമയം ചെലവഴിക്കാനാണ് നിലവില് ദിലീപിന്റെ പരിപാടി.\nഅതിനിടയില് ജയിലില് കഴിയുമ്പോള് റിലീസായ രാമലീലയുടെ വിജയം ആഘോഷിക്കും. ആരാധകര്‍ക്കും ചിത്രത്തിന്റെ അണിയറപ്രവര്‍ക്കര്‍ക്കുമൊപ്പം രാമലീലയുടെ വിജയം ആഘോഷിക്കുന്ന പരിപാടി ലിസ്റ്റിലുണ്ട്.\nകമ്മാര സംഭവം എന്ന ചിത്രത്തില് അഭിനയിച്ചുകൊണ്ടിരിക്കവെയാണ് ദിലീപ് അറസ്റ്റിലായത്. അധികം വൈകാതെ ചിത്രത്തിന്റെ ഷൂട്ടിങ് ദിലീപ് പുനരാരംഭിയ്ക്കും. ഇപ്പോള് തന്നെ ദിലീപ് കാരണം സിനിമയ്ക്ക് വന് സാമ്പത്തിക നഷ്ടമാണ് ഉണ്ടായിരിയ്ക്കുന്നത്.\nഅത് കഴിഞ്ഞ് പിക്ക് പോക്കറ്റ് എന്ന ചിത്രത്തിലാണ് ദിലീപ് അഭിനയിക്കുന്നത്. വാളയാര് പരമശിവം, ദ ലജന്റ്, സിഐഡി മൂസ2എന്നിവയാണ് കരാറൊപ്പുവച്ചിരിയ്ക്കുന്ന മറ്റ് ചിത്രങ്ങള്.\nRead more about: dileep malayalam film malayalam cinema malayalam movie ദിലീപ് മലയാളം സിനിമ നടന്\nStory first published: Wednesday, October 4, 2017, 15:41 [IST]


യൂറോപ്പ ലീഗ് : സെമിയിൽ കടന്ന് ചെൽസിയും ആഴ്‌സനലും - ATHMA SPORTS\nയൂറോപ്പ ലീഗിൽ ആഴ്‌സനലും ചെൽസിയും സെമി ഫൈനലിൽ. നാപ്പോളിയെ രണ്ടാം പാദ മൽസരത്തിൽ ഏകപക്ഷീയമായ ഒരു ഗോളിന് കീഴടക്കിയാണ് ആഴ്‌സനൽ സെമിയിലെത്തിയത്. സ്ലാവിയ പ്രേഗിനെ കനത്ത പോരാട്ടത്തിനൊടുവിൽ മൂന്നിനെതിരെ നാല് ഗോളുകൾക്ക് ചെൽസി കീഴടക്കി. വലൻസിയ, ഫ്രാങ്ക്ഫർട്ട് എന്നീ ടീമുകളും സെമിയിലെത്തിയിട്ടുണ്ട്.\nമുപ്പത്തിയാറാം മിനുട്ടിൽ ലകസറ്റെയാണ് കിടിലനൊരു ഫ്രീകിക്കിലൂടെ ആഴ്‌സനലിനായി ഗോൾ നേടിയത്. ആദ്യ പാദ മൽസരത്തിൽ എതിരില്ലാത്ത രണ്ട് ഗോളുകൾക്ക് ജയിച്ച ആഴ്‌സനൽ ഇതോടെ മൂന്ന് ഗോൾ ലീഡിൽ സെമിയിലെത്തി. ആദ്യ പാദ മൽസരത്തിൽ ഏകപക്ഷീയമായ ഒരു ഗോളിന് സ്ലാവിയയെ കീഴടക്കിയ ചെൽസി സ്വന്തം കാണികളുടെ മുന്നിൽ 17 മിനുട്ടിനുള്ളിൽ മൂന്ന് ഗോൾ ലീഡ് നേടിയിരുന്നു. പെഡ്രോ, ജിറൗഡ് എന്നിവരുടെ ഗോളുകൾക്കൊപ്പം ഡെലിയുടെ സെൽഫ് ഗോളും ചെൽസിക്ക് തുണയായി. 25ആം മിനുട്ടിൽ സൗസെക് ഒരു ഗോൾ മടക്കി. രണ്ട് മിനുട്ടിനകം പെഡ്രോ വീണ്ടും ഗോൾ നേടി സ്കോർ നില 4-1 എന്ന നിലയിലെത്തിച്ചു. ഇടവേളക്ക് ശേഷം 51, 54 മിനുട്ടുകളിലായി സെവ്‌സിക് രണ്ട് ഗോളുകൾ നേടി ചെൽസിയെ വിറപ്പിച്ചെങ്കിലും വിജയം കാണാൻ അവർക്കായില്ല.\nആദ്യ മൽസരത്തിൽ 4-2ന് ബെൻഫിക്കയോട് പരാജയപ്പെട്ട ഫ്രാങ്ക്ഫർട്ട് എവേ ഗോൾ ആനുകൂല്യത്തിലാണ് സെമിയിലെത്തിയത്. സ്വന്തം ഗ്രൗണ്ടിൽ നടന്ന മൽസരത്തിൽ എതിരില്ലാത്ത രണ്ട് ഗോളുകൾക്കായിരുന്നു ജർമൻ ടീമിന്റെ വിജയം. ഇതോടെ എവേ ഗോളുകൾ ഫ്രാങ്ക്ഫർട്ടിന് തുണയാവുകയായിരുന്നു.\nമറ്റൊരു സ്പാനിഷ് ടീമായ വിയ്യാറയലിനെതിരെ ഇരുപാദങ്ങളിലുമായി 5-1 എന്ന വലിയ മാർജിനിൽ വിജയിച്ചാണ് വലൻസിയ സെമിയിലെത്തിയത്. രണ്ടാം പാദ മൽസരത്തിൽ എതിരില്ലാത്ത രണ്ട് ഗോളുകൾക്കായിരുന്നു അവരുടെ വിജയം.\nസെമി ഫൈനലിൽ ആഴ്‌സനൽ വലൻസിയയേയും ചെൽസി ഫ്രാങ്ക്ഫർട്ടിനേയും നേരിടും.\nTags: Arsenal, Chelsea, Europa league, football\nബംഗളൂരു എഫ്‌സി സെലക്ഷൻ ട്രയൽസ്


18 വയസ്സിൽ എന്റെയും ജീവിതം ഇങ്ങനെ അവസാനിക്കേണ്ടതായിരുന്നു എന്നാൽ ഞാൻ ചെയ്തത് കുറിപ്പ് | HEALTH NEWS TV\n18 വയസ്സിൽ എന്റെയും ജീവിതം ഇങ്ങനെ അവസാനിക്കേണ്ടതായിരുന്നു എന്നാൽ ഞാൻ ചെയ്തത് കുറിപ്പ്\nഎന്റെയും ജീവിതം ഇങ്ങനെ അവസാനിക്കേണ്ടതായിരുന്നു.18 വയസ്സിൽ വിവാഹം. വീട്ടുകാർ ആർഭാടമായി വിവാഹം നടത്തി. പഠിത്തം തുടരാൻ സമ്മതിക്കാമെന്ന് അവർ വാക്കുതന്നിരുന്നു.വിവാഹം കഴിഞ്ഞ ദിവസം തന്നെ എന്റെ സ്വർണം അമ്മായിഅച്ഛൻ അലമാരയിൽ വച്ച് പൂട്ടി. ഒന്നോ രണ്ടോ ഐറ്റം അല്ലാതെ പിന്നെ ഞാൻ ഒന്നും ഇട്ടിട്ടില്ല.ഭർത്താവിന് ഒരു ഉത്തരവാദിത്തമില്ലാത്ത പ്രകൃതം ആണെന്ന് എനിക്ക് വൈകാതെ തന്നെ മനസിലായി.അയാൾക്ക് കിട്ടുന്ന പൈസ മൊത്തം സ്വയം ചെലവാക്കും. മറ്റുള്ളവരുടെ മുൻപിൽ lavish ആയി നടക്കാനാണ് താൽപ്പര്യം. നമുക്ക് ഒരു ചെരുപ്പ് വാങ്ങണമെങ്കിൽ പോലും സ്വന്തം വീട്ടുകാരുടെ അടുത്ത് കൈനീട്ടേണ്ട അവസ്ഥ.\nമകൻ എവിടെപ്പോയാലും അവൻ സുഖിക്കണമെന്നാണ് അമ്മയുടെ ആഗ്രഹം. പക്ഷേ ഞാനും ഭർത്താവും എവിടെയെങ്കിലും പോയാൽ അമ്മായിയച്ഛനും അമ്മായിയമ്മയും വഴക്കാണ്.ഒന്നുരണ്ട് മാസം കഴിഞ്ഞപ്പോ കല്യാണം നടത്തിയ വകയിൽ കടം ഉണ്ടെന്നുപറഞ്ഞു സ്വർണം വിൽക്കണമെന്നായി. ഞാൻ സമ്മതിച്ചില്ല. അതുകൊണ്ട് അവർ അത് കൊണ്ടുപോയി പണയം വച്ചു. സ്വർണം വിൽക്കാൻ സമ്മതിക്കാത്തതിന്റെ പേരിൽ പിന്നെന്നും വഴക്കായി.\nആദ്യമൊക്കെ ഞാൻ കോളേജിൽ പോകുന്നതിന് അവർക്ക് പ്രശ്നമില്ലായിരുന്നു. പിന്നെപ്പിന്നെ cliche dialogues ആയി. “കുടുംബജീവിതമാണ് ഏറ്റവും വലുത്”, “സ്വർണം ഭർത്താവിന് അവകാശപ്പെട്ടതാണ്”, “വലിയ വിദ്യാഭ്യാസമൊന്നും വേണ്ടാ” അങ്ങനെയൊക്കെ തുടങ്ങി അവസാനം കോളേജിൽ പോയാൽ “ഏതവനെ കാണാനാ പോകുന്നത്” എന്നുവരെ ചോദിയ്ക്കാൻ തുടങ്ങി.വീട്ടിൽ വന്നാൽ പഠിക്കുന്നത് ഇഷ്ടമല്ല. സുഹൃത്തുക്കളൊന്നും പാടില്ല. അവരുടെ അയൽവാസികളോട് പോലും സംസാരിക്കാൻ പാടില്ല. എന്റെ വീട്ടിൽ പോകാൻ പാടില്ല. അങ്ങനെ താങ്ങാൻ വയ്യാത്ത ഒരു അവസ്ഥയിൽ എത്തി, depression ആയി. അന്നേരം “മാനസികരോഗി ആണ്” എന്ന് പറഞ്ഞുനടന്നു. ഒടുവിൽ സഹിക്കവയ്യാതെ ഞാൻ എന്റെ വീട്ടിൽ പോയി.\nഒന്നുരണ്ട് ആഴ്ച കഴിഞ്ഞപ്പോ ഭർത്താവ് അങ്ങോട്ട് വന്നു. അയാളുടെ അച്ഛനുമമ്മയും മൊത്തം പ്രശ്നമാണെന്നൊക്കെ പറഞ്ഞു. എന്റെ വീട്ടിലേക്ക് വന്നു എന്നെ കണ്ടോളാം എന്നൊക്കെ പറഞ്ഞു. ഞങ്ങളും വിശ്വസിച്ചു പോയി. ഒടുവിൽ ഞാൻ പ്രെഗ്നന്റ് ആയി. അയാളെ വിളിച്ചു പറഞ്ഞപ്പോ വൈകിട്ട് ഡോക്ടറെ പോയി കാണാം എന്നൊക്കെ പറഞ്ഞു. പിന്നെ ഒരു മൂന്നു മാസത്തേക്ക് ഒരു വിവരവുമില്ല. പിന്നെയാണറിഞ്ഞത് അയാളുടെ അമ്മ തൂങ്ങിച്ചാകാൻ ശ്രമിച്ചെന്ന്–ഞാൻ പ്രെഗ്നന്റ് ആണെന്നറിഞ്ഞിട്ട്.\nഏതായാലും നാട്ടുകാരൊക്കെ അറിഞ്ഞപ്പോ എന്നെ വന്നു അയാളുടെ വീട്ടിലേക്കു കൊണ്ടുപോയി. എന്നും കുത്തുവർത്തമാനം ആയിരുന്നു. എന്തെങ്കിലും ഉത്തരവാദിത്തം കാണിക്കണമെന്നും ജോലിക്കൊക്കെ കൃത്യമായി പോകണം എന്നുമൊക്കെ പറയുന്നത് പോലും അയാൾക്ക് ദേഷ്യമാണ്.\nകുഞ്ഞുണ്ടായിക്കഴിഞ്ഞപ്പോൾ ഞാൻ വഴക്കുണ്ടാക്കി എന്റെ സ്വർണമെല്ലാം അയാളുടെ കയ്യിൽ നിന്നും പിടിച്ചു വാങ്ങി. അതിന്റെ പേരിൽ എന്നെ കുറെ തല്ലി. എന്നാലും ഞാൻ സഹിച്ചു. അത് വിറ്റാണ് ഞാൻ എന്റെ കുഞ്ഞിന്റെ ചെലവിനുള്ള പൈസ കണ്ടെത്തിയിരുന്നത്. ഇന്നേവരെ കുഞ്ഞിന്റെ ഒരു കാര്യത്തിനും അയാൾ ഒന്നും ചെലവാക്കിയിട്ടില്ല.\nകുഞ്ഞിന് ഒരു വയസ്സുള്ളപ്പോ ഞാൻ അയാളെ ഉപേക്ഷിച്ചു. എന്റെ പഠിത്തം തുടർന്നു. കുട്ടിക്ക് ചെലവിനുള്ള കേസ് കൊടുക്കാൻ കോടതി തന്നെ എന്നോട് പറഞ്ഞു. ഞാൻ ചെയ്തില്ല. വേറൊന്നും കൊണ്ടല്ല–ഇങ്ങനെയുള്ള ഒരു പാഴിന്റെ ഒന്നും ഒരു നയാപ്പൈസ പോലും എനിക്കോ എന്റെ കുഞ്ഞിനോ വേണ്ട എന്ന് ഞാൻ തീരുമാനിച്ചതുകൊണ്ട്.എന്റെ പഠനം കഴിഞ്ഞപ്പോൾ തന്നെ എനിക്കൊരു ജോലി കിട്ടി. മറ്റൊരു വിവാഹവും കഴിച്ചു. അദ്ദേഹം വളരെ നല്ല ഒരു മനുഷ്യനാണ്. അദ്ദേഹത്തിന്റെ ആദ്യ ഭാര്യയും മകനും ഒരു അപകടത്തിൽ മരിച്ചതാണ്. അതുകൊണ്ടാകാം എന്റെ മകനെ അദ്ദേഹം സ്വന്തം മകനായിത്തന്നെയാണ് വളർത്തിയത്. അവനും അദ്ദേഹത്തോട് വളരെയധികം സ്നേഹമാണ്. ഇപ്പോ അവന് 20 വയസ്സായി. BTech-നു പഠിക്കുന്നു. ഞങ്ങൾ വളരെ സന്തോഷമായാണ് ജീവിക്കുന്നത്.അന്ന് ഞാൻ ഇറങ്ങിപ്പോന്നതുകൊണ്ടാണ് ഇന്നും ഞാൻ ജീവനോടെ ഇരിക്കുന്നത്. വീട്ടുകാരൊക്കെ മകനെയോർത്ത് തിരിച്ചുപോകണം എന്നാണ് പറഞ്ഞത്. മകനെയോർത്തതുകൊണ്ട് തന്നെയാണ് തിരിച്ചുപോകാഞ്ഞതും.\nPrevious articleഏതു സംഖ്യയെയും കാൽക്കുലേറ്ററിനേക്കാൾ വേഗത്തിൽ ഗുണിക്കാം ഇന്ന് വരെ ആരും കണ്ടു പിടിക്കാത്ത ഒരു ട്രിക്ക്\nNext articleതെങ്ങിന്റെ തടം ഇ രീതിയിൽ മാത്രം തുറക്കുക 5000 തേങ്ങ കിട്ടിയാലും അത്ഭുതപ്പെടാനില്ല


russia-India | ഇന്ത്യ തനിക്ക് നല്‍കിയ വരവേല്‍പ്പിനും പുടിന് നന്ദി ... പ്രധാനമന്ത്രി നരേന്ദ്രമോദിയെ റഷ്യയിലേക്ക് ക്ഷണിച്ച് പുടിന് - Malayalivartha.com Widgets Magazine\n07 DECEMBER 2021 08:51 AM IST\nഇന്ത്യ തനിക്ക് നല്‍കിയ വരവേല്‍പ്പിനും പുടിന് നന്ദി ... പ്രധാനമന്ത്രി നരേന്ദ്ര മോദിയെ 2022ല് റഷ്യയിലേക്ക് ക്ഷണിച്ച് റഷ്യന് പ്രസിഡന്റ് വ്‌ളാദിമിര് പുടിന്. ഇന്ത്യ റഷ്യ 21ാമത് ഉച്ചകോടിക്കായി തിങ്കളാഴ്ച ഡല്‍ഹിയിലെത്തിയ പുടിന് മോദിയുമായുള്ള കൂടിക്കാഴ്ചയ്ക്കുശേഷമാണ് അദ്ദേഹത്തെ റഷ്യയിലേക്ക് ക്ഷണിച്ചത്.\nഇന്ത്യ വന്‍ശക്തിയാണെന്നും ദീര്‍ഘകാല സുഹൃദ് രാജ്യമെന്നും പുടിന് പറഞ്ഞു. പുടിന്റെ ഇന്ത്യ സന്ദര്‍ശനം ആഗോളതലത്തില് വലിയ പ്രാധാന്യമുള്ളതായി. റഷ്യയുടെ പ്രതിരോധ, വിദേശകാര്യമന്ത്രിമാര് പുടിനു മുന്പായി ഡല്‍ഹിയിലെത്തി തന്ത്രപ്രധാന കരാറുകളിലൊപ്പുവച്ചു.\nആറു മണിക്കൂര് മാത്രം നീണ്ട സന്ദര്‍ശനം പൂര്‍ത്തിയാക്കി ഇന്നു പുലര്‍ച്ചെ പുടിന് മടങ്ങി. രണ്ടു വര്‍ഷത്തിനു ശേഷമാണു പുടിനും മോദിയും നേരില് കാണുന്നത്. 2019ല് ബ്രസീലില് നടന്ന ബ്രിക്്‌സ് (ബ്രസീല്, റഷ്യ, ഇന്ത്യ, ചൈന, ദക്ഷിണാഫ്രിക്ക) ഉച്ചകോടിക്കിടെ ഇരുനേതാക്കളും കൂടിക്കാഴ്ച നടത്തിയിരുന്നു.\nഅഫ്ഗാനിസ്ഥാനിലെ താലിബാന് ഭരണം, സുരക്ഷാ സാഹചര്യം, തീവ്രവാദ ഭീകരാക്രമണ ഭീഷണികള്, തീവ്രവാദ ധനസഹായങ്ങള്, ആയുധമയക്കുമരുന്ന് വ്യാപാരം തുടങ്ങിയവ മോദിയും പുടിനും ചര്‍ച്ച ചെയ്തു. ഇരുരാജ്യങ്ങളും ആശങ്കകള് പങ്കിടുകയും സഹകരണം ശക്തിപ്പെടുത്താന് തീരുമാനിക്കുകയും ചെയ്തു.


കൊവിഡ് പോരാട്ടത്തിൽ രാജ്യം; പ്രതിദിന വർധന മൂന്ന് മാസത്തെ എറ്റവു കുറഞ്ഞ നിരക്കിൽ | covid 19 number of cases coming down in India as per mohfw data\nകൊവിഡ് പോരാട്ടത്തിൽ രാജ്യം; പ്രതിദിന വർധന മൂന്ന് മാസത്തെ എറ്റവും കുറഞ്ഞ നിരക്കിൽ\nDelhi, First Published 20, Oct 2020, 11:26 AM\nനിലവിൽ 7,48,538 പേർ മാത്രമാണ് രാജ്യത്ത് കൊവിഡ് ബാധിച്ച് ചികിത്സയിലുള്ളത്. 88.63 ശതമാനമാണ് രോഗമുക്തി നിരക്ക്. 587 മരണം കൂടി ഔദ്യോഗികമായി സ്ഥിരീകരിച്ചിട്ടുണ്ട്. കേന്ദ്ര സർക്കാർ കണക്കുകളനുസരിച്ച് 1,15,197 പേരാണ് ഇത് വരെ രാജ്യത്ത് കൊവിഡ് ബാധിച്ച് മരിച്ചത്.\nദില്ലി: രാജ്യത്ത് കോവിഡ് രോഗികളുടെ എണ്ണം കുത്തനെ കുറയുന്നു. രോഗികളുടെ എണ്ണത്തിൽ മൂന്നു മാസത്തിലെ ഏറ്റവും കുറഞ്ഞ പ്രതിദന വ‌ർ‌ദ്ധനയാണ് ഇന്നലെയുണ്ടായത്. 24 മണിക്കൂറിനിടെ 46,791 പേർക്കാണ് പുതുതായി രോഗം സ്ഥിരീകരിച്ചത്. ഇതോടെ രാജ്യത്തെ ആകെ കൊവിഡ് ബാധിതരുടെ എണ്ണം 75,97,063 ആയി. ഇതിൽ 67,33,328 പേരും രോഗ മുക്തി നേടിയെന്നാണ് കേന്ദ്ര ആരോഗ്യമന്ത്രാലയത്തിന്റെ കണക്ക്.\nഏഷ്യാനെറ്റ് ന്യൂസ് യൂട്യൂബ് ലൈവ് കാണാം...\nLast Updated 20, Oct 2020, 11:48 AM\ncovid case tally


ഇറാഖിലെ ആശുപത്രിയില് വന് തീപ്പിടിത്തം; അമ്പതോളം രോഗികള് വെന്തുമരിച്ചു - Keralabhooshanam Daily ഇറാഖിലെ ആശുപത്രിയില് വന് തീപ്പിടിത്തം; അമ്പതോളം രോഗികള് വെന്തുമരിച്ചു\nHome/NEWS/BREAKING NEWS/ഇറാഖിലെ ആശുപത്രിയില് വന് തീപ്പിടിത്തം; അമ്പതോളം രോഗികള് വെന്തുമരിച്ചു\nബാഗ്ദാദ്: ഇറാഖിലെ ആശുപത്രിയില് കോവിഡ് ഐസൊലേഷന് വാര്‍ഡിലുണ്ടായ തീപിടുത്തത്തില് രോഗികള് വെന്തുമരിച്ചു. തെക്കന് നഗരമായ നാസിരിയയിലെ അല് ഹുസൈന് ആശുപത്രിയിലാണ് തീപിടുത്തമുണ്ടായത്. അമ്പതോളം രോഗികള് മരിച്ചതായാണ് റിപ്പോര്‍ട്ട്. നിരവധി പേര്‍ക്ക് പരിക്കേറ്റിട്ടുമുണ്ട്.\nതിങ്കളാഴ്ച രാത്രി വൈകി തീ നിയന്ത്രവിധേയമാക്കിയതായി അധികൃതര് അറിയിച്ചു. അതേസമയം ചില രോഗികള് ഇപ്പോഴും കെട്ടിടത്തില് കുടുങ്ങി കിടക്കുന്നതായും റിപ്പോര്‍ട്ടുണ്ട്. കനത്ത പുക രക്ഷാപ്രവര്‍ത്തനത്തെ ബാധിച്ചു.\nതീപിടുത്തത്തിന്റെ കാരണം വ്യക്തമല്ല. ഓക്‌സിജന് ടാങ്ക് പൊട്ടിത്തെറിച്ചതാണെന്നാണ് പ്രാഥമിക റിപ്പോര്‍ട്ട്. സംഭവത്തിന് പിന്നാലെ ഇറാഖ് പ്രധാനമന്ത്രി മുസ്തഫ അല് കാദിമി മുതിര്‍ന്ന മന്ത്രിമാരുമായി അടിയന്തര ചര്‍ച്ച നടത്തി. നാസിരിയയിലെ ആരോഗ്യ സിവില് ഡിഫന്‍സ് മാനേജര്‍മാരെ സസ്‌പെന്‍ഡ് ചെയ്യാനും അറസ്റ്റ് ചെയ്യാനും ഉത്തരവിട്ടതായി അദ്ദേഹത്തിന്റെ ഓഫീസ് അറിയിച്ചു. ആശുപത്രി മാനേജര്‍ക്കെതിരെയും നടപടി സ്വീകരിക്കാന് ഉത്തരവിട്ടിട്ടുണ്ട്.\nസംഭവത്തെ തുടര്‍ന്ന് ആശുപത്രിക്ക് മുന്നില് നിരവധി പേര് പ്രതിഷേധവുമായി എത്തിയിരുന്നു. സംഭവത്തില് ഉത്തരവാദികളായ ഉദ്യോഗസ്ഥരെ പിരിച്ചുവിടണമെന്നാവശ്യപ്പെട്ട് സാമൂഹിക മാധ്യമങ്ങളിലും പോസ്റ്റുകള് പ്രത്യക്ഷപ്പെട്ടു.\nഇറാഖില് 14 ലക്ഷത്തോളം പേര്‍ക്കാണ് കോവിഡ് ബാധയുണ്ടായത്. ഇതില് 17,592 പേര് കോവിഡ് മൂലം മരിച്ചിട്ടുമുണ്ട്. രാജ്യത്തെ നാല് കോടിയോളം വരുന്ന ജനസംഖ്യയില് പത്ത് ലക്ഷത്തോളം പേരാണ് ഇതിനോടൊകം ഒരു ഡോസ് വാക്‌സിന് സ്വീകരിച്ചതെന്നും ലോകാരോഗ്യ സംഘടന പറയുന്നു.


ജൂണ് 16 മുതല് ലോക്ഡൗണ് ലഘൂകരിക്കും ; സംസ്ഥാനത്ത് സ്ഥിതി ആശ്വാസകരമെന്ന് മുഖ്യമന്ത്രി – Kairali News | Kairali News Live l Latest Malayalam News\nകേരളത്തില് നിന്നും കര്‍ണ്ണാടകയിലേക്കും തമിഴ്‌നാട്ടിലേക്കും പോകുന്ന ട്രെയിന് യാത്രികര് ഇതുകൂടി ശ്രദ്ധിക്കൂ…\nകൊവിഡ് രണ്ടാം തരംഗം ഏതാണ്ട് നിയന്ത്രണവിധേയമായ സാഹചര്യത്തില് മെയ് എട്ടിന് ആരംഭിച്ച ലോക്ക്ഡൗണ് ജൂണ് 16 മുതല് ലഘൂകരിക്കാന് തീരുമാനിച്ചതായി മുഖ്യമന്ത്രി പിണറായി വിജയന്. എപ്രില് മാസം അവസാനത്തോടെ ആരംഭിച്ച രണ്ടാം തരംഗം മെയ് മാസത്തില് സംസ്ഥാനത്ത് ശക്തമായി ആഞ്ഞടിച്ചു.\nജൂണ് ആദ്യത്തോടെ വൈറസ് വ്യാപനം കുറഞ്ഞു തുടങ്ങി എങ്കിലും ലോക്ക്ഡൗണ്‍പിന്‍വലിക്കാന് തക്ക നിലയിലേക്ക് എത്തിയില്ല. ഇപ്പോള് ആശ്വാസകരമായ സാഹചര്യത്തിലേക്ക് വന്നതിനാലാണ് കൂടുതല് ഇളവുകള് നല്‍കാന് തീരുമാനിച്ചതെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nമെയ് ആറിന് 42464 കേസുകള് റിപ്പോര്‍ട്ട് ചെയ്തിരുന്നു. ഒരു ഘട്ടത്തില് അതായത് മെയ് 15-ന് ടിപിആര് 27.8 ശതമാനം ആയി ഉയര്‍ന്നിരുന്നു പുതിയ കേസുകളുടെ എണ്ണം പിന്നീട് ഘട്ടം ഘട്ടമായി കുറഞ്ഞു വന്നു. ഇന്ന് 12246 കേസുകളാണ് റിപ്പോര്‍ട്ട് ചെയ്തത്. ആക്ടീവ് കേസുകള് മെയ് 15-ന് 445333 ആയിരുന്നു ഇന്നത് 112361 ആയി കുറഞ്ഞു.\nകഴിഞ്ഞ മൂന്ന് ദിവസത്തെ ശരാശരി ടിപിആര് 12.1 ആണ്. തിരുവനന്തപുരം ഒഴികെ എല്ലാ ജില്ലകളിലും ടിപിആര് 15-ന് താഴെ എത്തി. ആലപ്പുഴ, ഇടുക്കി,കോട്ടയം,കോഴിക്കോട്, കണ്ണൂര് ജില്ലകളില് ടിപിആര് പത്തിനും താഴെയാണ്. അതിന് മുന്‍പുള്ള മൂന്ന് ദിവസത്തെ നിരക്കുമായി താരത്മ്യം ചെയ്താല് 8.6 ശതമാനം കുറഞ്ഞു. സമാനദിവസങ്ങളിലെ ആക്ചടീവ് കേസുകളിലും 7.45 ശതമാനം കുറവുണ്ട്. പുതിയ കേസുകളുടെ എണ്ണത്തില് 14.17 ശതമാനം കുറവുണ്ടായി. മുഖ്യമന്ത്രി വ്യക്തമാക്കി.\nകഴിഞ്ഞ മൂന്ന് ദിവസത്തെ ശരാശരി ടിപിആര് 12.1 ആണ്. തിരുവനന്തപുരം ഒഴികെ എല്ലാ ജില്ലകളിലും ടിപിആര് 15-ന് താഴെ എത്തി. ആലപ്പുഴ, ഇടുക്കി,കോട്ടയം,കോഴിക്കോട്, കണ്ണൂര് ജില്ലകളില് ടിപിആര് പത്തിനും താഴെയാണ്. അതിന് മുന്‍പുള്ള മൂന്ന് ദിവസത്തെ നിരക്കുമായി താരത്മ്യം ചെയ്താല് 8.6 ശതമാനം കുറഞ്ഞു. സമാനദിവസങ്ങളിലെ ആക്ചടീവ് കേസുകളിലും 7.45 ശതമാനം കുറവുണ്ട്. പുതിയ കേസുകളുടെ എണ്ണത്തില് 14.17 ശതമാനം കുറവുണ്ടായി.\nമെയ് ആറിന് 42464 കേസുകള് റിപ്പോര്‍ട്ട് ചെയ്തിരുന്നു. ഒരു ഘട്ടത്തില് അതായത്, മെയ് 15-ന് ടിപിആര് 27.8 ശതമാനം ആയി ഉയര്‍ന്നിരുന്നു പുതിയ കേസുകളുടെ എണ്ണം പിന്നീട് ഘട്ടം ഘട്ടമായി കുറഞ്ഞു വന്നു. ഇന്ന് 12246 കേസുകളാണ് റിപ്പോര്‍ട്ട് ചെയ്തത്. ആക്ടീവ് കേസുകള് മെയ് 15-ന് 445333 ആയിരുന്നു ഇന്നത് 112361 ആയി കുറഞ്ഞു.\nനിലവിലെ തരംഗം പരിശോധിച്ചാല് അടുത്ത ആഴ്ചയില് ഒരു ദിവസത്തെ കേസുകളുടെ എണ്ണത്തില് ഏറ്റവും വര്‍ധനവ് തിരുവനന്തപുരത്തായിരിക്കും അഞ്ച് ശതമാനം വര്‍ധനവാണ് പ്രതീക്ഷിക്കുന്നത്. തൃശ്ശൂരില് ഒരു ശതമാനം വര്‍ധനവും പ്രതീക്ഷിക്കുന്നു. മറ്റു ജില്ലകളിലെല്ലാം കേസുകള് കുറയും എന്നാണ് പ്രതീക്ഷ. സംസ്ഥാനത്ത് ആകെ പ്രതിദിന കേസുകളുടെ എണ്ണത്തില് 16 ശതമാനം വരെ കുറവാണ്.\nസംസ്ഥാനം മൊത്തമെടുത്താല് രണ്ടാം തരംഗം ഏതാണ്ട് നിയന്ത്രിച്ചിട്ടുണ്ട്. എന്നാല് നിരവധി പഞ്ചായത്തുകളില് ടിപിആര് ഉയര്‍ന്നു നില്‍ക്കുകയാണ്. ഇത്തരം പഞ്ചായത്തുകളെ കണ്ടെത്തി അവയെ കണ്ടെയ്ന്‍മെന്റ സോണായി തിരിച്ച് കര്‍ശനിയന്ത്രണം ഏര്‍പ്പെടുത്തേണ്ടി വരും. ടിപിആര് അധികം ഉയര്‍ന്നതല്ലെങ്കിലും അധിക ടിപിആര് ഉള്ള മറ്റു പഞ്ചായത്തുകളിലും നിയന്ത്രണം വേണമെന്നും മുഖ്യമന്ത്രി വ്യക്തമാക്കി.\nTags: CMCM PinarayiCovid 19KERALALockdown


അന്ത്യം. – manbehindme\nആരൊക്കെയോ മുറിയില് ഉണ്ട്. അതോ അടുക്കളയിലോ. തീര്‍ച്ചയില്ല. സംസാരിക്കുന്ന ശബ്ദം വളരെ നേര്‍ത്തേ കേള്‍ക്കുന്നുള്ളൂ. കുറച്ച് നാള് മുന്‍പ് തന്നെ കേള്‍വി കുറഞ്ഞുവരുന്നതായി മനസ്സിലാക്കിയിരുന്നു. അടുത്ത് നിന്ന് സംസാരിച്ചത് പലതും പൂര്‍ണ്ണമായി വ്യക്തമായില്ല. അതും എത്ര നാളായെന്ന് അറിയില്ല. ഈ കിടപ്പ് തുടങ്ങിയിട്ട് കുറച്ച് മാസങ്ങളായെന്ന് മാത്രമറിയാം. നാലു ചുമരുകള്‍ക്കുള്ളില്, നാല് കാലുള്ള കട്ടിലില്, നാല് ഋതുക്കളും അറിയാതെയും അനുഭവിക്കാതെയും ഒതുങ്ങേണ്ടി വന്നിട്ട് കാലം കുറച്ചായി. പതിവില്ലാതെ ആരൊക്കെയോ എത്തിയിട്ടുണ്ടെന്ന് ആ നേര്‍ത്ത ശബ്ദങ്ങളില് നിന്ന് വ്യക്തം. തല അല്പം പോലും തിരിക്കാനാവാതായിട്ട് ഏറെ സമയമായി. ചിലപ്പോള് ഒന്നോ രണ്ടോ ദിവസമായിട്ടുണ്ടാവും. തിരിഞ്ഞൊന്ന് നോക്കുവാന് കഴിയില്ല. പക്ഷേ ഇപ്പൊ കണ്ണ് തുറക്കാനും ബുദ്ധിമുട്ട്. ഏറെ നേരം ശ്രമിച്ചാല് അല്പം തുറന്ന് വെയ്ക്കാന് കഴിയുന്നുണ്ട്. കണ്ണ് തുറന്നാലും ആകെ കാണുക വെളുത്ത ചുമരും ഒരു പഴയ കലണ്ടറും. അതും വ്യക്തമല്ല. സഹകരണ ബാങ്കിലെ കലണ്ടര് ആണോയെന്നും തീര്‍ച്ചയില്ല. ഓര്‍മ്മിക്കാനാവുന്നില്ല. കാലിനു വല്ലാത്ത ഭാരം തോന്നുന്നു. ഒന്നു മടക്കി വെയ്ക്കണമെന്നുണ്ട്. കഴിയുന്നില്ല. നന്നായി തണുക്കുന്നു. ആരെങ്കിലും ഒന്നു പുതപ്പിച്ചിരുന്നെങ്കില്.. കൈകള് ചൊറിഞ്ഞപ്പോള് തൊലിപോയി ചോര പൊടിഞ്ഞിടത്ത് ഈച്ചകള് വന്നിരിക്കുന്നുണ്ടായിരുന്നു. ഇപ്പോഴുമുണ്ടോ ആവോ. കാണാനാവുന്നില്ല; കയ്യുയര്‍ത്താനും. ഇന്നലെയെപ്പൊഴോ വലതുകൈ ഉയര്‍ത്താനാവാതെ വന്നപ്പൊ ഇടതുകൈ ഭിത്തിയിലുരസി ചൊറിച്ചിലിനു ആശ്വാസം നേടാന് നോക്കി. പക്ഷേ കുറേ തൊലി പോയി. വലിഞ്ഞു വലിഞ്ഞു തൂങ്ങിയ തൊലി മുഴുവന് പോവുന്നല്ലോ.. ശ്വാസം വലിക്കാന് നല്ല ബുദ്ധിമുട്ട് തോന്നുന്നു. വായ് തുറക്കാന് ശ്രമിക്കുന്നുണ്ട്, അല്പം തുറക്കാന് കഴിഞ്ഞെന്ന് തോന്നുന്നു.. തൊണ്ടയില് ചെറിയ വേദന തോന്നുന്നു; എങ്കിലും വായിലൂടെ തന്നെ ശ്വാസമെടുക്കാം. പക്ഷേ പതിയെ ചുണ്ടുകള്‍ക്ക് ഒരു മരവിപ്പ്. ആകെ വരണ്ടുണങ്ങുന്നത് പോലെ. വീണ്ടും മൂക്കിലൂടെ തന്നെ ശ്വാസമെടുക്കാന് ശ്രമിക്കുക തന്നെ. വായിലൂടെ ശ്വാസമെടുക്കുന്നില്ലായെന്ന് മനസ്സിലായിട്ടാണോ എന്തോ ആരോ അല്പം വെള്ളം ഇറ്റിക്കുന്നുണ്ട്. ചൂടോ തണുപ്പോ മധുരമോ കയ്പ്പോ ഒന്നും അറിയാന് വയ്യ. ഒരു രുചിയും മനസ്സിലാവുന്നില്ല. കുറേശ്ശെ വളരെ പതിയെ വെള്ളം ഇറക്കാനാവുന്നുണ്ട്. ഇറക്കി, വീണ്ടും ഇറക്കി. മതിയായി, പക്ഷേ വീണ്ടും വെള്ളം വായില് നിറയാന് തുടങ്ങുന്നു. ഇറക്കാനാവുന്നില്ല ഇപ്പൊ. മനസ്സിലായെന്നു തോന്നുന്നു, നിര്‍ത്തി. അല്പനേരം ശ്രമിച്ചു, പക്ഷേ വെള്ളം ഇറങ്ങുന്നില്ല. പതിയെ പതിയെ നീങ്ങിത്തുടങ്ങി. ഒടുവില് പെട്ടെന്ന് ഒക്കെ ഒന്നിച്ച് ഇറങ്ങി – നെഞ്ച് ഒന്ന് വിലങ്ങിയ പോലെ. ഒന്ന് തിരുമണമെന്നുണ്ട്. പക്ഷേ കഴിയുന്നില്ലല്ലോ.. …. മയങ്ങിപ്പോയതോ ബോധം പോയതോ എന്തോ.. എത്ര നേരം കഴിഞ്ഞെന്നറിയില്ല. ആരോ തട്ടിവിളിക്കുന്നുണ്ട്. രമേശനാണ്.. കാണാന് വയ്യ, എങ്കിലും ശബ്ദം കേട്ട് മനസ്സിലാവുന്നു. ആദ്യമൊന്നും വ്യക്തമായില്ല. എന്നെ വിളിച്ച് നോക്കുകയാണ്, പ്രതികരണമുണ്ടോന്ന് അറിയാനാവും. ‘കാണാമോ.. നോക്ക്യേ.. കേള്‍ക്കുന്നുണ്ടോ..’ ഇതൊക്കെയാണ് ചോദ്യങ്ങളെന്ന് മനസ്സിലാകുന്നു.. പക്ഷെ ഒന്നും പറയാന് പറ്റുന്നില്ല.. അയാള് തല വെട്ടിച്ച് ആരെയോ നോക്കുന്നുണ്ട്.. മുറിയില് ആരെങ്കിലും ഉണ്ടാവും.. കാതോര്‍ക്കാന് ശ്രമിച്ചു നോക്കി.. ‘ആശുപത്രിയില് കൊണ്ടോവേണ്ട കാര്യമില്ല. ഇനി അതുകൊണ്ട് എന്താവാനാ.. എത്ര മണിക്കൂറോ ദിവസമോ എന്ന് മാത്രം..’ രമേശന് പറയുന്നത് എന്നെ പറ്റിയാണല്ലോ.. എന്റെ.. എന്റെ മരണത്തെപ്പറ്റി.. ഏതാനും മണിക്കൂറുകള് കൂടി കഴിഞ്ഞാല് എന്റെ ശ്വാസം നിലക്കുമെന്ന്.. ഒന്നും കാണാനും കേള്‍ക്കാനും അറിയാനും ഇല്ലാതെ ജഡമായി മാറാന്.. എന്റെ ജീവിതം ഇവിടെ അവസാനിക്കുന്നു.. മരണം വാതില്‍ക്കലെത്തി.. എന്തോ ഒരു അസ്വസ്ഥത.. ഒന്ന് ഞെളിപിരി കൊള്ളണം എന്ന തോന്നുന്നുണ്ട്.. കഴിയുന്നില്ല.. എന്തെല്ലാമോ പറയാന്.. പക്ഷെ.. ഇന്നു വരെയില്ലാത്ത ഒരുതരം അവസ്ഥ.. ജീവിതം എണ്‍പത് വര്‍ഷത്തിനു മേല് അനുഭവങ്ങള് തന്നെങ്കിലും മതിയാക്കി പോവാന് കഴിയുന്നില്ല.. ‘ഒരു വര്‍ഷത്തോളമായി കിടപ്പായിട്ട്. ഒന്ന് ശ്വാസം വിടാന് സമയമില്ല. ഭക്ഷണം കഴിക്കാനും വെള്ളം കുടിക്കാനും കക്കൂസില് കൊണ്ടുപോവാനും തുണി അലക്കാനും ഒക്കെ മാത്രമായി ഇവിടെ നോക്കിയിരിക്കണം. മടുത്തു പോയി. ഒരു ഹോം നേഴ്സിനെ വച്ചതിനെ ചീത്ത പറഞ്ഞ് ഒടിക്കേണ്ട വല്ല കാര്യവും ഉണ്ടായിരുന്നോ.. അതും കൂടി ഇപ്പൊ ഞാന് അനുഭവിക്കേണ്ടി വന്നില്ലേ.. ഇടയ്ക്ക് മലവും മൂത്രവുമെല്ലാം കിടക്കുന്ന കിടപ്പില് തന്നെ.. ഇതൊക്കെ എടുത്ത് കഴുകിയിടുക എന്ത് കഷ്ടമാന്നോ.. നാറ്റം സഹിക്കാന് വയ്യ.. എന്തിനെങ്കിലും ഒന്ന് പുറത്തേക്ക് ഇറങ്ങാന് പോലും കഴിഞ്ഞിട്ടില്ല ഇതിനിടെ.. ഇതുപോലെ കഷ്ടപ്പെടുത്താന് ഞാനെന്തു തെറ്റാണാവോ ചെയ്തത്..’ ശബ്ദം തിരിച്ചറിയാന് ബുദ്ധിമുട്ടില്ല.. എട്ടു വയസ്സ് മുതല് ഒപ്പം നിര്‍ത്തി പഠിപ്പിച്ച്, വളര്‍ത്തി വലുതാക്കി, ആവശ്യത്തിലേറെ പൊന്നും പണവും നല്‍കി വിവാഹവും നടത്തിക്കൊടുത്തതല്ലേ.. സഹോദരിയുടെ മകള് തന്നെ.. ഒരു വിവാഹവും കുടുമ്പവും വേണ്ടാന്ന് തോന്നിയത് എപ്പോഴെന്നോ എന്തിനെന്നോ അറിയില്ല.. എന്നാല് സന്യാസമോ ആത്മീയതയോ ഒന്നും മനസ്സില് പതിഞ്ഞുമില്ല.. വിവാഹവും മക്കളും ഇല്ലാത്തതിനാല് ആ ദു:ഖം മൂലമെന്ന് പറയാന് വയ്യ.. എങ്കിലും ഒരു സന്തോഷത്തിനു വേണ്ടിയാണ് അവളെ സംരക്ഷിക്കാന് തീരുമാനിച്ചത്.. സ്വന്തം മകളായേ കരുതിയിട്ടുള്ളൂ.. എന്നാല് സ്വന്തം ഭാര്യയും മക്കളും എന്നത് പകരം വെയ്ക്കാവുന്ന ഒന്നല്ല എന്നത് ഈ വൈകിയ വേളയിലെങ്കിലും പഠിക്കാനാവും ഇതുവരെ കിടത്തിയത്.. പക്ഷെ ഇനിയൊരു തിരിച്ചുവരവ് ഇല്ലാത്ത എന്റെ ജീവിതത്തില് ഇങ്ങനൊരു പാഠം പഠിക്കുന്നതിനു എന്ത് പ്രസക്തി? തെറ്റ് തിരുത്തുവാനോ മറ്റാരെയെങ്കിലും പഠിപ്പിക്കുവാനോ ഇനി അവസരമില്ല.. ജീവിതത്തില് ഒരു പങ്കാളിക്കും മക്കള്‍ക്കും എന്താണ് സ്ഥാനമെന്ന് അതുള്ളവര് പോലും മനസ്സിലാക്കുന്നില്ലല്ലോ.. വേണ്ട.. ഇനിയും വേണ്ട.. ശ്വാസം നിലചിരുന്നെങ്കില്.. ഇനിയും ആരെയും ബുദ്ധിമുട്ടിക്കാനില്ല.. ശരീരം നിലച്ചു കഴിഞ്ഞു.. ഇപ്പോള് മനസ്സും.. ഇനി ഈ ജീവന് കൂടി.. നെഞ്ചില് ചെറിയ വേദന.. ശ്വാസം എടുക്കാനൊരു ബുദ്ധിമുട്ട്.. വായ തുറക്കാന് കഴിയുന്നില്ല.. കണ്ണ് തുറക്കാന് കഴിയുന്നില്ല.. തൊണ്ട വരളുന്നു.. ഒരിറ്റ് വെള്ളം കിട്ടിയിരുന്നെങ്കില്.. കഴിയുന്നില്ല.. ചോദിക്കാന്.. ശരീരം നിലച്ചു തുടങ്ങി.. ഒരിറ്റ് വെള്ളം……\nഅനുഭവം, ഓര്‍മ്മ, ജീവന്, മരണം, വേദന\nOne thought on “അന്ത്യം.”\nMan behind me ! says:\nReblogged this on manbehindme.


അശ്വിന് ഐ.പി.എല്ലില് നിന്ന് പിന്‍മാറി; കൊവിഡിനെതിരെയുള്ള പോരാട്ടത്തില് കുടുംബത്തെ സഹായിക്കാനെന്ന് താരം | DoolNews\nചെന്നൈ: ഇന്ത്യന് പ്രീമിയര് ലീഗില് നിന്ന് പിന്മാറാന് തീരുമാനിച്ചതായി ദല്‍ഹി ക്യാപിറ്റല്‍സ് താരം രവിചന്ദ്രന് അശ്വിന്. തന്റെ കുടുംബം നിലവില് കൊവിഡ് 19നെതിരെ പോരാട്ടം നടത്തുകയാണെന്നും അവരെ പിന്തുണയ്ക്കാന് ഒരു ബ്രേക്ക് അത്യവിശ്യമായത് കൊണ്ടാണ് പിന്‍മാറ്റമെന്നും അശ്വിന് അറിയിച്ചു.\n‘ഈ വര്‍ഷത്തെ ഐ.പി.എല്ലില് നിന്ന് നാളെ മുതല് ഞാന് ഒരു ഇടവേള എടുക്കും. എന്റെ കുടുംബവും ഒരുപാട് കുടുംബങ്ങളും കൊവിഡിനെതിരെ പോരാടുകയാണ്, ഈ ദുഷ്‌കരമായ സമയങ്ങളില് എന്റെ കുടുംബത്തെ പിന്തുണയ്ക്കാന് ഞാന് ആഗ്രഹിക്കുന്നു,’ അശ്വിന് ട്വീറ്റ് ചെയ്തു.\nനേരത്തെ ഒരു ട്വീറ്റില് ഇപ്പോഴത്തെ രാജ്യത്തിന്റെ അവസ്ഥയില് അശ്വിന് ആശങ്ക പ്രകടിപ്പിച്ചിരുന്നു.’എന്റെ രാജ്യത്ത് സംഭവിക്കുന്ന കാഴ്ച ഹൃദയഭേദകമാണ്. ജാഗ്രത പാലിക്കാനും സുരക്ഷിതമായി തുടരാനും ഓരോ ഇന്ത്യക്കാരനോടും ആത്മാര്‍ത്ഥമായി അഭ്യര്‍ത്ഥിക്കുന്നു,’ എന്നായിരുന്നു അദ്ദേഹത്തിന്റെ പ്രതികരണം.\nഈ സാഹചര്യത്തില് ഐ.പി.എല് ഇനിയും തുടരുന്നത് ശരിയാണോ; വിമര്‍ശനവുമായി ആദം ഗില്‍ക്രിസ്റ്റും\nഅതേസമയം, കൊവിഡ് വ്യാപനം തുടരുന്ന സാഹചര്യത്തില് ഐ.പി.എല് തുടരുന്നതിനെതിരെ നിരവധി പേര് വിമര്‍ശനവുമായി രംഗത്തെത്തിയിരുന്നു. ഈ സമയത്തും ഐ.പി.എല് കളിക്കാന് കഴിയുന്നതില് എത്രത്തോളം പ്രിവിലേജ്ഡ് ആണ് തങ്ങളെന്ന് കളിക്കാര് മനസിലാക്കണം എന്നായിരുന്നു ഒളിംപിക്‌സ് സ്വര്‍ണ്ണ മെഡല് ജേതാവ് അഭിനവ് ബിന്ദ്രയുടെ വിമര്‍ശനം.\nഇന്ത്യ കടന്നുപോകുന്ന സങ്കടകരമായ ഈ സാഹചര്യത്തില് ഐ.പി.എല് ഇനിയും തുടരുന്നത് ശരിയാണോയെന്ന് മുന് ഓസ്ട്രേലിയന് താരം ആദം ഗില്‍ക്രിസ്റ്റ് ട്വീറ്റ് ചെയ്തിരുന്നു. നേരത്തെ ഇംഗ്ലീഷ് ക്രിക്കറ്റ് ബോര്‍ഡും ക്രിക്കറ്റ് ഓസ്ട്രേലിയയും നവാസുദ്ദീന് സിദ്ദിഖി അടക്കമുള്ള ബോളിവുഡ് താരങ്ങളും സമാന ആശങ്ക ഉന്നയിച്ചിരുന്നു.\nഐ.പി.എല് ക്രിക്കറ്റ് കവറേജ് താല്‍ക്കാലികമായി നിര്‍ത്തിവെക്കുന്നതായി ദ ന്യൂ ഇന്ത്യന് എക്‌സ്പ്രസ് അറിയിച്ചിരുന്നു. രാജ്യത്തെ മനുഷ്യരുടെ ജീവിതത്തിലേക്കും മരണത്തിലേക്കും ശ്രദ്ധതിരിക്കാന് വേണ്ടി തങ്ങളുടെ ഭാഗത്തുനിന്നുള്ള ചെറിയൊരു നീക്കമാണ് ഇതെന്നാണ് പത്രം പറഞ്ഞത്.\nContent Highlight: R Ashwin back out from IPL 2021, says have to take care of family affected by Covid 19


കല്ലട ബസില് യാത്രക്കാരിയെ പീഡിപ്പിക്കാന് ശ്രമം; ഡ്രൈവര് അറസ്റ്റില് – Chandrika Daily\nBy chandrika Thursday June 20, 2019 09:41 am\nകല്ലട ബസില് യാത്രക്കാരിയെ പീഡിപ്പിക്കാന് ശ്രമം; ഡ്രൈവര് അറസ്റ്റില്\nകോഴിക്കോട്: കല്ലട ബസില് യാത്രക്കാരിയെ പീഡിപ്പിക്കാന് ശ്രമം. സംഭവത്തില് ബസ് െ്രെഡവര് പിടിയിലായി. ബസ് മലപ്പുറം തേഞ്ഞിപ്പാലം പൊലീസ് പിടിച്ചെടുത്തു. പുലര്‍ച്ചെ രണ്ടിന് സഹയാത്രികരാണ് പ്രതിയെ തടഞ്ഞുവച്ചത്….\nകോഴിക്കോട്: കല്ലട ബസില് യാത്രക്കാരിയെ പീഡിപ്പിക്കാന് ശ്രമം. സംഭവത്തില് ബസ് െ്രെഡവര് പിടിയിലായി. ബസ് മലപ്പുറം തേഞ്ഞിപ്പാലം പൊലീസ് പിടിച്ചെടുത്തു. പുലര്‍ച്ചെ രണ്ടിന് സഹയാത്രികരാണ് പ്രതിയെ തടഞ്ഞുവച്ചത്. കണ്ണൂരില് നിന്ന് കൊല്ലത്തിന് യാത്ര ചെയ്ത തമിഴ്‌നാട്ടുകാരിയാണ് പരാതിക്കാരി. ബസ് കോഴിക്കോട്ട് എത്തിയപ്പോഴാണ് പീഡനശ്രമം നടന്നത്. നേരത്തെ, ബസ്സില് യാത്രക്കാര്‍ക്ക് മര്‍ദ്ദനമേറ്റ സംഭവം വിവാദായിരുന്നു.\nCategories: Culture, More, News, Views Tags: death, kallada bus, rape attempt


disha patani: മാലിദ്വീപില് അവധി ആഘോഷിച്ച് ദിഷ; സോഷ്യല് മീഡിയ ഇളക്കി മറിച്ച് ബിക്കിനി ചിത്രങ്ങള്! - latest bikini photos of disha patani from malidives goes viral | Samayam Malayalam\nlatest bikini photos of disha patani from malidives goes viral\nമാലിദ്വീപില് അവധി ആഘോഷിച്ച് ദിഷ; സോഷ്യല് മീഡിയ ഇളക്കി മറിച്ച് ബിക്കിനി ചിത്രങ്ങള്!\nAbin Mp | Samayam Malayalam | Updated: 14 Nov 2020, 01:24:24 PM\nബിക്കിനി അണിഞ്ഞ് കടല്‍ക്കരയിലൂടെ നടക്കുകയാണ് ദിഷ. ചിത്രത്തിന് കമന്റുകളുമായി താരങ്ങളുമെത്തിയിട്ടുണ്ട്\nബോളിവുഡിലെ യുവനടിമാരില് ശ്രദ്ധേയയാണ് ദിഷ പഠാനി. നിരവധി ഹിറ്റുകളില് നായികയായ ദിഷ സോഷ്യല് മീഡിയയിലും വളരെ സജീവമാണ്. ഇപ്പോഴിതാ ദിഷ പങ്കുവച്ച ബിക്കിനി ചിത്രങ്ങള് സോഷ്യല് മീഡിയയില് വെെറലായി മാറിയിരിക്കുകയാണ്. അക്ഷരാര്‍ത്ഥത്തില് സോഷ്യല് മീഡിയയെ ഇളക്കിമറിക്കുകയാണ് ദിഷയുടെ ചിത്രങ്ങള് താരങ്ങളും ചിത്രങ്ങള്‍ക്ക് കമന്റുമായി എത്തി തുടങ്ങിയിട്ടുണ്ട്.\nഅവധി ആഘോഷത്തിനായി മാലി ദ്വീപിലെത്തിയിരിക്കുകയാണ് ദിഷ. കഴിഞ്ഞ കുറച്ച് ദിവസങ്ങളായി ദിഷ ബീച്ചില് നിന്നുമുള്ള ചിത്രങ്ങളും വീഡിയോകളുമെല്ലാം ആരാധകര്‍ക്കായി പങ്കുവെക്കാറുണ്ട്. പുതിയ ചിത്രങ്ങളില് ബിക്കിനി അണിഞ്ഞാണ് ദിഷ എത്തിയിരിക്കുന്നത്.\nബിക്കിനി അണിഞ്ഞ് കടല്‍ക്കരയിലൂടെ നടക്കുകയാണ് ദിഷ. ചിത്രത്തിന് കമന്റുകളുമായി താരങ്ങളുമെത്തിയിട്ടുണ്ട്. ദിഷയും ബോളിവുഡ് താരം ടെെഗര് ഷ്രോഫും തമ്മില് പ്രണയത്തിലാണെന്ന് റിപ്പോര്‍ട്ടുകളുണ്ട്. ടെെഗറിന്റെ സഹോദരി കൃഷ്ണ ദിഷയുടെ ചിത്രത്തിന് കമന്റുമായി എത്തിയിട്ടുണ്ട്.\nഇന്‍സ്റ്റഗ്രാമില് ധാരാളം ഫോളോവേഴ്സുള്ള താരമാണ് ദിഷ. 40.7 മില്യണ് ഫോളോവേഴ്സാണ് ദിഷയ്ക്കുള്ളത്. മലംഗ് ആണ് ദിഷയുടെ ഏറ്റവും ഒടുവില് പുറത്തിറങ്ങിയ ചിത്രം. പിന്നീട് ഭാഗി ത്രിയിലെ ഐറ്റം സോങ്ങിലൂടെയും ദിഷ ആരാധകരുടെ കെെയ്യടി നേടിയിരുന്നു.\nAlso Read: 'സൂരരൈ പോട്ര്' സിനിമയിലെ ഡോ. എപിജെ അബ്‍ദുൾ കലാം; ഷെയ്ക് മൊഹിദ്ദീൻ ആരാണെന്നറിയാം!\nബോളിവുഡിലെ ഫിറ്റ്നസില് ഏറെ ശ്രദ്ധ കാണിക്കുന്ന താരങ്ങളിലൊരാളാണ് ദിഷ. താരത്തിന്റെ വര്‍ക്ക് ഔട്ട് ചിത്രങ്ങളും വീഡിയോകളുമെല്ലാം വെെറലായി മാറാറുണ്ട്. നിരവധി ചിത്രങ്ങളാണ് ദിഷയുടേതായി ഇനി പുറത്തിറങ്ങാനുള്ളത്.\n'ദേശവിരുദ്ധ, ഹിന്ദുഫോബിക് പ്ലാറ്റ്ഫോമുകള് നമുക്ക് വേണ്ട'; ട്വിറ്റര് നിരോധിക്കണമെന്ന് കങ്കണയുടെ 'ട്വീറ്റ്' ആര്‍ട്ടിക്കിള് ഷോ\nദിഷ പഠാനി Disha Patani photoshoot Disha Patani Photos Disha Patani movies Disha Patani Bikini Photo Disha Patani bikini disha patani\nWeb Title : latest bikini photos of disha patani from malidives goes viral


Sep 27, 2021 Oct 1, 2021 കാരൂര് സോമന്\nപ്രണയത്തെ പ്രാണനായി കണ്ടവര് ഓമനയെ പരിചയപ്പടുന്നത് ദുര്‍വ്വ ടെക്നിക്കല് ആന്‍ഡ് കൊമേഴ്സ്യല് ഇന്‍സ്റ്റിറ്റ്യൂട്ടിലാണ്. മലയാളി യുവതീ- യുവാക്കള് അവിടെ പഠിക്കാന് വരുന്നുണ്ടെങ്കിലും ഞങ്ങളുടെ സമയത്ത് മലയാളികള് ആരുമില്ലായിരുന്നു. ദൈവത്തിന്‍റെ സ്വന്തം നാട്ടില് നിന്നെത്തിയ ഗ്രാമീണ പെണ്‍കുട്ടിയുടെ സൗന്ദര്യം മിക്ക ദിവസങ്ങളിലും ഞാന് ആസ്വദിച്ചു ഞങ്ങള് അടുത്തടുത്ത് ഇരുന്നാണ് ടൈപ്പ് ചെയ്യുന്നത്. മലയാള മണ്ണിന്‍റെ സൗന്ദര്യം അവിടുത്തെ സ്ത്രീകളില് ഇല്ലെന്ന് ഹിന്ദിക്കാര് പോലും പറയാറുണ്ട്. ഓമനയെ ഇതിനു മുമ്പ് കണ്ടത് മനസ്സില് തെളിഞ്ഞു വന്നു. റാഞ്ചിയില് അവളുടെ ജ്യേഷഠത്തിക്കൊപ്പം സര്‍ക്കസ്സ് കാണാനും നാടകം കാണാനും വന്നതുമാണ്. ദിവസവും കാണുന്നുണ്ടെങ്കിലും ഒന്ന് പരിചയപ്പോടണമെന്ന് എനിക്കാഗ്രഹമുണ്ടായിരുന്നു. ഒരാളെ പരിചയപ്പെടുന്നത് തെറ്റല്ല. അന്യദേശങ്ങളിലെ സ്നേഹ ബന്ധങ്ങള് തഴച്ചു വളരുന്നത് അങ്ങനെയാണ്. അതിനൊരു മുന്‍വിധിയുടെ ആവശ്യമില്ല. മനസ്സിന് ഒരു മടി. എന്ത് പറഞ്ഞാണ് പരിചയപ്പെടുക. പുറത്ത് പ്രകൃതിയുടെ നിറം മാറി. മഞ്ഞില് പെയ്ത മഴയും…\nപിഷ്താസ് സ്പോർട്സ് ആൻഡ് കൾച്ചറൽ ക്ലബ് പ്രസിദ്ധീകരിച്ച ഒരു വോട്ടെടുപ്പിൽ, കാബൂളിലെ മോശം അവസ്ഥയിൽ ജീവിക്കുന്ന ആന്തരികമായി കുടിയൊഴിപ്പിക്കപ്പെട്ട വ്യക്തികൾക്ക് (Internally Displaced Persons – IDPs) ആരോഗ്യ സേവനങ്ങൾ ലഭ്യമല്ലെന്ന് കാണിക്കുന്നു. സർവേ പ്രകാരം, യുദ്ധസമയത്ത് കുടുംബങ്ങളില് നിന്ന് ഒറ്റപ്പെട്ടു പോയ കുട്ടികൾ ഇപ്പോഴും ആഘാതം അനുഭവിക്കുന്നു. അഫ്ഗാന് തോട്ട് ഫോര് ഡവലപ്മെന്റ് ആന്റ് ചെയ്ഞ്ചും (ATDC) സഹകരിച്ചാണ് പിഷ്താസ് സ്പോർട്സ് ആൻഡ് കൾച്ചറൽ ക്ലബ്ബ് സർവേ നടത്തിയത്. സർവേ പ്രകാരം, കാബൂളിലെ ഷഹർ-ഇ-നാവ് പാർക്കിൽ താമസിക്കുന്ന മിക്ക കുടുംബങ്ങൾക്കും വ്യക്തിപരമായ ശുചിത്വ കാരണങ്ങളാൽ സാനിറ്ററി സൗകര്യങ്ങൾ ലഭ്യമല്ല. കൂടാതെ, ടോയ്‌ലറ്റുകളുടെ അഭാവവും കുടിവെള്ളത്തിന്റെ അഭാവവും ഈ സർവേയിൽ “കുടിയൊഴിപ്പിക്കപ്പെട്ട ആളുകളുടെ ആരോഗ്യപരമായ ദുർബലത” എന്ന് പരാമർശിക്കപ്പെടുന്ന മറ്റ് കേസുകളാണ്. “തുടർച്ചയായി, രാത്രി ഉറക്കത്തിൽ ഞങ്ങൾ പേടിസ്വപ്നങ്ങൾ കാണാറുണ്ട്, ഒരു ടെന്റിനടിയിൽ കഴിയുന്നത് ഞങ്ങളെ വിഷമിപ്പിക്കുന്നു,”…\nSep 27, 2021 ബാബു പി സൈമൺ\nഡാളസ്: സെപ്റ്റംബർ 26 ശനിയാഴ്ച നടന്ന കേരള പ്രീമിയർ ക്രിക്കറ്റ് ലീഗ് ഫൈനൽ മത്സരത്തിൽ കേരള ഫൈറ്റേഴ്സ് ജേതാക്കളായി. കേരള ടൈറ്റാനിക് ക്രിക്കറ്റ് ടീമിനെ 26 റൺസിന് പരാജയപ്പെടുത്തി കൊണ്ടാണ് കേരള ഫൈറ്റേഴ്സ് 2021ലെ കേരള പ്രീമിയർ ക്രിക്കറ്റ് ലീഗ് ഫൈനൽ കിരീടം ചൂടിയത്. ടോസ് നേടി ബാറ്റിംഗ് തിരഞ്ഞെടുത്ത ഫൈറ്റേഴ്സ് ടീം 20 ഓവറിൽ എട്ടു വിക്കറ്റ് നഷ്ടത്തിൽ 142 റൺസ്എടുത്തിരുന്നു. രണ്ടാമത് ബാറ്റിങ്ങിനിറങ്ങിയ കേരള ടൈറ്റാനിക് ടീം പത്തൊമ്പതാമത്തെ ഓവറിൽ 116 റൺസിന് ഓൾ ഔട്ട് ആകുകയായിരുന്ന. പകലും രാത്രിയിലും ആയി നടന്ന ഫൈനൽ മത്സരത്തിൽ നൂറുകണക്കിന് ക്രിക്കറ്റ് പ്രേമികൾ കോവിഡ് പ്രോട്ടോക്കോൾ പാലിച്ച് കൊണ്ട് ക്രിക്കറ്റ് കളി ആസ്വദിക്കുവാൻ വന്നിരുന്നു. ഫൈനൽ മത്സരത്തിൽ 47 റൺസ് നേടിയ ജോഷ് ഷാജി മത്സരത്തിലെ ഏറ്റവും നല്ല കളിക്കാരനായി തെരഞ്ഞെടുക്കപ്പെട്ടു. കേരള ഫൈറ്റേഴ്സ് ടീമിലെ ബ്ലെസ്സൺ…\nതിരുവനന്തപുരം: 2020 ൽ മോൺസൺ മാവുങ്കൽ ഒരു തട്ടിപ്പുകാരനാണെന്ന് രഹസ്യാന്വേഷണ റിപ്പോർട്ട് അന്നത്തെ ഡിജിപി ലോക്നാഥ് ബെഹ്റയ്ക്ക് നല്‍കിയിരുന്നതായി ഇപ്പോള് പുറത്തുവരുന്ന റിപ്പോര്‍ട്ടുകളില് പറയുന്നു. 2019 മെയ് മാസത്തില് ഡിജിപി ലോക്നാഥ് ബെഹ്റയും എഡിജിപി മനോജ് എബ്രഹാമും മോൺസന്റെ വീട് സന്ദർശിച്ചതിനു ശേഷം 22-നാണ് ബെഹ്റ അന്വേഷണത്തിന് സ്പെഷ്യൽ ബ്രാഞ്ചിന് നിർദ്ദേശം നൽകിയതെന്നാണ് വിവരം. ഇന്റലിജൻസ് അന്വേഷണ റിപ്പോർട്ട് ഇപ്പോൾ പുറത്തുവന്നിട്ടുണ്ട്. മോൺസന്റെ ഇടപാടുകളെ ചുറ്റിപ്പറ്റി ദുരൂഹതയുണ്ടെന്നും, നിരവധി ഉന്നത വ്യക്തികളുമായി മോന്‍സനുള്ള ബന്ധം, പുരാവസ്തു ഗവേഷണവും ബിസിനസ്സും, അങ്ങനെ ബിസിനസ് നടത്താനും കൈമാറ്റം നടത്താനുമുള്ള ശരിയായ ലൈസൻസ് ഉണ്ടോ എന്ന സംശയം എന്നിവയൊക്കെയായിരുന്നു രഹസ്യാന്വേഷണ റിപ്പോര്‍ട്ടില് ഉണ്ടായിരുന്നതെന്ന് പറയുന്നു. വിദേശ രാജ്യങ്ങളില് മോണ്‍സന് സാമ്പത്തിക ഇടപാടുകളുണ്ടെന്നും റിപ്പോർട്ട് ചൂണ്ടിക്കാട്ടുന്നു. റിപ്പോർട്ടിന്റെ അടിസ്ഥാനത്തിൽ, അന്വേഷണം ആവശ്യപ്പെട്ടാണ് സംസ്ഥാന പോലീസ് മേധാവി എൻഫോഴ്‌സ്‌മെന്റിന് കത്തെഴുതിയത്. എന്നാൽ എന്തെങ്കിലും തുടർനടപടികൾ…\nന്യൂഡല്‍ഹി: കേന്ദ്ര സര്‍ക്കാരിന്റെ മൂന്ന് കാർഷിക നിയമങ്ങളിൽ പ്രതിഷേധിച്ച് തിങ്കളാഴ്ച കര്‍ഷക യൂണിയനുകൾ ആഹ്വാനം ചെയ്ത ഭാരത് ബന്ദിൽ 50 ഓളം ട്രെയിനുകളെ ബാധിച്ചതായി അധികൃതർ പറഞ്ഞു. 10 മണിക്കൂർ നീണ്ടുനിന്ന ബന്ദിനോടനുബന്ധിച്ച് റെയില്‍വേ ട്രാക്കുകള് ഉപരോധിച്ച സമരക്കാര് ട്രാക്കുകളില് നിന്ന് ഒഴിഞ്ഞുപോയതിനെത്തുടര്‍ന്ന് ട്രെയിൻ സർവീസുകൾ ഉച്ചയോടെ സാധാരണ നിലയിലായി. ബന്ദ് ഇന്ത്യയുടെ വിവിധ ഭാഗങ്ങളിൽ, പ്രത്യേകിച്ച് ഉത്തരേന്ത്യയിലെ ജനജീവിതത്തെ തടസ്സപ്പെടുത്തി. 40 കർഷക യൂണിയനുകളുടെ സംയുക്ത സംഘടനയായ സംയുക്ത കിസാൻ മോർച്ച ആഹ്വാനം ചെയ്ത ബന്ദ് ആരംഭിച്ചതോടെ പ്രതിഷേധക്കാർ ഹൈവേകളും റോഡുകളും തടഞ്ഞു. രാവിലെ മുതൽ പലയിടങ്ങളിലും ട്രാക്കുകള് ഉപരോധിച്ചു. വൈകുന്നേരം4മണിയോടെ ഉപരോധം പിൻവലിച്ചു. “ഡൽഹി, അംബാല, ഫിറോസ്പൂർ ഡിവിഷനുകളിലെ 20 ലധികം സ്ഥലങ്ങളില് ട്രെയിനുകള് തടഞ്ഞിരുന്നു. ഇതുമൂലം 50 ഓളം ട്രെയിനുകളെ ബാധിച്ചു. വൈകുന്നേരം 4:30 മുതൽ എല്ലാ ട്രെയിൻ ഗതാഗതവും…\nതാലിബാൻ മന്ത്രിസഭയിലെ അംഗങ്ങളിൽ 17 തീവ്രവാദികൾ ഉണ്ടെന്ന് ഡി മയോ സർക്കാർ ഉടമസ്ഥതയിലുള്ള ചാനലിലാണ് മന്ത്രി കടുത്ത സ്വര്‍ത്തില് ഈ അഭിപ്രായം പറഞ്ഞത്. താലിബാന്റെ മനുഷ്യാവകാശ ലംഘനങ്ങൾക്ക് അംഗീകാരം നല്‍കാന് കഴിയില്ലെങ്കിലും, അഫ്ഗാൻ ജനതയ്ക്ക് മാനുഷിക സഹായം ലഭിക്കാൻ അവകാശമുണ്ടെന്നും വിദേശകാര്യ മന്ത്രി അഭിപ്രായപ്പെട്ടു. അഫ്ഗാനിസ്ഥാനിലെ സാമ്പത്തിക തകർച്ച തടഞ്ഞ് അഫ്ഗാൻ കുടിയേറ്റക്കാർ മറ്റ് രാജ്യങ്ങളിലേക്ക് എത്തുന്നത് തടയാൻ അന്താരാഷ്ട്ര സമൂഹത്തോട് അദ്ദേഹം ആവശ്യപ്പെട്ടു. തീവ്രവാദം തടയുന്നതിനൊപ്പം, അഫ്ഗാനിസ്ഥാന്റെ അയൽരാജ്യങ്ങളെ അസ്ഥിരപ്പെടുത്തുന്ന അനധികൃത കുടിയേറ്റവും അവസാനിപ്പിക്കണമെന്ന് ലൂയിഗി ഡി മയോ പറഞ്ഞു. ഇറ്റാലിയൻ വിദേശകാര്യ മന്ത്രിയുടെ അഭിപ്രായത്തിൽ, താലിബാൻ സർക്കാരിന് ധനസഹായം നൽകാതെ അഫ്ഗാനിസ്ഥാനിലെ സാധാരണക്കാരെ സഹായിക്കാൻ കഴിയും. അതേസമയം, ഇറ്റലി അഫ്ഗാൻ സ്ത്രീകൾക്കും പെൺകുട്ടികൾക്കും മാനുഷിക സഹായം നൽകും. ഈ വർഷം ജി 20 ഉച്ചകോടിക്ക് ഇറ്റലിയും ആതിഥേയത്വം വഹിക്കുന്നു എന്നത് എടുത്തുപറയേണ്ടതാണ്. ഇറ്റലിക്ക് മുമ്പ്…\nSep 27, 2021 സ്വന്തം ലേഖകന്\nന്യൂഡൽഹി: ലോകാരോഗ്യ സംഘടന (ഡബ്ല്യുഎച്ച്ഒ) രാജ്യത്ത് സ്കൂളുകൾ തുറക്കാൻ നിർദ്ദേശിച്ചു. ഡബ്ല്യുഎച്ച്ഒ ചീഫ് സയന്റിസ്റ്റ് സൗമ്യ സ്വാമിനാഥൻ നിർദ്ദേശിക്കുന്നത് സിറോ സർവേയുടെ ഫലങ്ങളെ അടിസ്ഥാനമാക്കിയാണ് ഓരോ സംസ്ഥാനവും തീരുമാനമെടുക്കുക എന്നാണ്. രാജ്യത്ത് പ്രതിവാര കൊറോണ കേസുകൾ ആറ് മാസത്തെ ഏറ്റവും താഴ്ന്ന നിലയിലാണ് ഈ നിർദ്ദേശം. ഡൽഹിയിൽ ഒമ്പത് മുതൽ പന്ത്രണ്ട് വരെ സ്കൂളുകൾ തുറന്നിട്ട് ഒരു മാസമായി. എല്ലാ സംസ്ഥാനങ്ങളും ഒരേ നയം നടപ്പാക്കണമെന്ന് ലോകാരോഗ്യ സംഘടന ശുപാർശ ചെയ്യുന്നു. ലോകാരോഗ്യ സംഘടന (WHO) പറയുന്നത് കൊറോണ വൈറസ് പല സംസ്ഥാനങ്ങളിലെയും കുട്ടികളെയും മുതിർന്നവരെയും ബാധിക്കുന്നു എന്നാണ്. ഐസിഎംആർ നടത്തിയ സിറോ സർവേയിൽ ആറ് മുതൽ9വയസ്സുവരെയുള്ള 57.2% കുട്ടികളിൽ ആന്റിബോഡികൾ കണ്ടെത്തി. പതിനൊന്നിനും പതിനേഴിനും ഇടയിൽ പ്രായമുള്ളവരിൽ ഇത് 61.6 ശതമാനമാണ്. ഈ സാഹചര്യത്തിൽ, കുട്ടികളിൽ ഇത് വളരെ പകർച്ചവ്യാധിയാണെന്ന വാദം അർത്ഥവത്തല്ല.…\nSep 27, 2021 Sep 27, 2021 എസ്‌ഐഒ\nആസാമിലെ ദാരംഗ് ജില്ലയില് പോലീസ് അതിക്രമത്തില് കൊല്ലപ്പെട്ട ശഹീദ് മുഈനുല് ഹഖ്, ശൈഖ് ഫരീദ് എന്നിവരുടെ കുടുംബങ്ങളെ എസ്‌ഐഒ ഭാരവാഹികള് തിങ്കളാഴ്ച്ച സന്ദര്‍ശിക്കുകയും എല്ലാവിധ പിന്തുണയും ഐക്യദാര്‍ഢ്യവുമറിയിക്കുകയും ചെയ്തു. മുഈനുല് ഹഖിന്റെ മൂന്നു മക്കളുടെയും വിദ്യാഭ്യാസച്ചെലവ് എസ്‌ഐഒ ഏറ്റെടുക്കുമെന്നും അറിയിച്ചു. ‘അദ്ദേഹത്തിന്റെ മക്കളുടെ വിദ്യാഭ്യാസച്ചെലവ് വഹിക്കാന് കഴിയുന്നത് വലിയ ബഹുമതിയായാണ് ഞങ്ങള് മനസിലാക്കുന്നത്. താല്‍പ്പര്യമുള്ള മേഖലയില് അവര് മൂവരും പഠിച്ചുമുന്നേറണമെന്ന് ഞങ്ങള്‍ക്കാഗ്രഹമുണ്ട്. അവരുടെ പഠനച്ചെലവ് വഹിക്കാന് ഞങ്ങള് കുടുംബത്തോട് അനുവാദം ചോദിക്കുകയും അവരതിന് സമ്മതം മൂളുകയുമായിരുന്നു. അവരുടെ മുന്നോട്ടുള്ള ജീവിതം സമാധാനവും ഐശ്വര്യവും നിറഞ്ഞതാകാനും അവരോട് അക്രമം ചെയ്തവര്‍ക്ക് അര്‍ഹമായ ശിക്ഷ ലഭ്യമാകാനും വേണ്ടിയാണ് ഞങ്ങളുടെ പ്രാര്‍ഥന’ കൂടിക്കാഴ്ച്ചയ്ക്ക് ശേഷം എസ്‌ഐഒ ദേശീയ പ്രസിഡന്റ് സല്‍മാന് അഹ്മദ് പറഞ്ഞു. പതിമൂന്നുവയസുകാരന് മുഖ്‌സിദുല്, ഒമ്പതു വയസുകാരി മന്‍സൂറ ബീഗം, നാലു വയസുകാരന് മുഖദ്ദസ് അലി ഒപ്പം ഭാര്യയും മാതാപിതാക്കളുമടങ്ങുന്ന…\nകാബൂള്: അഫ്ഗാനിസ്ഥാനില് താലിബാന്റെ തിരിച്ചുവരവോടെ പൊതുജനാരോഗ്യ മന്ത്രാലയം ഉൾപ്പെടെയുള്ള സർക്കാർ വകുപ്പുകളുടെ പ്രവർത്തനം തടസ്സപ്പെട്ടിരിക്കുകയാണ്. കാബൂൾ വീഴുന്നതിനുമുമ്പ്, കോവിഡ് -19 ന്റെ ഏറ്റവും പുതിയ വിശദാംശങ്ങളെക്കുറിച്ച് മന്ത്രാലയം ദിവസേന വിവരങ്ങൾ നൽകിവന്നിരുന്നു. പകര്‍ച്ചവ്യാധിയുടെ വ്യാപനം തടയാൻ ആവശ്യമായ നിർദ്ദേശങ്ങളും നൽകിയിരുന്നു. എന്നാലിപ്പോള് ഒരു മാസത്തിലേറെയായി, ആളുകൾ ഒരു തരത്തിലും വൈറസിനെക്കുറിച്ച് ശ്രദ്ധിക്കുന്നതേ ഇല്ല. ഇതൊരു ഭീഷണിയല്ല എന്നാണ് അവര് വിശ്വസിക്കുന്നത്. അതിനാൽ, അവരുടെ ദൈനംദിന ദിനചര്യകളിൽ അവർ ആരോഗ്യ നടപടികൾ ഗൗരവമായി എടുക്കുന്നില്ല. വാസ്തവത്തിൽ, അഫ്ഗാനിസ്ഥാനിലെ ഡസൻ കണക്കിന് ആളുകൾ ഇപ്പോഴും കോവിഡ് -19 കാരണം ആശുപത്രികളിലേക്ക് പൊയ്ക്കൊണ്ടിരിക്കുകയാണ്. ലോകാരോഗ്യ സംഘടനയുടെ (ഡബ്ല്യുഎച്ച്ഒ) കണക്കുകൾ പ്രകാരം, അഫ്ഗാനിസ്ഥാനിലെ പൊതുജനാരോഗ്യ മന്ത്രാലയത്തിൽ (എംഒപിഎച്ച്) 1.8 ദശലക്ഷം ഡോസ് വാക്സിനുകൾ ഉപയോഗശൂന്യമായി കിടക്കുന്നുണ്ട്. ശേഷിക്കുന്ന ഡോസുകൾ എത്രയും വേഗം ഉപയോഗിക്കണമെന്ന് ഏജൻസി വ്യക്തമാക്കി. കാബൂളിന്റെ പതനത്തിനുശേഷം, അഫ്ഗാനിസ്ഥാനിൽ കോവിഡ് -19…\nSep 27, 2021 ജയശങ്കര് പിള്ള\nതറവാട്ട് മുറ്റത്തിന് ചുറ്റും വെട്ടുകല്ലിൽ തീർത്ത ചെറിയ മതിൽ കെട്ട് ഉണ്ടായിരുന്നു. കുമ്മായം പൂശിയ ഈ അരമതിലിൽ പൂപ്പലും, പൊളിഞ്ഞു പൊട്ടിയ ഇടങ്ങളിൽ മഷിത്തണ്ടുകളും, അവിടവിടായി നേർത്തു മെല്ലിച്ച മുക്കൂറ്റി ചെടികളും. തെക്കേ തൊടിയിലേക്ക് ഇറങ്ങാനായി ഒരു പടിക്കെട്ടും അതിന്നരികിലായി പടർന്നു നിൽക്കുന്ന ചുവന്ന ചെമ്പരത്തിയും കുലച്ചു നിൽക്കുന്ന പടത്തി വാഴയും. കുലച്ചു നിൽക്കുന്ന വാഴ കാറ്റത്തു മറിയാതെ ഇരിയ്ക്കാൻ മുറ്റത്തു നിന്നും മുളവടി കൊണ്ടുകൊടുത്ത മുട്ടിന്റെ ചുവട്ടിൽ മുത്തങ്ങ പുല്ലുകൾ തഴച്ചു വളർന്നിരുന്നു. നിരവധി ശിഖരങ്ങളായി വളർന്നു പന്തലിച്ച ഒരിയ്ക്കലും കായ്ക്കാത്ത പ്ലാവും, അണ്ണാറക്കണ്ണൻമാർ ഓടിക്കളിയ്ക്കുന്ന മൂവാണ്ടനും, കിളിചുണ്ടൻ മാവുകളും. ഇവ മുറ്റത്തിന്റെ നല്ലൊരു ഭാഗത്തിനു തണലും തണുപ്പും നൽകിയിരുന്നു. തെക്കിനിയുടെ കഴുക്കോലിൽ നിന്നും പ്ലാവും ആയി ബന്ധിപ്പിച്ച നല്ല അഞ്ചുതെങ് കയറിൽ ഉള്ള ‘അഴ’ അങ്ങിനെ ഒന്നോ രണ്ടോ അഴകൾ തന്നെ ഉണ്ടായിരുന്നു ആ…